
PREL. A. DAMBRAUSKAS - ADOMAS ĮAKŠTAS 


Šių metų rugsėjo aštuntą dieną suėjo šim- 
tas metų, kai gimė Aleksandras Dambrauskas 
- Adomas Jakštas. 


Tai sukakčiai naminėti skiriame šį “Aidų? 
numerį, toli gražu nemėgindami apžvelgti vi- 
sos jo šakotos veiklos: tam reikėtų storų tomų. 
Pasitenkiname primindami jo asmenį, atskleis- 
dami vieną kitą iš jo gausių darbų. 


Prelatas A. Dambrauskas - Adomas Jakštas 
buvo vienas iš universaliausių vyrų, kokių yra 
davusi Lietuvos žemė. Ne be reikalo jis vadi- 
namas enciklopedistu, — tokis įvairus buvo jo 
pažinimo laukas. 


Žiūrint į tolimą praeitį, Adomas Jakštas 
mums prisistato kaip aušrininkas, — jis į poe- 
zijos kelią išėjo 1884 metais “ Aušroje". Vėliau 
gi jisai sutapo su kitais laikraščiais, kaip “Ap- 
žvalga'“', “Tėvynės Sargas“ ir ypač “Draugi- 

ja 

Kaip poetas, anais laikais mūsų visuome- 
nėje jis buvo susidaręs žymų vardą, minimą 
šalia Maironio ir kitų. 

Jeigu poezijoje ilgainiui jis turėjo užleisti 
dalį vietos kitiems, tai ligi šiolei jį galima lai- 
kyti lietuviškosios kritikos karaliumi. Jo kri- 
tika buvo atremta ne momento įspūdžiais, o 
aiškiais principais ir įsitikinimais. Šis teoreti- 
nis pagrindas Adomą Jakštą vedė ir į plates- 
nius straipsnius bei apybraižas literatūros ir 
meno klausimais. 


Kaip poetas ir kritikas, Adomas Jakštas 
gal ir buvo žinomiausias lietuvių visuomenei. 


Betgi jis buvo ir pirmaeilis mokslininkas, — 
ir tai ne viename bare. Už jo darbus matema- 
tikoj Kauno universiteto  matematikos-gam- 
tos fakultetas jam suteikė garbės daktaro laips- 
nį. Jis buvo ir to paties universiteto humani- 
tarinių mokslų fakulteto filosofijos garbės dak- 
taras. Jis buvo iškilęs ir kaip teologas, ir čia jo 
darbus įvertino Kauno universiteto teologijos- 
filosofijos fakultetas, paskirdamas jį garbės 
profesoriumi. Visi šie titulai pabrėžia ne kokį 
šio vyro išviršinį blizgėjimą, nes jis jo ne- 
jieškojo, o jo realius darbus: jis buvo žymus 
specialistas, autoritetas įvairiose Žinijos srityse. 


Prel. A. Dambrauskas tačiau buvo ne vien 
teoretikas, o ir praktinės veiklos žmogus. Vie- 
nas jo darbų laukas čia buvo Švento Kazimiero 
draugija, kuriai jis ilgus metus vadovavo, — 
ne tik iš augštos viršūnės, bet ir praktiniame 
smulkiame triuse, kaip rankraščių ir korektūrų 
taisyme, leidžiamų veikalų parinkime, organi- 
zaciniuose reikaluose. Kitas jo veiklos laukas 
buvo visuomeninis, daugiausia reiškęsis per 
publicistiką ir žurnalizmą. Čia jo vardas neatsie- 
jamai susijęs su “ Draugijos" žurnalu, — 
vienu iš šviesių paminklų periodinėje lietuvių 
spaudoje. Žiūrint iš laiko perspektyvos, negali- 
ma atsistebėti šio vyro našumu, kruopštumu ir 
ištverme: jis buvo ir redaktorius, ir daugelio 
straipsnių autorius šiam savo žurnale ir kituo- 
se laikraščiuose, ir kritikas, ir bendradarbių 
jieškotojas, ir korektūrų taisytojas, ir atidus 
bibliografas, ir narsus publicistas, ypač kėlęs 
balsą dėl lietuvybės teisių. O šis balsas anais 
laikais buvo vienas iš pačių įtakingiausių savo- 


361 


visai pagrįstai “Lietuvių 
primena: “Kan. Tumas- 
Vaižgantas Užgesusių žiburių prakalboje Dam- 
brauską dėl jo visuomeninio reikšmingumo 
laiko trečiuoju šalia Basanavičiaus ir Kudirkos.?* 


je visuomenėje. Tad 
Enciklopedija“ mums 


Kunigas, tautinio atgimimo veikėjas, moks- 
lininkas, poetas ir kritikas, A. Dambrauskas- 
Adomas Jakštas buvo ir stambiausias Lietuvoje 
ideologas prieš pirmąjį pasaulinį karą. O po ka- 
ro jis susilaukė sau lygaus įpėdinio — profeso- 
riaus Stasio Šalkauskio. 

Prel. A. Dambrausko vardas buvo radęs ir 
tarptautinio dėmesio. Pirmiausia jis čia gar- 
sėjo kaip esperantininkas. Esperantininkai ir 
šiandien jį vertina kaip vieną iš savo įžymybių. 

Jo šimtametę sukaktį paminėjo ir Švedijoje lei- 
džiamas jų laikraštis “Norda Prismo“, savo 1- 
2 mr. šiemet apie jį taip atsiliepdamas: “Tai 
gili ir stipri asmenybė, palikusi vertingų dar- 
bų visose gyvenimo srityse“. Paskui žurnalas, 
konkrečiai suminėjęs prel. A. Dambrauską, kaip 
publicistą, poetą, kritiką, mokslininką, visuome- 
nės veikėją, pažymi, kad jis buvo ir “pasauli- 
nio masto esperantininkas“'. 

Tad norime šios sukakties proga mesti nors 
vieną kitą žvilgsnį į šio tikrai didelio vyro ša- 
kotą, dar plačiau nenagrinėtą ir vienoje vieto- 
je neaprėptą, gal ir nedėkingai primirštą ar ty- 
čia nutylėtą palikimą lietuvių tautai ir jos kul- 
tūrai, lygiai kaip ir į jo paties asmenį. 

A.V. 

SULC AU ZKSU 


MYKOLAS VAITKUS 


Mums, kurie su Adomu Jakštu-Aleksandru 
Dambrausku ilgai darbavomės drauge, ir ku- 
riems jis buvo labai artimas bei mielas, tiesiog 
sunku patikėti, jog šiemet jam sukako visas 
šimtas metų!. ... Kaip tatai giliai jis jau pra- 
eity .. . O čia, rodos, žmogus dar laikai jį gy- 
vą už tos mažutės šiltos plaštakos ir gėries kul- 
tūringa ir miela jo draugyste... Vadinas, jau 
ir pats esi tolokai įtrauktas į tą Anapus, bent 
tiek, kiek laikais už ano Neužmirštamojo ran- 
kos, — tad lig riešo, o gal lig alkūnės ar net 
peties, ir tik antrąja ranka besilaikai įsikibęs už 
jaunesniųjų, kad dar ne visai tepasinertumei 
praeity. Bet galop pasinersi ir juos dalinai į- 
trauksi — ir jie taip pat mėšlungiškai nusitvė- 
rę laikysis už būsimųjų ... Būties grandinė... 
Buvusieji, esamieji, būsimieji . . . 

Bet, kol dar ne visai tesu paskendęs su 
Jakštu tarp buvusiųjų, noriu dar valandėlę pa- 
laikyti jį, kaip gyvų gyvą, tarp esamųjų: juk 
šiųjų ne vienam bus tai įdomu. 


Ryto metą į bažnyčią 


Kauno senamiestis, pats galas: šalia Gul- 
bės-Rotušės, priešais šv. Trejybės mūrus, kur 
susikerta Vilniaus gatvė, vedanti į seminariją, 
su Jakšto gatvele, bėgančia į Panerį, netoli se- 
nosios Pilies griuvėsių. 

Tame susikirtime nebeskaisčiai boluoja šv. 
Kazimiero draugijos rūmai, kuriuose 20 am- 
žiaus pradžioje gyveno garbusis šventas vysku- 
pas Gasparas Cirtautas, Žemaičių vyskupo Pa- 
liulionio padėjėjas, o dabar, nuo maždaug 1910 
iki savo mirties 1938, gyvena mūsų didysis Ado- 
mas, nuo didžiųjų durų kairėj, ilgoj kambarių 
eilėj, išsitiesusioj pagal jo paties gatvę. 

Ankstybas rytas. Trejybės varpai skaidriai 
suskamba Dievo Angelui. 5 valanda. Ir mažu- 
šiame tamsiame Jakšto miegamajame sunerims- 
ta budinamasis, pertraukdamas mums nežino- 
mus prelato sapnus. Jis iš lėto kelias, apsiruo- 
šia, užsivelka savo senokai belaidytą sutoną, 
ima brevijorių, nuo dažno vartojimo apskurdu- 
sį, užsivelka nebenaują, trumpoką, juodą paltu- 
ką, užsimauna pavartotą juodą katiliuką (o žie- 
mą — prie pusiau ilgų kailiniukų su vebrine 
apikaklę—vebrinę apvalą kepurę), ima seną ru- 
dą lazdelę ir atsargiai leidžiasi geležiniais laip- 


tais žemyn ir pro gana šaunias rusvas duris iš- 
eina į gatvę. Prieš jį — Baltoji Gulbė. Bet jis 
suka į kairę ir eina, kur jo antrasis namas — į 
katedros baziliką šv. Mišių laikyti. Ištikimai jis 
jas laiko kas rytą per visą savo ilgąjį gyveni- 
mą, tik sunkioj ligoj tepraleisdamas (o ir tai 
atsitinka labai retai). Eina jis lėtai, padais tru- 
putį brūžuodamas šaligatvį, smulkiais žingsniu- 
kais, lazdelę ant rankos pasikabinęs, galvą tru- 
putį nuleidęs, į šalis nesižvalgydamas, mažumą 
susikūprinęs, — nedidukė figūra, gana apvali, 
tik veidas mažutis ir liesų liesas, tikro asketo, 
intelektualo, be galo darbštaus. Kitoks buvo tas 
veidas, kai Jakštą mačiau pirmą kartą — 1908 
metais: buvo visas Adomas dar apvalesnis, bet 
ir veidas atitinkamai pilnesnis bei stambesnis: 
tvirto vyro, ne dabartinio bugštaus senelio. 

Kai jis įžengia į tamsią talpią katedros zak- 
ristiją, visi ten esantieji pagarbiai į jį sužiurs- 
ta, o jis, maloniai, truputį kreivai šyptelėjęs, 
ima rimtai ruoštis šventajam veiksmui. Kai jis 
pro augštas zakristijos duris įžengia į milžiniš- 
ką katedros vidų, mažas jo stotas pasidaro sta- 
čiai liliputiškas. Štai jis prie altoriaus, rimtas, 
tiesiog bugštus. Ne dyvai: Initium sapientiae— 
timor Domini. O Adomas Jakštas — sapiens ir 
pašaukimu, ir treniruote. Nebūtų filosofas bei 
kunigas. Laiko šv. Mišias neskubomis ir labai 
pamaldžiai giliai susikaupęs ir persiėmęs: jam 
šventi dalykai tikrai šventi, o religija—ne vien 
teorinio įsitikinimo dalykas, o ir širdies bei 
kraujo! 

Tai—jo kasdienės skaitomos Mišios. Tenka 
jam reguliariai laikyti ir iškilmingas bei atli- 
kinėti kitas viešas katedros pamaldas su visa 
asista, priešais pilną baziliką. Sunku rasti jam 
pritinkamus ūgiu klierikus asistentus, ir jis 
prie didžiojo altoriaus atrodo tarp jų kaip vai- 
kutis, o kadangi yra bažnyčios viešumoj ne vien 
kuklus, o ir tiesiog baikštus, tai — lyg sugautas 
paukštis (jam ir nosis riesta žemyn, kaip 
plėšraus lakūno). Kai jis gieda, tai jo balsas 
katedros platumose vos girdėti, betgi maloniai 
skamba, nes tas jo tenoriukas toks tyras ir švel- 
nus, o intonacija švari ir melodija gana tiksliai 
išlaikoma: matyti, prelatas turi ausį ir muzika- 
lus. Tačiau jokiu instrumentu jis negrojo. Bet 
muziką suprato, atjautė ir mėgo, ir kai kuriuo- 
se koncertuose apsilankydavo. 

Gaila, niekuomet man neteko išgirsti jo pa- 
mokslo per visus mūsų 30 metų, kai arti pasi- 
žinome. Matyti, pamokslų sakymo vengė, žino- 
damasis esąs neiškalbingas, turįs nestiprų bal- 
są ir viešumoj esąs nedrąsus. Gal dėl to nie- 
kas pamokslų sakyti jo neversdavo nei neprašy- 
davo. 

Atlaikęs Mišias, prelatas labai maldingai su- 
kalbėdavo padėkos maldas ir tyliai bei lėtai 
grįždavo namo. 


Darbo rytas 


Atrodo, bus ne pro šalį pasiaiškinti, iš kur 
pasisėmiau visas tas smulkmenas apie Jakštą. 
Ne dyvai: 30 metų gerų pažinių; 20 metų tuose 
pat rūmuose, mano langai į jo langus; tie pat 
varidoriai bei laiptai; per 8 metus mano durys į 
jo duris; tas pat darbas šv. Kazimiero draugijo- 
je; tie patys bendradarbiai bei tarnautojai— 
tai kaip neprisižiūrėsi bei neprisiklausysi dau- 
gybės gyvenimo mažmožių? 


Vadinas, pareina prelatas po Mišių namon. 
Paprastai tas grįžimas ramus ir tylus. Prelatas, 
išsitraukęs iš dėžutės paštą ir nusivilkęs prie- 
menėj paltą, stačiai eina per darbo kambarėlį į 
gana talpų valgomąjį, kur jo ištikimoji amži- 
noji tarnaitė Magdutė tuoj įbogina arbatėlę; 
duonytė, sviestas, sūris jau pirmiau padėti savo 
vietose. Šeimininkas ir tarnaitė abu rimtai tyli. 
Prelatas sėdi prie stalo ne ką teaugštesnis už 
tą padargą ir iš viso tame didžiuliame kamba- 
ry „atrodo toks vienišas, tartum našlaitis girios 
aikštėj. 

Jo pusryčiai trumpi. Tuoj jis grįžta į dar- 
bo kambarį prie korespondencijos (kurią turi 
plačią ir kurią atlieka greitai bei kultūringai); 
po korespondencijos eina laikraščiai (kurių jis 
turi daug ir kuriuos atsidėjęs peržiūri). Paskui, 
jei jo diena, eina į vyskupijos kūriją ir ten dar- 
buojas, maždaug iki dvyliktos. Ką jis ten kū- 
rijoj dirba, taip ir palikau nepasidomėjęs. Lyg 
tolimas aidas šnera atminty, jog prelatas darba- 
vos moterystės skyriuj. Matyti, ne ką teturėjo 
ten dirbti ar bent stipriai tuo darbu nesidomė- 
jo, kad nieko apie jį nepasipasakodavo mums, 
savo artimiausiems bendradarbiams. Jei netu- 
rėdavo kuomet darbo kūrijoj, Jakštas ligi pie- 
tų būdavo namie, labai uoliai ką nors besikai- 
tydamas, berašydamas, betaisydamas. Skaity- 
davo knygas ar laikraščius paprastai vaikščio- 
damas, ne sėdėdamas, higienos sumetimais, o ra- 
šydavo stovėdamas prie neaugšto pulpituko, tais 
pat sumetimais, nežinodamas, jog nėra higie- 
niška perdaug stovėti ar vaikšcioti. Tačiau tas 
jo vaikščiojimo bei stovėjimo paprotys išmankš- 
tino bei sustiprino jam kojas, taip jog jis galė- 

davo tikrai ilgai vaikščioti, kai aš, dvidešimt 
su viršum metų už jį jaunesnis, daug greičiau 
pavargdavau ir gaudavau prašyti, kad leistų pri- 
sėsti pasilsėti. 

Ką Jakštas skaitydavo? Nedaug perdedant, 
galima būtų pasakyti: viską. Lietuvių, rusų, 
lenkų, vokiečių, prancūzų, esperanto, lotynų kal- 
bomis (mokėjo dar graikų bei hebrajų). Pasau- 
lio esperantininkų tarpe buvo labai žymus mo- 
kovas ir vienas iš pirmųjų, ėmęs remti tą dak- 
taro Zamenhofo išmislą (buvau ir aš labai 
trumpam patekęs į tą esperanto žavesį: vieną 
kartą, važiuodamas iš Peterburgo atostogų, 
nusipirkau esperanto vadovėlį, per pusvalandį 
išmokau tos kalbos dėsnius, ėmiau skaityti bei 
suprasti tekstus ir versti iš esperanto ir į espe- 
rantą; patariu visiems pabandyti). Skaitė Jakš- 
tas laikraščius bei žurnalus ir knygas teologi- 
nio, filosofinio, mokslinio (gamtos, matemati- 
kos, istorijos ir kitokio turinio). Tad buvo ap- 
siskaitęs enciklopediškai, o kad turėjo puikią 
atmintį, tai mokėjo duomenis ir pavartoti. 


O ką Jakštas rašydavo? Atleiskite, jog pir- 
moj vietoj paminėsiu tokį neva nesvarbų daly- 
ką, kaip laiškų korespondenciją. Jakšto kores- 
pondencija toli gražu nebuvo nesvarbi: ap- 
skritai kalbant, jis nemėgo rašinėti tuščių laiš- 
kų; jo laiškai paprastai buvo reikaliniai; 0 rei- 
kia atminti, jog jam teko gyvenime susirašinė- 
ti su tikrai svarbiais asmenimis, ne vien lietu- 
viais, o ir svetimtaučiais. Jei neklystu, jis susi- 
rašinėjo bene ir su Berdiajevu. Dar prieš gyve- 
nimo galą prisidėdavo naujų korespondentų. 
Sakysim, vieną kartą Jakštas man pasipasako- 
jo gavęs iš vieno pravoslavų archijeriejaus laiš- 
ką, kuriame tas asmuo pareiškia norą per laiš- 


-kus diskutuoti su prelatu svarbius teologinius- 


filosofinius klausimus. Jei būtų galima surinkti 
visus Jakšto rašytus laiškus, susidarytų daug 
didelių tomų. Gal bent dalelę jo korespondenci- 
jos kas nors kuomet surankios. 


Ką daugiau rašydavo Jakštas? Kada tik nu- 
eidavau pas jį (o nueidavau per keliolika pas- 
kutinių jo gyvenimo metų gal kasdien, ir tai ne 
po vieną kartą), vis rasdavau jį ar berašantį, 
ar bent, jei neskaitydavo ar korektūrų nedary- 
davo, apsikrovusį pulpitą ir rašomąjį staliuką 
ilgomis popieriaus juostomis, smulkiai smulkiai 
prirašytomis jo darbščios plunksnos (o kokios 
gabios!). Neminėsiu čia atskirų jo parašytų di- 
desnių ar mažesnių veikalų, nes jų sąrašas vi- 
siems prieinamas Lietuvių Enciklopedijoj. Juo- 
ba neimanoma trumpame rašiny paskaičiuoti 
bent dalelės jo straipsnių įvairiausiais klausi- 
mais daugely laikraščių per visą ilgą jo gyveni- 
mą. Čia norėčiau vien priminti jauniesiems teo- 


PREL. A. DAMBRAUSKAS 
ADOMAS JAKšTAS 


(J. Vienožinskio portretas) 


logams, filosofams ir literatams, kur rašo dak- 
tarines disertacijas, jog labai praverstų, jei jie, 
užuot ėmęsi įmantrių svetimų temų, pastudi- 
juotų Dambrauską Jakštą jo straipsniuose. Oi, 
rastų ten įdomių bei svarbių dalykų! O dar kaip 
talentingai, tiesiog pasigėrėtinai parašytų! Kas 
nors turėtų susirūpinti jo tų straipsnių surinki- 
mu bei išleidimu. Gal tuokart kurs nors galvą 
turįs mūsų mokslininkas - kultūrininkas pa- 
teiktų Jakšto pasaulėžiūros rūmų bent apybrai- 
žą. 

Daug yra tekę Jakštui pasėdėti susirietus 
prie staliuko ar pastoviniuoti prie pulpito su 
plunksna rankoj prie korektūrų. Mat, nuo pat 
Šv. Kazimiero draugijos pradžios 1906 metais 
lig 1925 metų prelatas pats ne vien ruošdavo 
spaudai atsiunčiamuosius draugijai rankraščius, 
o ir juos spaudžiant pats darydavo korektūras 
(kol nuo 1925 metų ta funkcija buvo uždėta 
man). Stebiuos, kaip tas nepaprastasis prelatas 
išlaikė įmanomą regą iki mirties (nors bepa- 
skaitydavo labai arti prisikišęs). 

Taip darbuodavos mūsų Jakštas iki pus- 


dienio, kukliai bei tyliai, savo bute, nesikišda- 
mas į išsišakojusias draugijos veikimo sritis, 
palikdamas pilną laisvę atitinkamiems jų vedė- 
jams, ypač pasitikėdamas visų draugijos reikalų 
vedėju, mėgdamas kart-kartėmis pacituoti senų- 
jų lotynų patarlę: “Perito in arte credendum 
est'' (reikia pasitikėti specialistu). 


Kukliai ir tyliai ... O vis tik kartais švel- 
nusis jo tenorėlis pasigirsdavo plačiai Kazimie- 
ro rūmuose. 


Kuklumas ar baikštumas? 


Mūsų visuomenėj beveik visuotinis buvo 
įspūdis, esą, prelatas Jakštas-Dambrauskas esąs 
ne vien rimtas, nelengvai prieinamas, nejaukus, 
o ir tiesiog agnus bei rūstus vyras. Dalis tiesos 
čia buvo: pažinių pradžioje Jakštas būdavo san- 
tūrus, nekalbus, nemėgdavo atsiverti, veikiai 
parodyti simpatiją, greitai susidraugauti; o iš- 
imtinais atvejais su tam tikrais tipais būdavo 
netgi šiurkštus, net balsiai apibardavo. Bet gal 
labiausiai sudarė jam tą rūstumo garbę jo kri- 

tiškieji rašiniai, kuriuose jis dažnai ceremoni- 
jų su idėjiniais priešais nedarė ir leisdavo savo 
aštriai bei sąmojingai plunksnai gerai pakasy- 
ti jiems kailį. Tad žmonės jo prisibijodavo (Ži- 
noma, kol jo arčiau nepažino). Esu kitur minė- 
jęs, jog stipriai jo būgštavo Putinas, bijote bi- 
jojo Nėris, stipriai varžėsi Balys Sruoga, net 
Čiurlionienė privengdavo. Aš pats, kur su Jakš- 
tu suartėjau, būdamas dar studentu, o šiems, 
ypač dvasininkams, jis stengdavosi rodyti ma- 
lonų veidą, vis dėlto nervindavaus, pas jį ei- 
damas, nors buvau jį pamilęs, tą brangų veikė- 
ją ir šiaipjau aukso žmogų. O kai 1918 m. ėmiau 
darbuotis Šv. Kazimiero draugijoje ir teko kar- 
tais nesutikti jam su mano, ar man su jo nuo- 
monėmis ir bandyti pasipriešinti, tai nervai 
man virpėte virpėdavo, kai reikdavo pas jį eiti. 


Taip, tylusis Jakštas kartais kaip bomba 
sprogdavo ir pasmarkaudavo, jog net Kazimie- 
ro rūmai tolokai suskambėdavo. Kartais tai tek- 
davo ramiajai Magdutei, kur bus ką nors pada- 
rius ne taip, kaip jis būtų norėjęs ( 0 ji nė 
čiukšt, nė vypt — pažįsta jį: tuoj atsileis). Kar- 
tais audra ištikdavo namų užvaizdą ar senutį 
sargą— jie buvo pražiopsoję ką nors laiku pada- 
ryti (bent Jakštui taip atrodydavo). Bet daž- 
niausiai iš pusiausvyros didįjį senelį išstumda- 
vo amžinieji ubagautojai-aukų rinkėjai: jiems 
tekdavo išklausyti ilgoko pamokslo labai gar- 
siai ir tiek pat karštai išdrožto (betgi, jei pir- 
miau nepabėgdavo išsigandę, galop gaudavo, ko 
prašę). Įdomu, kad tų perkūnijų priežastim bū- 
davo neva rimtoki knygų skolintojai (kur, kaip 
taisyklė, tų knygų nebegrąžindavo). Prelatas, 
tuo įsitikinęs, pasiryžo niekam savo knygų ne- 
beskolint: jeigu nori, ateik pas jį, čia pat pa- 
studijuok! Betgi, kai naujas skolintojas (varg- 
šas, matyti, apie gresiantį pavojų negirdėjęs) 
prie durų paskambindavo, o Jakštas patirdavo, 
ko jis atėjęs, — tai mes vėl išgirsdavome 
griaustinį, labai stiprų, nors ir plonai griau- 
džiantį. Čia tai Jakštas jau neatlyždavo taip 
lengvai, o ir atlyžęs nebesutikdavo paskolinti 
knygos. Jam knyga buvo labai brangus daik- 
tas. Užtat per amželį jis susirinko gražią biblio- 
teką. 


Tų Jakšto perkūnų žaibai kartais pataiky- 
davo ne į tikslą. Jurgis Elisonas man pasipa- 
sakojo, nuėjęs kartą pas mūsų patriarką kažku- 
riuo reikalu—ir ką gi? šeimininkas tuoj užsi- 
puolęs jį agniai: grąžink knygą, kurią iš manęs 
pasiskolinai! — Betgi, gerbiamasis prelate, aš 
neturiu pasiskolinęs iš jūsų jokios knygos! . 
Gal jūs mane laikote ne tuo, kas aš iš tikrųjų 
esu! — O kas jūs esate? Argi ne NN? — ne, aš 
esu Elisonas, Jurgis Elisonas! — Tai į Jakšto 

liepsną lyg kibirą šalto vandens įpylė. Jis susi- 
gėdo ir ėmė atsiprašinėti. 

Vadinas, faktas yra, kad Jakštas buvo ne 
vienam tiesiog baubas, kad daugelis, labai dau- 
gelis jo prisibijojo ir vengė. Faktas, kad jis 
kartais pratrūkdavo, kaip vulkanas, pasmarkau- 
davo, pašūkaudavo. Faktas, kad savo plunksna 
jis narsiai bei smarkiai pasikaudavo su prie- 
šais. Tad ką gi? Jakštas buvo narsus bei tvirtas 
kovos vyras? 

Nuostabu: ir taip, ir ne. 

Reikėjo tik pasekioti paskui tą “kovotoją" 
viešajam gyvenime: kuriame nors pobūvy tarp 
ne labai artimų žmonių, sakysim, svečiuose, bū- 
davo susivaržęs, nekalbus, sau ir kitiems sun- 
kenybė (man yra prisipažinęs pats, bet aš ir 
pats ne kartą esu tai pastebėjęs); viešuose vi- 
suomeniniuose, kultūriniuose ar politiniuose su- 
sirinkimuose jis būdavo toks pat: kai tekdavo 
prakalbėti, išrausdavo, sumišdavo, balsas būda- 
vo vos girdimas; jei skaitydavo iš popieriaus, 
rankos virpėdavo: tokį aš esu jį ne kartą ma- 
tes net Šv. Kazimiero draugijos visuotiniuose 
susirinkimuose, vadinas, saviškių tarpe; o ką 
jau bekalbėt, jei svetimame elemente, kaip štai 
regėjau jį valst. teatre skaitant prieš rinktinę 
kultūrininkų publiką savo eilėraščių (kadangi 
buvo rašytojų pakviestas): nors jaunimas tie- 
siog entuziastiškai kėlė jam ovacijas, tam. ger- 
biamajam tautos patriarkui—jis atrodė kaip su- 
gauta paukštė; kitą kartą dar labiau mane nu- 
stebino baikštus Jakšto kuklumas, kai nuėjova 
pasveikinti prezidento Antano Smetonos bene 
jo 60 m. jubiliejaus proga 1934 metais; Šv. 
Kazimiero draugija buvo neseniai išleidusi Jakš- 
to parašytą tos draugijos istoriją; buvo šiltas 
laikas, tad sveikintojai išsirikiavome lauke, prie- 
šais prezidento rūmus, o prezidentas, eida- 
mas išilgai eilę, atskirai su mumis sveikinos; 
kai pradėjo artėti prie mūsų, žiūriu — ogi mano 
pirmininkas prelatas ima nerimti bei jaudintis 
ir, kai prezidentas prie mudviejų priėjo, Jakš- 
tas stiprokai sumišo, drebančiu balsu vargiai 
pasakė sveikinimą ir virpančiom rankom įteikė 
prezidentui dovaną, aną knygą. Nuostabu: ir 
Smetoną paveikė Jakšto būsena — ir jis pasi- 
juto nejaukiai, sumišo ir, žiūrėdamas baisiajam 
Adomui ne tiesiai į akis, pareiškė kiek sujauktą 
neaiškią padėką. 


Tad atrodo gana tikra, jog iš prigimties 
(prisidėjus dar  kuniginiam-asketiniam  išsi- 
mankštinimui) prelatas Dambrauskas buvo kuk- 
lus, švelnios širdies, minkšto būdo asmuo, tai 
žinojo, bent jautė, laikė sąmoningai ar vien 
instinktyviai vyrui nepritinkančia silpnybe ir 
kartkartėmis bandė ją nugalėti, nadrabiając 


(kaip lenkai sako), miną, arba mūsiškai — pa- 
pildant mina tai, ko trūksta narsui, — pa- 
smarkaujant, pamostaguojant, pašūkaujant, o 
kadangi neturima solidžios tam medžiagos, — 
tai veikiai subliuškant, kaip pradurtas balionė- 
lis, atlyžtant, pragiedrėjant ir vėl pasidarant 
tuo, kas būta mandagiu, geru, maloniu žmogum. 
Žmogum, taip! Jakštas buvo tikras gražia pras- 
me žmogus, tiesa, stipriai atitrūkęs nuo kitų 
žmonių, pasidaręs vienišas, sau žmogus, kiek 
apipelėjęs, aprūgęs, bet esmėj tikras, gyvas 
žmogus, netgi aukso žmogus (ne vien darbų 
nuopelnais, o ir širdies gerumu). Ir jis kart- 
kartėmis gyvai pajusdavo tą savo atitrūkimą 
nuo paprastųjų žmonių, tą vienišumą, ir pa- 
nordavo prie jų priartėti, bent valandėlę jų gy- 
venimu pagyventi, pasiguosti, atsigauti. . . Bet 
apie tai truputį vėliau. 


Vidudienis ir kas toliau? 


Jakštas paklusnus reguliariam laiko pul- 
sui, laikrodžio rodyklei, Trejybės varpo balsui. 
Jei kūrija nelemtai nesulaikė, prelatas dvylik- 
tą valandą žygiuoja į valgomąjį, kur manda- 
gioji Magdutė tuoj įbogina pietus, filosofiškai 
kuklius, kuriuos Jakštas pusėtinai alkanai su- 
doroja, su šeimininke neplepėdamas. 

Prie pietų stalo mūsų filosofas tarpais esti 
ne vienas: tai ilgiau, tai trumpiau pas jį pagy- 
vena kuris ar kuri nors giminė, einą mokslus, 
prelatui padedant. Iš tų įžymiausiasis bene bus 
Leonardas Dambriūnas, mūsų žinomasis kalbi- 
ninkas. Kas nesate matę gyvo Dambrausko— 
Jakšto, žvilgterėkite į Dambriūną: jis labai pa- 
našus veido bruožais į amžinatilsį dėdę. 

Prie to pat stalo pietauja kartais ir reti 
Jakšto svečiai. Nesu pastebėjęs, kad prelatas 
būtų kuomet pasikvietęs svečių vakarui, gal dėl 
to, kad buvo tvirtai pratęs anksti eiti gulti. 
Atsimenu tik vieną kartą: 1918 metų rudenį 
susirinko pas jį pavakarėj didokas būrys vy- 
resnių ateitininkų ir buvo pavaišinti arbatute 
su sumuštiniais. Tuomet trumpam buvo drau- 
gijos rūmuos prisiglaudę Vytautas Endziulai- 
tis su Leonu Bistru. Beje, Bistras buvo valdy- 
bos įkurdintas vienam iš dviejų mažučių mano 
kambarių; nebeatsimenu, ar turėjo draugijoj 
kokį uždavinį; o priešais mane tame pat trečia- 
jam augšte gavo du didesnius kambarius End- 
ziulaitis; jis buvo neva kažkoks draugijos tar- 
nautojas, betgi buvo atsidėjęs vien pašaliniam 
katalikiškam  visuomeniniam-politiniam  veiks- 
mui; ten pat ir mirė netrukus, Bistro, V. Jur- 
gučio ir mano rankose; be galo gaila, kad jis 
taip anksti mirė: jis būtų buvęs tiesiog nuosta- 
bus mūsų katalikų vadas, nes turėjo vlsas bū- 


tinąsias vado savybes: aiškų intelekta, karštą 
dvasią, gerą širdį, žavų patrauklumą, reikalin- 
gą žiniją. 

Vadinas, buvo pas Jakštą popietinis jauna- 
katalikių susirinkimas, matyti, to pat Endziu- 
laičio sumanytas ir suburtas. Klausimų, tiesiog 
svilinančių, buvo aibės. Juk vokiečiai pralaimė- 
jo karą ir trauksis lauk; bandys užgrobti Lietu- 
vą lenkai ar bolševikai; nors verk, reikia kuo 
greičiausiai visur, bent svarbiausiose krašto 
vietose, suorganizuoti šiokias tokias milicijas 
bei savivaldybes, kad komunistai neužbėgtų už 
akių. Kas gyvas galįs turi išsiskirstyti po šalį 
ir imtis to būtiniausio organizacinio uždavinio. 
Iniciatyva, karštis, ryžtas, judesys radijuote ra- 
dijavo iš Endziulaičio asmens. Jo ramus, tvir- 
tas tau žodis buvo lyg imperatoriaus įsakymas, 
mandagus, bet autoritetingas, be apeliacijos. Ir 
mane, nemėgstantį tokio bruzdesio (o, stebuk- 
las!), jis įkinkė į darbą: gavau vykti į niekuo- 
met mano nelankytą Ukmergę, sueiti į kon- 
taktą su studentu Gruodžiu (būsimuoju jėzui- 
tų provincijolu) ir prikalbėti jį organizuoti 
Ukmergėje, kas nutarta. Ir vykau. 


Daug metų vėliau dar kartą buvo pas 
Jakštą jaunimo sambūris, tik šį kartą jau gry- 
nai kultūrinis, net su koncertine dalim, kur 
pirmą kartą teko regėti ir susipažinti su kon- 
servatorijos studente smuikininke Lietuvninkai- 
te, kuri vėliau grojo Kauno operos orkestre. Gal 
ir daugiau buvo pas Jakštą tokių pobūvių, bet 
aš nebeatsimenu, bent nedalyvavau. 


Ana, minėjau, jog pas Jakštą kartais pie- 
taudavo svečiai. Bet man neteko pastebėti, kad 
tai būtų buvę kiek dažniau. Priešingai, man 
liko įspūdis, jog tokie svečiai buvo reti paukš- 
čiai. Keista, neteko man matyti prie Jakšto 
stalo kunigų (tiesa, buvo ten keletą kartų šioks 
toks kunigas, būtent — aš). O iš tų laimingųjų 
pasauliečių esu regėjęs po keletą kartų profe- 
sorių Volterį, tą didį lietuvių bičiulį, tą lėtą 
senuką su žilais papurusiais ūsais, ir jo gražes- 
niąją puselę (betgi už vyrą augesnę ir agnes- 
nę, gal kiek jaunesnę, išvaizda šiaurvokiško 
tipo). Tai buvo seni Jakšto bičiuliai dar iš cari- 
nių laikų Peterburge . . . Na, o antroji porelė, 
žymiai jaunesnė, iš Lietuvos nepriklausomybės 
laikų, tai Vincas Mickevičius Krėvė su pačia. 
Kas neatsimena to mūsų didžiojo kūrėjo (di- 
džio ne vien lietuvišku mastu) iš gyvenimo ar 
paveikslų? Mažutis dailutis šiaureuropietis, kuk- 
lus ir santūrus, iš lėto ir nedaug kalbąs, bet 
daug žinąs ir stipriai jaučiąs. O šalia jo kontras- 
tas: žymiai augštesnė, lanksti briunetė, kau- 
kazietė, žvitri, linksma, prisimerkusiom  bliz- 
gančiom akutėm .. . Vėliau į tą Jakšto svečių 

A. Dambrauskas - A. Jakštas 
prieš pirmą pasaulinį karą 


Prel. 


eilę liko įleisti pp. Graičiūnas Vytautas su žmo- 
na Une Babickaite-Baye. Bet apie šiuodu kiek 
vėliau. 

O ką veikdavo mūsų patriarkas popiet? 
Man nėra tekę girdėti, kad jis popiet prikris- 
davęs. Betgi popiet pasivaikščioti — tai jis ei- 
davo reguliariai: taip buvo pripratęs seminari- 
joj, dvasinėj akademijoj; vėliau, kai buvo vysk. 
Paliulionio sekretorium, pavyskupis Baranaus- 
kas tempdavo Dambrauską popietėmis labai 
plačiai pasivaikščioti, pats kalbėdavo rožančių, 
o ką darydavo tuo tarpu palydovas, man nete- 
ko iš šio sužinoti (turbūt, irgi kalbėdavo ro- 
žančių; tiek tik iš Jakšto žodžių nujaučiau, jog 
tie pasivaikščiojimai jam nebuvo labai įdo- 
mūs). 

Kai 1914 m. Žemaičių vyskupu tapo Pran- 
ciškus Karevičius, juodu su Jakštu vėl sutapo 
neišskiriamai. Sakau “vėl'', kadangi juodu bu- 
vo jau suartėję, turbūt, Peterburge, kada Dam- 
brauskas buvo akademijos profesorium. Dabar 
Kaune nuo pat to laiko iki Karevičiaus atsi- 
sakymo nuo vyskupavimo ir išvykimo į Mari- 
jampolės Marijonų vienuolyną juodu buvo ne- 
išskiriami bičiuliai ir bene kasdien popiet eida- 
vo pasivaikščiot įvairiomis kryptimis, draugš- 
kai diskutuodami šventus ir nešventus -dalykus 
ir lygiai draugiškai, nors karštai pasiginčyda- 
mi, be ceremonijų sustoję kur šaligatvy: mat, 
karštesnysis Jakštas, norėdamas, taip sakant, 

prispirti oponentą prie sienos, kad jam nebelik- 
tų išeities, užeidavo jam už akių, sustabdyda- 
vo ir, smarkiai mostaguodamas, stengdavos jį 
įtikinti ne vien argumentais, o ir mostais 
Praeiviai savaime gaudavo kiek sustoti ir ma- 
loniai pasišypsodavo, kaip tuodu Patas su Pato- 
šonu problemas sprendžia. 

Betgi kai Karevičius iš Kauno išvyko, Jakš- 
tui tekdavo dažniausiai vienam pasivaikštinėti. 
Kad pasivaikščiojimas nebūtų bergždžias bei 
nuobodus, Jakštas pasiimdavo kokį laikraštį ar 
knygą, nueidavo kur į ramesnę vietą (kaip štai, 
seminarijos sodelį) ir vaikščiodamas skaityda- 
vo. Kiti kunigai, ypač jaunesnieji, neskubėda- 
vo prisijungti, nes bijodavo, jog jiems nepasi- 
seks surasti bendros su filosofu teologu šnekos, 
tad abu jausis nejaukiai ir, užuot atgovio, pa- 
sivaikščiojimas pateiks nervams nuovargio, o 
jau kojoms tai kaip amen poteriuose, nes ne 
bet kas gali ištesėti su Jakštu eitynėse. 


Tarp popiečių ir pavakarių 


Grįžęs namo iš Dievulio gamtos, žmonių 
dar nefrizuotos ar frizuotos, prisisotinęs malo- 
nių ar maišytų įspūdžių, mūsų patriarkas vėl 
imdavos savo knygų ar plunksnos ir kruopš- 
ciai darbuodavos, iki Magdutė pakvies vakarie- 
nės. Po vakarienės daugelis kauniečių, ir kuni- 
gų, vykdavo į operą, dramą, baletą, ypač kiną. 
Kaipgi Jakštas? Ar jis yra buvęs kuriame 
nors operos spektakly? Man nėra tekę ten jo 
matyti, o ir girdėti, kad būtų buvęs. Dramos 
vieną vaidinimą jis tikrai aplankė, pats mačiau; 
tai—Gerharto Hauptmano “Hannelę", ir, turbūt, 
buvo patenkintas: jis Hauptmaną laikė dideliu 
dramaturgų, o ir toji “Hannelė" buvo itin Jakš- 
to skonių linijoj. Baleto mūsų filosofas, žino- 
ma, iš principo nelankė. Pasaulietiškuose kon- 
certuose jį matyti man nėra tekę; bet į dva- 
siškuosius jis mėgdavo nueiti—katedroj, ar pas 
jėzuitus, ar seminarijoj. Miestinių kinų jis ne- 
lankė; užtat labai mėgo tėvų jėzuitų kiną ir, be- 
rods, nė vienos programos nepražiopsodavo. La- 
bai mėgdavo lankyti meno parodas ir paskui 
parašyti savo pastabas kuriam laikraščiui, ypač 
agniai užpuldamas “nuogybes", kurių nekęsda- 
vo ( o menininkai kaip tik ypač mėgsta), ir 
kartais paskui turėdavo rimtų su menininkais 
susikirtimų, taip jog vieną sykį man teko net 
tarpininkauti, kad neprieitų prie teismo: meni- 
ninkai buvo bemaną iškelti patriarkui bylą už 
tariamą šmeižtą. 

Vakarais paprastieji žmonės geba nuklys- 
ti kur į klubą, restoraną ar ką, arba šiaipjau 
kur pas pažįstamus susimesti, pasižmonėti, už- 
kąsti, taurę išmesti, pasišokti ar pakortuoti, na, 


ir mažiau ar labiau pavojingai paflirtuoti. Tų 
socialinių funkcijų  patriarkas nepraktikavo, 
nors ir kunigai kai kurias nekaltesnes mėgda- 
vo ir sugebėdavo atlikti. Prelatas po vakarie- 
nės, dar skaniai pasidarbavęs bei iš širdies pa- 
simeldęs, eidavo į kukliąją savo lovą nekaltojo 
miegu prisimiegoti. Man jis yra prisipažinęs, 
jog tą svarbųjį gyvenimo tarpelį jis pradedąs 
aštuntą valandą vakare. Buvo šitaip: vaikščio- 
ja jis su manim po mano kambarį nepailsta- 
mai (o mane jau vos kojos bepaneša) ir sako 
galų gale (mano taip pasiilgtame) apie aš- 
tuntą: na, reiks eiti gulti - Tik štai“ bėda: 
blogai bemiegu! — O kas yr, prelate? —klau- 
siu užjaučiamai. — Na gi, rytmečiais nebega- 
liu miegoti: kai tik ateina keturios, atsibun- 
du ir niekaip nebegaliu užmigti vėliai! — O ar 
galiu paklausti, prelate, kuomet einate gulti? — 
Na gi, aštuoniomis, paprastai . . . Čia aš neno- 
romis nusišypsojau ir ėmiau patriarką guosti, 
kad, girdi, ta jo liga visai nepavojinga: medi- 
cina yra nustačius, jog jūsų amžiuje paprastai 
užtenka šešių valandų miego, o jūs, kaip sa- 
kotės, miegate 8 val. —O aš, mat, dar ne prieš 
seniai keldavau tik penkiomis! — pridūrė Jakš- 
tas. 


Tyliai — ramiai ... bet ar patenkintai? 


Taip tatai gana monotoniškai, kukliai bei 
ramiai gyveno Jakštas paskutiniuosius savo dvi- 
dešimt metų, dirbdamas labai naudingą bei vai- 
siais gausingą krikščioniškos kultūros darbą, at- 
sidėjęs beveik išimtinai savo knygoms bei 
plunksnai, o aktualiąsias Šv. Kazimiero draugi- 
jos veikimo šakas perleidęs savo padėjėjams, 
kaip štai Aleknai, Dobužinskiui, Šnapščiui, Bi- 
kinui, Vaitkui ir k. Kaip matėme, jo gyveni- 
mo dienraštis buvo paprastutis, ir ta nustatyto- 
ji dienos tvarka buvo griežtai išlaikoma, kol 
aš tą jo gyvenamąją liniją truputį išvingiojau, 
kad įneščiau jo gyveniman kiek įvairumo ir 
žmogiško džiaugsmo, nes pastebėjau, jog tas vie- 
nuolis-antžmogis kartais savo augštybėse pasi- 
ilgsta paprastų žmogelių bei paprasto jų gy- 
venimo. Ypač ryškiai tai krito man į akį vle- 
ną kartą. 

Buvo tai bene 1921 metai. Velykos. Atėjo 
manęs pasveikinti keletas jaunų mano bičiulių, 
vyrų bei moterų. Gyvenau tuokart trečiajame 
draugijos rūmų augšte, mažame butelyje, įeiga 
iš kiemo, siaurais mediniais gana apleistais laip- 
tais. Susėdę prie kuklaus, labai kuklaus ve- 
lykinio stalo, jaukiai žmonėjamės, nė nenujaus- 
dami, jog kyla ir artinas tamsus debesys . 
Brakšt-brakšt į duris. Tariu: prašom, many- 
damas: naujas svečias . . . Taip, naujas. Ir sve- 


Namas Ustiužnoje, kur penkeris metus 
gyveno ištremtas A. Jakštas 


čias .. . Bet koks! Pats bosas! . . . su truputį 
kreiva malonia mina ir raminamais žodžiais: 
sveikas sulaukęs šventų Velykų! Na, jau to tai 
nebuvau tikėjęsis! Juk nei aš jo nebuvau iš vi- 
so pasveikinęs, nei jis iki tol dar nebuvo pas 
mane iš viso lankęsis . . . Bet nieko dabar ne- 
veiksi! — tenka sukombinuoti bonne mine au 
mauvais jei ir bandyti išgelbėti padėtį: paso- 
dinau didįjį svečią prie stalo, supažindinęs jį 
su mažaisiais, pripyliau taurę (bene Madeiros), 
pripjausčiau tortų — ir ėmėm vaišintis. Ir 
nuostabu! — netrukus sunkusis įspūdis visiems 
(matyti, ir Jakštui) stipriai palengvėjo: čia 
saldimo kąsnis, čia sveiks-sveiks, čia kokia isto- 
rijėlė ar juokas — ir visi bei visai sutirpome. .. 
Betgi visas tas intermezzo man nervams gana 
brangiai atsėjo. Kai svečiai ėmė skirstytis, aš, 
kaip priderėjo, palydėjau brangiausiąjį svečią 
iki jo durų . . . Ir ką gi! ten prelatas dar sykį, 
šiltai spausdamas man ranką ir dėkodamas, kiek 
iškaitęs ir blizgančiomis akimis pateikia man 
tokią nesapnuotą staigmeną: 

— Malonu man buvo su jumis, ir būtų ge- 
ra tokius dalykus pakartoti. Ar negalėtume 
dažniau matytis ir labiau suartėti?. — 

Toj akimirkoj, nustebęs,  nesusiorienta- 
vau, ką išmintinga atsakyti, tik gyvai atsimi- 
niau ir vis dar jaučiau tą nervų įtampą, kurią 
ką tik buvau pergyvenęs, bevaišindamas tą 
Lietuvos Popiežių, kaip aš jį anuomet vadinda- 
vau ir pačiam Jakštui pasakydavau (o jis ne- 
supykdavo) — tad neapgalvotai bei nemanda- 
giai (ko vėliau labai gailėjaus), ką jaučiau, tai 
ir išreiškiau: 

— Labai ačiū gerb. Prelate, už tą gar- 
bingą ir brangų pasiūlymą . . . Bet, atvirai pri- 
sipažinsiu, su jumis bendrauti man labai bran- 
giai atseina: aš jūsų didžiai varžaus, ir mano 
nervai labai nukenčia Atleiskite man 

Į tai garbingasis senelis nieko nebeatsakė, 
tyliai atidarė duris ir tyliai už jų išnyko . .. O 
aš pasilikau šiapus, kaip kvailys, bukai nejaus- 
mingas ir pats nustebęs dėl to savo vaikėziško 

pasielgimo, neva “drąsumo" . . . O, kaip aš vė- 
liau gailėjaus Ir bandžiau tą seneliui su- 
teiktą akibrokštą atitaisyti Ir neva atitai- 
siau. Bet argi galima tamsų įvykį iš praeities 
beiškirpti?! 

Po 1924 metų, kada ypačiai suartėjova su 
Maironiu, pradėjau jo garbei, o ir malonumui 
(kaip jis tai mėgdavo!) ruošti pas save pobū- 
vėlius su menine programa ir vakarienėle, o 
vėliau bendromis liaudies dainomis. Visuomet 
turėjo būti su mumis Maironis ir mano bičiu- 
liai menininkai, dainininkai, rašytojai, vaidilos. 
Nuo 1930 metų, kada gavau didesnį butą, tie 
pobūviai pasidarė gana dažni. Maironis mane 
prašė nekviest į juos Jakšto, nes jis mums visą 
džiaugsmą sugadinsiąs. Bet kaip nekviesi? Juk 
Jakštas gyvena šalia, yra mano pirmininkas, 
girdi mūsų triukšmelį ir viską sužino! .. . Iš 
pradžių laikiaus Maironio patarimo. Bet nega- 
lėjau išlaikyti — ir pabandžiau pasikviesti ir 
Jakštą. Pirmą kartą jis jautės labai nejaukiai 
ir mus suvaržė. Bet ryžaus atmosferą prablai- 
vinti. Pasodindavau šalia patriarko vieną kartą 
vienus, kitą kartą kitus, kaip man atrodė, tinka- 
mus asmenis, vyrus ir moteris (o būdavo įvai- 
riais atžvilgiais vertingų). Šiaip taip susilipy- 
davo pobūvis bei pokalbis. Tačiau išeidamas 
Jakštas man patylomis yra sakęsis: Matai, 
Tamsta! Gera man buvo, gera, bet aiškiai aš jus 
visus varžiau! — Niekis! — atsakydavau: Iš- 
tversim — bus gerai! 

Ištvėrėm — ir buvo gerai: mat radau tinka- 
mą priemonę pavartoti, kad ir Jakštui būtų mū- 
sų pobūviuose gera, ir kitiems mano svečiams 
jauku. 

Turėjau Kaune senųjų gerų bičiulių šeimą- 
ponus Graičiūnus, vyrą Vytautą ir žmonelę Unę 

šv. Kazimiero Draugijos namai, kur gy- 
veno Adomas Jakštas 


Babickaitę-Baye. Pats Graičiūnas buvo ameri- 
kinis “pramonės inžinierius“, šviesaus intelek- 
to ir plačių žinių gabus asmuo; o žmona -žino- 
ma teatro bei kino artistė Unė Babickaitė, pla- 
čiai pasauly teatro srity veikusi, ne vien Lietu- 
voj, o ir čia Amerikoj, ir Britanijoj, ir Prancū- 
zijoj, labai inteligentinga moteris, gabi, geros 
kultūros, subtili vaidila. Pasitikėdama jos iš- 
mintim bei dideliu moterišku taktų, o ir jos 
vyro augšta kultūra, pasiryžau juos su Jakštu 
suvesti pas save, kad susipažintų ir suartėtų. 
Taip ir įvyko — kas buvo labai sunku pasiekti 
kitiems bei kitoms, tai ūmai atliko ponia Unė: 
kai tik juodu su Jakštu mūsų pobūvy susėdo 
greta, tuoj ir paskendo plačiose kultūros dauso- 
se, o mes kiti laisvai atsidusome ir atsidėjome 
savo sričiai. Dabar Jakštas pas mane pradėjo 
išbuvinėti ne tik lig dešimtos vakaro, o ir lig 
apie dvyliktą — ir ėmė skaniai miegoti, ir iš- 
miegodavo, ir dvasia atgijo, ir ėmė uoliau 
plunksna darbuotis. Graičiūnai pradėjo pas jį 
lankytis, o ir jis, nepaisydamas savo amžiaus, 
vykdavo į naujamiestį, lipdavo į Vytauto kal- 
ną, kur Graičiūnai Purickio viloj gyveno, ir ma- 
loniai praleisdavo dalį savo laisvalaikio. Tos 
pažinios buvo jo vienišame vienodame, darbo 
pilname gyvenime lyg kokie pragiedruliai, tik- 
ri žmogiškos laimės krisleliai. Ir Jakštas, dėkin- 
gas p. Unei, savo veikalą “Pikto Problemą' de- 
dikavo jai. Ir jinai atsilygino jam už pagarbą, 
vertinimą bei prisirišimą savo pagarba, dėkin- 
gumu, užuojauta, globa: kai jis mirtinai susir- 
sirgo ir prof. dr. A. Gylio klinikoj ilgokai ko- 
vės su mirtim, ponia Graičiūnienė uoliai jį lan- 
kė, rūpestingai prižiūrėjo, kaip tikra mylinti 
duktė, ir taip palengvino jam paskutines va- 
landas. 


DRAUGIJA 


LITERATŪROS, MOKSLO IR POLITIKOS ŽURNALAS 


1907 - 1923 M. 


1. Praeitis 


Caristinės Rusijos varoma nutautinimo po- 
litika ir lietuvių spaudos uždraudimas (1864- 
1904 m.) buvo didelis stabdis lietuvių kultū- 
rinės pažangos kelyje. Ano meto Lietuvos švie- 
suomenės - bajorijos sulenkėjimas ir visiškas 
nusigręžimas nuo savo šalies tautinių, socialinių 
ir kultūrinių reikalų dar labiau sustiprino lietu- 
vių kultūrinį atsilikimą. Prūsuose spausdinama 
ir slapta Lietuvoje skleidžiama suvargusi lietu- 
vių perijodinė spauda negalėjo visiškai paten- 
kinti lietuvių tautos kultūrinių reikalų. Tai bu- 
vo vargo ir nelaimės spauda, kuri išugdė lietu- 
vių širdyse pasiryžimą kovoti už savo tautos 
reikalus. Tokiose sąlygose buvo neįmanoma 
leisti rimtesnį kultūros žurnalą, kurio kiekvie- 
na kultūringa tauta yra reikalinga. 1898 m. A- 
merikoje kun. A. Milukas pradėjo leisti inteli- 
gentams skiriamą trimėnesinį žurnalą “Dirvą", 
kuri ne tiek lietė visus lietuvių kultūrinius rei- 
kalus, kiek atskiromis knygomis apimdavo vie- 
ną kurį veikalą. Jos dėka išleista keletas ver- 
tingų veikalų, tačiau ji negalėjo patenkinti visų 
kultūrinio žurnalo reikalų. 1901 m. Tilžėje prie 
“Tėvynės Sargo" pradėta leisti “Žinyčia", kurios 
pasirodė penki numeriai. 1903 m. “Dirva" susi- 
jungė su "Žinyčia" vardu “Dirva— Žinynas". 
Šis žurnalas buvo leidžiamas bei redaguojamas 
to paties kun. A. Miluko Amerikoje. 1906 m. 
sustojo. 1904 m., atgavus spaudą, lietuviškų 
laikraščių leidimo sąlygos palengvėjo, pasirodė 
visa eilė naujų: pirmasis dienraštis “Vilniaus 
Žinios“, savaitraščiai “Lietuvių Laikraštis" Pe- 
trapilyje, “Nedėldienio Skaitymas" Kaune, “Šal- 
tinis" Seinuose, “Lietuvos Ūkininkas“ ir “Nau- 
joji Gadynė" Vilniuje. | 

Iškilo ir būtinas rimto kultūros žurnalo 
reikalas. Veiklesnieji kunigai ir pasauliečiai kul- 
tūrininkai nuo pat spaudos atgavimo nuolatos 
diskutavo kultūros žurnalo išleidimo klausi- 
mą. Reikėjo rasti gana augšto išsilavinimo bei 
plačių pažiūrų redaktorių, o ypač leidėją, kuris 
imtųsi tokio nepelningo darbo. Tais laikais ne- 
galima buvo tikėtis iš prenumeratos. išlaikyti 
žurnalą. Pagaliau 1906 m. liepos 20 d. Kaune 


PR. PAULIUKONIS 


įvykęs metinis dar neseniai įsikūrusios kny- 
goms leisti Šv. Kazimiero draugijos susirinki- 
mas nutarė parūpinti inteligentų laukiamą kul- 
tūros žurnalą. Redaktoriumi pakviestas draugi- 
jos pirmininkas, buvęs Petrapilio Dvasinės Aka- 
demijos profesorius, jau nuo “Aušros' laikų 
spaudoje dalyvavęs ir pasireiškęs kaip plataus 
masto publicistas, “Nedėldienio Skaitymo“ re- 
daktorius kun. Aleksandras Dambrauskas, arba 
Adomas Jakštas. Kadangi naują laikraštį “pa- 
gimdė" šv. Kazimiero draugija, tad jam ir duo- 
tas "tėvų" vardas “Draugija". Pilna antraštė: 
DRAUGIJA, Literatūros, Mokslo ir Politikos 
Mėnesinis Laikraštis. 


Naujas žurnalas pasirodė 1907 m. sausio 
mėn. Redaktorius savo žodį “Nuo redakcijos 
taip pradeda: . 


“Pasitikėdami geresnės ateities sulauksią, 
pradedame leisti inteligentijai paskirtąjį mėne- 
sinį laikraštį Draugiją". Gerai numanome, 
kaip tas darbas painus, sunkus ir nepelningas. 
Todėl nebūtumem jo nei pradėję, jei ne nuolati- 
niai iš visų pusių šauksmai: neturime mokslo ir 
literatūros laikraščio! sutverkite jį mums kuo- 
greičiausiai!" 1 

“Kad toks laikraštis būtinai yra reikalin- 
gas, su tuo, man matos, visi sutiks. Nes kokia 
gi kultūriškai gyvuojanti tauta apseina be rim- 
tesnių laikraščių? Tat ir mes lietuviai, jei nori- 
me tikrai apsišviesti, sutverti savąją kultūrą, 
turime neatidėlioti to darbo, iki politiškos per- 
mainos sutvers naujas gyvenimo sąlygas, bet 
privalome tuojau, šiandieną tą darbą pradėti. 
Nes čia kiekviena praleista diena gal turėti la- 
bai mums negeistinas pasekmes." 


“Draugija" be pertraukos ėjo iki 1915 m. 
pradžios. 1914 m. prasidėjus karui, Banaičio 
spaustuvėje, kuri spausdino žurnalą, sumažėjo 
darbininkų skaičius ir nebegalėjo laiku atlikti 
spaudą. Jau..rugpjūčio mėn. numeris išėjo ge- 
rokai pavėlavęs. Prie to prisidėjo dar ir antra 
kliūtis: Kauno tvirtovės komendantas ištrėmė 
“Draugijos"" redaktorių kun. A. Dambrauską iš 
Kauno į Vilnių, kaip nepatikimą valdžiai as- 

menį ir pavojingą karo metu laikyti tvirtovė- 
je. Su juo buvo ištremti ir kiti Kauno kunigai 
veikėjai: K. Olšauskas, P. Dogelis. Dėl to už 
paskutinius keturis 1914 m. mėnesius išėjo tik 
viena knyga (93-96 nr.), ir tai jau 1915 m. 
pradžioje. Pirmasis 1915 m. numeris buvo pra- 
dėtas spausdinti vasario mėn., bet dėl karo 
veiksmų buvo nebaigtas, ir “Draugija" laikinai 
sustojo. Lietuvą užėmę vokiečiai paralyžavo bet 
kokį lietuvių kultūrinį veikimą, tad apie kul- 
tūros žurnalo leidimą nebuvo galima nė sva- 
joti. Tik po metų, 1916 m. balandžio 26 d., 
vietinei vokiečių karo valdžiai įteiktas prašy- 

Adomo Jakšto leisto žurnalo “Draugija"' 
sumažintas viršelis 


mas atgaivinti “Draugiją" ir “Ateitį". Prie pra- 
šymo buvo pridėti ir žurnalų pavyzdžiai. Po 
mėnesio iš Rytų fronto vado generolo Luden- 
dorfo gautas atsakymas, kad dėl cenzūros sun- 
kenybių toks didelis žurnalas, kaip “Draugija", 
negali būti leidžiamas. “ Ateitis", kaip žymiai 
plonesnė, leidžiama, bet ir tai labai suvaržyto- 
mis cenzūros sąlygomis. Kun. A. Dambraus- 
kas nenorėjo “Draugijos? paversti plonu laik- 
raštuku ir žurnalo leidimą atidėjo geresniam 
laikui. 

Po 1917 m. Vilniaus konferencijos vokie- 
čių okupacinis režimas šiek tiek sušvelnėjo. Pa- 


sirodė net keli lietuviški laikraščiai: “Lietuvos 
Aidas," "Vienybė" ir “Tėvynės Sargas“. Tad 
vėl buvo kreiptasi į vokiečių karinę valdžią 
"Draugijos" atgaivinimo reikalu. Leidimas bu- 
vo gautas, bet su sąlyga, kad nieko nebus ra- 
šoma apie politiką. Redakcija, nesutikusi priim- 
ti sąlygų, padavė prašymą augštesnei valdžiai, 
iš kurios 1918 m. spalio 21 d. gautas leidimas, 
ir pradėtas rengti pirmas laikraščio numeris 
(97 nr). Atgaivinta “Draugija? pasirodė tik 
1919 m. sausio mėnesį jau Nepriklausomos Lie- 
tuvos metu ir ėjo iki 1923 m. pabaigos dvigu- 
bais numeriais. 

Iš viso išėjo 153 nr. 

1911 m. sausio mėn. prie “Draugijos? pra- 
dėjo eiti priedu Pr. Dovydaičio redaguojama 
"Ateitis", 1914 m. priedu ėjo A. Busilo reda- 
guojamas “Mokytojas". 1911-1914 m. prie “Atei- 
ties" dar buvo leidžiamas priedas “Mūsų Tauti- 
nės Tvėrybos Žiedai“, kur buvo spausdinama 
Lietuvos kaimuose moksleivių surinkta tauto- 
saka: daugiausia liaudies dainos, priežodžiai, 
patarlės, mįslės, burtai. Visą laiką redaktoriu- 
mi buvo kunigas (vėliau prelatas) Aleksandras 
Dambrauskas, laikraštį leido Šv. Kazimiero 
draugija, tik 1923 m. 1-8 nr. išleisti kaip Lie- 
tuvos Univ. Teologijos — Filosofijos Fakulteto 
organas. Laikraščio tiražas buvo 1000 egz., jį 
prenumeravo kunigai ir pasauliečiai inteligen- 
tai. Vienu metu buvo kunigų tarpe iškilusi min- 
tis "Draugiją" padaryti tik kunigų laikraščių, 
tačiau, redaktoriui nesutikus, visą laiką paliko 
bendru kunigų ir pasauliečių inteligentų lai- 
kraščiu. 


2. Apimtis 


“Draugijos"" tikslas buvo patraukti “prie po- 
zityvaus tautos kultūros darbo visus geros va- 
lios ir augšto mokslo lietuvius“, kaip dvasiš- 
kius, taip ir pasauliečius, ir juos sutelkti į vie- 
ną galingą intelektualinių jėgų draugiją. Įvai- 
rių intelektualinių sričių žmones suvesti prie 
bendros plačiausia prasme mokslo populiariza- 
cijos, kad “kiekvienas tikras mokslo vyras visa- 
dos galėtų pasinaudoti mūsų laikraščiu populia- 
riškam visuomenės supažindinimui su savo ty- 
rinėjimų rezultatais" (1 nr., 4 p.). 


Siekdama savo tikslo, “Draugija" stengėsi 
apimti visą religinį, tautinį, politinį, kultūrinį 
lietuvių gyvenimą. Žodyje “Nuo redakcijos" 
nurodyta laikraščio programa iš septynių sky- 
rių: 1 literatūra, 2. mokslas, 3. politika, 4. baž- 
nyčios ir teologijos dalykai, 5. kritika, 6. iš Lie- 
tuvos gyvenimo ir 7. administracijos dalykai. 
Reikia pripažinti, kad užsibrėžtą savo programą 
prie ano meto lietuvių intelektualinių pajegų 


atliko su kaupu. Tik pastarasis skyrius, — ad- 
ministracijos dalykai, — kuris kultūriniam lie- 
tuvių gyvenimui nieko kūrybiško nedavė, nie- 
kuo ypatingu ir nepasižymėjo: laikraštyje bu- 
vo paskelbta smulkiu šriftu pora Kauno guber- 
natoriaus pranešimų. 


"Draugijos" redaktorius kun. Aleksandras 
Dambrauskas— Adomas Jakštas, didžios erudici- 
jos ir plačių užsimojimų asmuo, savo redaguo- 
jamame laikraštyje sugebėjo sutelkti visas ge- 
rlausias menines ir intelektualinės jėgas. Ben- 
dradarbiavo Petrapilio Dvasinės Akademijos, 
Kauno ir Seinų kunigų seminarijų profesoriai 
dvasiškiai ir pasauliečiai inteligentai, kurie vė- 
liau tapo Lietuvos Universiteto profesoriais bei 
žymiais visuomenės veikėjais. 

Vertinant “Draugijos" vaidmenį lietuvių 
kultūriniam brendimui, tenka bent trumpai per- 
žvelgti jos turinį. 


a. Tautos švietimas. Okupantai rusai Lietu- 
vos švietimo dirvą buvo žiauriai nualinę. Iki 
1905 m. veikė tik rusų valdžios ar stačiatikių 
parapijų pradžios mokyklos, kuriose Kauno gu- 
bernijoje mokytojai buvo vien rusai ir varė 
lietuvių jaunimo rusinimo bei demoralizacijos 
darbą. Kiek geresnė padėtis buvo Sūduvoje, kur 
daugiausia mokytojai buvo lietuviai. Mokyklų 
skaičius buvo mažas, jose galėjo tilpti nedau- 
giau kaip 2570 mokyklinio amžiaus vaikų. Pa- 
dėtis kiek pagerėjo po 1905m. revoliucijos, buvo 
leista dėstyti lietuvių k. Tačiau iš 1134 Lietu- 
vos mokytojų 859 buvo rusai, kurie ne tik lie- 
tuvių k. nedėstė, bet ir toliau sena tvarka ne- 
atsisakė nuo rusinimo užmačių. Po revoliucijos 
buvo leista lietuvių organizacijoms steigti pra- 
džios mokyklas, bet jų įsteigimas buvo suvar- 
žytas, reikalavo daug formalumų, o įsteigtos 
dažnai buvo uždaromos. Taip 1911 m. buvo už- 
daryta dvidešimt “Saulės? draugijos mokyklų. 
Kiek lengvesnės sąlygos buvo organizuoti prie 
parapijų mokyklas. 

“Draugija", atsižvelgdama į liūdną lietuvių 
tautos švietimo padėtį ir iš viso vertindama 
augštesnį tautos kultūros lygį, daug vietos sky- 
rė švietimo reikalams. Laikraščio redaktorius ir 
toliau numatą bendradarbiai buvo tvirtai įsiti- 
kinę, kad maža lietuvių tauta gali laimėti sau 
daugiau laisvės ir pasiekti skaistesnį rytojų ne 
ginklų kova, revoliucija, kuri “teoretiškai iš 
atžvilgio į jos principus išrodė klaidinga, mo- 
rališkai iš atžvilgio į dorą — neteisinga, o 
praktiškai — iš atžvilgio į pasekmes stačiai ne- 
gudri ir Lietuvai pragaištinga (T nr. 284 p), bet 
savo krašto kultūros pakėlimų, moralinėmis 
vertybėmis. Pirmo Numerio A.A. (atrodo, kun. 
A. Alekna) str. “Mūsų reikalai" rašė: 

“Priespaudos pančiai nukris, bet kova ne- 
pasibaigs, tiktai persimainys jos būdas. Jei ir 
toliau norime gyventi ir atgauti sau pridera- 
mas teises, turime jas iškovoti. Tiktai tvirtų- 
jų balsas esti išklausomas, tvirtybę tegali duoti 
mums kultūra. Tai aiškiausiai patvirtina visų 
amžių istorija. Todėl ir mūsų visas rūpestis ko- 
vojant dėl būvio turi būti atkreiptas į mūsų 
tautos kultūros pakėlimą, kurioje visa mūsų 
galybė" (44 p.). 

Pacituotas mintys ne tik anais laikais bu- 
vo teisingos, bet ir šiandien, po 50 metų aktua- 
lios, tik deja, ne visų lietuvių jos buvo tada su- 
prastos ir dabar dar daugelio neįvertintos. 

Toliau tas pats autorius nurodo, kad lietu- 
vių kultūra turi būti katalikiška. Katalikų Baž- 
nyčia yra sudariusi lietuvių kultūrai pagrindą, 
tik reikia ją toliau vystyti. Lietuviams reika- 
lingos geros pradžios mokyklos, vidurinės mo- 
kyklos, specialinės mokyklos ūkininkams ir dar- 
bininkams, jaunimas privalo vykti į užsienius 
siekti augštojo mokslo, atkreiptį dėmesį į emi- 
gravusių lietuvių organizavimą, kad nenutaustų 
it Lt Loliauš(2iit 4 nr) kuni VSK ASU? Musų 
apšvietos stovis“ kelia net visuotinio mokykli- 
nio amžiaus vaikų apmokymo klausimą. Pra- 
džioje dėl reikalingų lėšų stokos ir mokytojų 
trūkumo siūlo organizuoti mokyklėles prie pa- 
rapijų. Kun. T. Žilinskas kreipiasi “Į kunigiją 
žodžiu“ (1 nr.) ir ragina kunigus organizuoti 
plačiu mastu tautos švietimą: 


“Reikia mums susijudinti į visuomenišką 
darbą. Reikia visomis išgalėmis ir priemonėmis 
steigti visokius susidraugavimus, sąjungas, ben- 
droves, apsargos namus, prieglaudas, auklėtna- 
mius, skaityklas, knygynus, visokios rūšies mo- 
kyklas. Žodžiu, mums reikia prisidėti prie kė- 
limo Lietuvoje kultūros“ (1 nr. 91 p.). 
Kai 1907 m. liepos 20 dieną vyskupas M. Pa- 
liulionis išleido kunigams aplinkraštį dėl de- 
kanatinių susirinkimų, kuriuose kunigai be 
pastoracijos klausimų turėtų svarstyti ir švieti- 
mo bei labdarybės reikalus, tai “ Draugija" ne 
tik paskelbė ištisai vyskupo aplinkraštį, bet dar 
pridėjo ilgoką str. ir pabrėžė aplinkraštyje pa- 
minėtą mokyklų reikalą: 

“Doro ir blaivaus kunigo pašaukimas yra 
skelbti Dievo žodį platinti krikščionišką 
apšvietimą. Todėl eilėje klausimų, vyskupo pa- 
duotųjų, eina apie parapijines mokyk- 
las, apie katalikų mokytojų toms mokykloms 
parengimą, apie parapijines ir dekanalines bib- 
liotekas" (9 nr. 93 p.). 

Kun. A. Dambrauskas savo plačioje pole- 
mikoje su Lietuvos lenkais nekartą yra pabrė- 
žęs švietimo reikšmę lietuvių tautai ir jos nu- 

sistatymą visai nepriklausomai nuo lenkų kurti 
savo kultūrą. Pavyzdžiui galime paimti kad ir 
tokius jo išsireiškimus: “Lietuviai vieno tetrokš- 
ta, kad jiems netrukdytų jų kultūriško darbo. 
Todėl jiems visai negeistina kova nei su rusais 
nei su lenkais" (11 nr. 326 p.). Arba tokios op- 
timistinės mintys: “Kultūra Lietuvoje nepražus. 
Ji nuolat kils augštyn ir ims žydėti, tik ne 
lenkiškai, bet lietuviškai. Ir tas jos žydėjimas 
įvyks pačios liaudies darbu, nors įvairūs ponai. . 
nei pirštu prie to neprisidėtų" (13 nr. 82 p.). 

“Draugija" džiaugėsi kiekvienu lietuvių 
kultūriniu laimėjimu ir sielojosi, kad lietuvių 
jaunimas, pagautas skepticizmo, nesiekia augš- 
tojo mokslo, nejieško absoliučios, nekintamos 
tiesos. Tai matyti iš sveikinimo 1907 m. įkurtai 
Lietuvių Mokslo Draugijai, pasiryžusiai pasi- 
švęsti “grynam tikram mokslui, kursai lyg sau- 
lė žiba iš augšto ir visoje pasaulėje visiems ly- 
giai šviečia, be skirtumo tautų ir tikėjimų“ 
(4 nr. 421 p.). Ta pačia proga ragino lietuvių 
jaunimą siekti mokslo, sekti lietuvių mokslinin- 
kų, kaip S. Daukanto, kun. Kašarausko, vysk. 
A. Baranausko ir garbingo mokslo draugijos 
steigimo iniciatoriaus- dr. J. Basnavičiaus pa- 
vyzdžiu. Tas pačias mintis yra pareiškęs A. 
Jakštas ir sveikindamas “Draugijos“ vardu 
1920 m. sausio 27 d. Lietuvos Augštųjų Kursų 
atidarymą (109-110 nr. 87-91 p.). 


Tautos švietimo reikalai “Draugijoje? už- 
ėmė pirmaujančią vietą. Čia paskelbta “Saulės? 
draugijos steigiamų ir išlaikomų pradžios mo- 
kyklų dvejų metų mokslo programa (3 nr.), 
parengta žinomo pedagogo Tomo Žilinsko. Tai 
bene pirmoji lietuviškos mokyklos programa. 
Vėliau Pranas Mašiotas, vaikų literatūros rašy- 
tojas, tą programą savo kritiškomis pastabo- 
mis yra įvertinęs (8 nr.). Visa eilė straipsnių 
grynai pedagogikos, metodikos ir jaunuomenės 
auklėjimo klausimais: nežinomo autoriaus, pa- 
sirašyto Mokytojas, “Lietuvių kalba vidutinėse 
Lietuvos mokyklose“ (54 nr.), kun. dr. Si mono 
Šultės “Valios auklėjimas" (63 ir 64 nr.) ir 
“Laisvosios mokyklos problema“ (127-130 nr.), 
kur nagrinėjamas liberalinių mokyklų be tiky- 
bos dėstymo blogosios pusės, M. Pečkauskaitės 
“Vaikų melavimas“ (65 nr.) ir “Šis tas iš pe- 
dagogikos" (70 nr.), Pleirytės—Puidienės “As- 
meninė ir socialė etika" pagal Foersterį (61 nr.), 
P.S. “Auklėjimo pamatai“ (67 nr.), “Vaikų auk- 
lėjimas“ (75-76 ir 79-80 nr.) ir 1914 m. A. 
Busilo redaguotas priedas “Mokytojas"*. 


Atsikuriančios nepriklausomos Lietuvos 
mokyklos reikalai rado taip pat atgarsį ir 
"Draugijoje". Tai kun. M. Krupavičiaus “Kokia 
mums reikalinga mokykla“ (102-104 nr.), Ka- 


rolio Dineikos “Kūno lavinimo klausimas Lie- 
tuvoje" (117-118 nr.), kun. dr. A. Maliauskio 
“Gary mokyklos" (111-112 nr.) ir “Katekizmo 


metodas" (149-150 nr.), kun. A. Dambrausko 
"Tikybos mokslas vyresnėse klasėse“ (133- 
136 nr.). 

Paskatinti lietuvių visuomenę  šviestis, 


imant kitų kultūringų kraštų pavyzdį, buvo ra- 
šoma apie kitų kraštų švietimą: “Vakarinės mo- 
kyklos Amerikoje" (20 nr.), P. Domijonaičio 
“Liuosieji šveicarai ir jų mokyklos“ (37 nr.), 
J.N. apie Suomiją (50 nr.), K. Puidos “Prele- 
gentai ir knygos Švedijos kaime" (49 nr.), K. 
“Vaikų auklėjimas Norvegijoje“ (60-61  nr.), 
kun. A. Maliausko “Valstiečių sąjungos Belgi- 
joje" (74-75 nr.) Be to, dar apie “Baltarusius"' 
(30 nr.) ir “Ukrainiečių atbudimą" (73 nr.). 


Nemažai rašyta mokslo  populiarizacijos 
klausimais ir apie naujus mokslo laimėjimus: 
Kaz. Šeškenytės “Laiškai apie mokslą ir tech- 
niką“ (25, 26 ir 29 nr.), P. Matulionio “Augalų 
Bello £o4ir 6 nt), Pr. „Dovydaičio “Sis 
tas apie darvinizmą“ (39 nr.) ir “Žmogaus iš- 
sirutuliojimas ir paleontologija“ (77-78 nr.), Jo- 
no “Pasaulio elementai" (69 nr.) ir “Pasaulio 
procesai" (71-72 nr.), J. Žygo “Pažangos veiks- 
niai" (54 nr.), A. Jakšto “Ką mokslas gali pa- 
sakyti apie pasaulio pabaigą“ (109-110 nr.), “Ar 
gali žemė susitikti su kometa“ (109-110 nr.), 
“Teleopatija ir teleidija" (137-138 nr.) ir “Die- 
viškoji proporcija-matematiškasis dailės dėsnis" 
(131-132 nr.), kun. M. Morkelio “Bažnyčios tė- 
vai ir klasiškoji dvasios kultūra" (143-144 nr.). 


b. Literatūra. Vartant “Draugijos" komp- 
lektus, pirmiausia į akis krenta kiekvieno nu- 
merio pirmuose puslapiuose gausi ano meto lie- 
tuvių rašytojų poezija. Čia rasime beveik vi- 
sų ano meto žymesniųjų lietuvių poetų kūrinių: 
Maironio, M. Gustaičio, A. Jakšto, M. Vaitkaus, 
Margalio, Paparonio, Putino, A. Žalvarnio, M. 
Dagilėlio, Liudo Giros, Ed. Steponaičio, Juozo 
Mikuckio, Mačio-Kėkšto, M. Šauleniškio, V. Sto- 
nio. Žurnale buvo spausdinami ir jaunesnių- 
jų vos pradedančių rašyti poetų kūriniai, kaip 
tai: Pr. Jonaičio, Rainio, Baukaus, Gintauto, 
Bangučio, A. Gečio, Smaigelio, J. Turčinsko, 
Mato Gojelio, Stasio Tijūnaičio, K. Svogūno ir 
kitų. Taip pat buvo dedami ir žymiųjų užsienio 
poetų kūrinių vertimai: W. Goethės, V. Hugo, 
Puškino, Lermontovo, Kondratavičiaus, A. Mic- 
kevičiaus ir kitų. Zu 

Beletristikos buvo žymiai mažiau. Iš jos 
paminėtina apysakos ar „trumpi aprašymėliai: 
Šatrijos Raganos “Dėl tėvynės" (5 ir i. nd) 
ir “Lemta" (27 ir 28 nr.), Kazio Puidos Pas- 
kutinė ašara" (11 ir 12 nr.) ir “Saulei tekant 


(92-56 nr.), Lazdynų Pelėdos “Naujas takas“ 
(65-69 nr.), L. Giros “Kaip ir pasaka“ (45 nr.) 
ir “Pražuvę žmonės" (49 ir 50 nr.), P. Penkai- 
čio “Svajonės, svajonės" (88 nr.) J.D. Karei- 
vio “Dvejopas galas" (81 ir 82 nr.). Dramos 
skyrius dar silpnesnis: K. Samajausko išvers- 
tas Šekspyro “Hamletas" (2-10 nr), Heyses 
“Marija Magdalietė“ (25 ir 26 nr.), “Byla dėl 
linų markos" (29 ir 30 nr.) ir Maironio “Kęstu- 
čio mirtis" (121-124 nr.). 


Su dailiąja literatūra glaudžiai rišasi ir jos 
kritika. ' Draugijoje" kiekviena naujai pasiro- 
džiusi svarbesnė lietuviška knyga buvo recen- 
zuojama, taip pat ir dailiosios literatūros kū- 
riniai. Daugiausia jie paties redaktoriaus buvo 
vertinami. Iš tų kritikų susidarė dvi didelės kny- 
gos: “Naujoji literatūra“. Be to, buvo spausdi- 
nami ir ilgesni straipsniai apie naujesniuosius 
lietuvių rašytojus: K. Puidos “Jovaras? (39 
nr.) ir “Juozas Mikuckis“ (79-80 nr.), ver- 
tingos P. Krago kritikos: “Lazdynų Pelėda“ 
(42 nr.), “Šatrijos Ragana" (44 nr.), “Mačys- 
Kėkštas“ (48 nr.), “Žemaitė (51-nr.), “Bi 
liūno pažiūros į beletristiką" (70 nr.), “Jakšto 
poezija" (55-56 nr.) ir “M. Vaitkaus poezija“ 
(58 nr.), A. Jakšto “Maironio lyrika" (137-138 
nr.), J. Gabrio “Maironis — mūsų tautiškojo 
atgimimo dainius" (83 nr.). 


Tuo metu lietuvių literatūros istorija buvo 
dar vystykluose. Be dr. Jono Šliūpo išleistos 
1890 m. Tilžėje “Lietuviškieji raštai ir rašti- 
ninkai" ir kiek tobulesnės, bet labai konspek- 
tiškos prie 1906 m. išleistos Maironio “Lietu- 
vos istorijos? trečiosios laidos pridėtos “Trum- 
pos rašliavos apžvalgos“ beveik nieko daugiau 
ir nebuvo. “Draugijoje? nemažai skirta vietos 
ir lietuvių literatūros istorijai, ypač apie atski- 
rus rašytojus: kun. J. Tumo “Kun. Juozas Žel- 
vis" (1 nr.), P. Krago “Z. Krasinskis"? (71-72 
nr.), dr. Pr. Augustaičio “Dionizo Poškos raš- 
tai lenkų kalba“ (61 nr.) ir “Prelatas Bohužas 
ir jo veikalas apie Lietuvių tautos ir kalbos 
kilmę" (62 nr.), kun. K. Šaulio “Kun. Jurgis 
Ambraziejus Pabrėža ir jo raštai" (53 nr.), V. 
Baranausko “Jaunosios vysk. Baranausko die- 
nos" (2 nr.), kun. A. Dambrausko “Vysk. A. 
Baranauskas kaip matematikas" (4 nr.), kun. 
dr. J. Totoraičio “Vyskupo Baranausko rank- 
raščiai Leipcige“ (48 nr.), Prano “Liudvikas 
Adomas Jucevičius“ (30 nr.), Pr. Krago 
studijėlė, skirta Friburgo lietuvių studentų 
draugijai Rūtai — “Rūtelė mūsų dainose'— 
(63 ir 64 nr.), P. Leono Kaune skaityta paskai- 
ta “Poetiškos dainų grožybės“ (37 nr.), kun. 
dr. J. Purickio “Beletristikos rolė žmonijos 
auklėjime" (86, 91 ir 92 nr.) ir kun. dr. M. 


375 


Gustaičio “Aušra" (145-146 nr.). Buvo išspaus- 
dinta ir J. Gabrio “Lietuvių literatūros peržval- 
ga" (85-96 nr.), apėmusi ne tik atskirus rašy- 
tojus, bet ir lietuvių tautosaką su lietuvių met- 
raščiais. Nors netobula, tačiau tai buvo lietuvių 
literatūros istorija, kuria naudojosi ir atsiku- 
riančios nepriklausomos Lietuvos mokyklų mo- 
kiniai. Šis tas yra ir iš visuotinės literatūros: 
A. Jakšto “Dantė Alighieris? (125-126 nr.), 
Pr. Dovydaičio “Dantės komedija kaip katali- 
kiško meno kūrinys? (141-142 nr.), P. Jucai- 
čio “T. Dostojevskis" (133-134 nr.) ir P. Žadei- 
kio “Ksenofonto Anabasis'" (129-130). 

c. Lietuvių kalbos klausimas “Draugijoj" 
buvo plačiai ir nuodugniai studijuojamas. Be- 
veik kiekviename numeryje yra kas nors iš 
lietuvių kalbos dalykų: kalbos istorijos, rašy- 
bos, žodyno, sintaksės, terminologijos. Daug dė- 
mesio skirta apvalyti lietuviškiems poteriams 
ir maldaknygėms nuo amžių bėgyje įsibrovusių 
barbarizmų. Kalbos klausimu, be laikraščio re- 
daktoriaus, kuris pasirašydavo Druskium, rašė: 
K. Būga (ypatingai daug jo straipsnių), dr. 
Jonas Spudulis, P. Parplys, 5. Baniulis, M. Gri- 
gonis, St. Tijūnaitis, mokyt. J. Burba, Ramunas 
Bytautas, M. Pakalniškis ir kunigai: J. Laukai- 
tis, F. Sriuoginis, Jurgaitis, A. Paparonis, A. 
Sabaliauskas, M. Plaušinaitis, Adalbertas Srba, 
P. Sragys ir kiti. R. Bytautas yra rašęs ir lietu- 
vių kalbos filosofijos klausimu (16 nr.). Prof. 
J. Baudouin de Courtenay yra parašęs ilgoką 
str. apie esperanto k. “Pagelbinė tarptautiško- 
ji kalba" (24, 25 ir 28 nr.). Mirusio lietuvių 
kalbos mokovo prof. kun. Kazimiero Jauniaus 
garbei yra skirtas visas 16 numeris, kur yra ne 
tik lietuvių, bet svetimtaučių straipsniai apie 
velionį. BB 52 

Tad “Draugija" daug prisidėjo prie lietu- 
vių k. tobulinimo ir ugdymo. 

d. Lietuvos istorija turi irgi deramą vietą 
žurnale. Lietuvos praeities tyrinėtojų lietuvių 
tuo metu buvo labai mažai, nes ir iš viso tada 
lietuvius mokslininkus galima buvo ant abiejų 
rankų pirštų suskaičiuoti, kaip yra išsireiškęs 
pats laikraščio redaktorius (4 nr. 421 p.). Todėl 
ne visai tiksli prof. M. Biržiškos pastaba, kad 
“Draugija"' neatkreipusi reikiamo dėmesio į Lie- 
tuvos praeities, ypač katalikų Bažnyčios Lietu- 
voje tyrinėjimą (Baras, 1925 m. 1 kn. 63 p.). 

Iš Lietuvos istorijos srities buvo viena 
kita studija, atskirų straipsnių, biografijų ir 
nekrologų. Pirmiausia tenka paminėti Konstan- 
cijos Skirmuntaitės studiją “Mindaugas Lietu- 
vos karalius“ (5-15 nr.), dr. J. Purickio diser- 
taciją “Protestantizmo Lietuvoje žlugimo prie- 
žastys" (78-80 nr.). Apie Mindaugo sostinę rašė 
kan. J. Maciulevičius-Maironis (13 nr.) ir kun. 

K. Žebris (38 nr.) Daug istorinės medžiagos 
pateikė apie parapijų praeitį kun. B. Smigelskis 
— “Kun. vikaro užrašai“? (4, 27-28.) ir “Atsi- 
minimai apie senobinę Žemaičių vyskupystę“ 
(63 ir 64 nr.) Žalgirio mūšio 500 metų sukak- 
ties proga duotas J. Gabrio straipsnis “Vytauto 
ir lietuvių veikmė didžioje karėje ir kovoje ties 
Grunvaldu" (57, 61-63 nr.) o taip pat vertin- 
gas A. Jakšto “Pirmutinės spaudos atgavimo 
sukaktuvės 1904-1914 m.“ (89-90 nr.), kun. K. 
Prapuolenio “Gardelio unijos sukaktis" (70 nr.) 
ir ten pat paskelbtas pats unijos lotyniškas 
tekstas. Kun. J. Skvireckas davė studiją “Ku- 
nigaikštis Merkelis Giedraitis Žemaičių vysku- 
pijos apaštalas" (29 nr.) Kun. A. Dambraus- 
kas yra rašęs apie protestanizmą Lietuvoje (28 
nr.) ir visą eilę nekrologų: apie vysk. Mečislo- 
vą Paliulionį (18-19 nr.), vysk. Kasparą Cirtau- 
tą ir kun. F. Sereiką (81 nr.), Joną Biliūną 
(12 nr.), Lietuvos praeities tyrinėtoją lenkų is- 
toriką Antaną Mierzynskį (9 nr.), kun. J. 
Šnapštį-Margalį (125-126 nr.), kun. J. Balvočių 
-Gerutį (98-99 nr.), dr. J. Spudulį (117-118 nr.), 
dr. kun. Simaną Šultę (119-120 nr.) ir ilgoką 
str. apie kun. Antaną Kaupą (82-84 nr.). P. 
Girininkas rašė apie M. Lozoraitį (8 nr.), A.A. 
apie kun. Joną Katelę (25 nr). Įdėti P. Leono 
atsiminimai apie V. Kudirką (13 nr.) ir D. 
Dumbrės (kun J. Bikino) apie dr. Joną Basa- 
navičių (67 nr.). Yra dr. M. Venslovo apie Lie- 
tuvos kunigaikščių vardus (33 ir 34 nr.) ir 
K. Samajausko apie P. Kriaučiūną “Mokytojo 
patrioto atminčiai“. (77-78 nr.). Pridėjus Pane- 
vėžiečio “Kalbų mokslą ir senovę“ (77-78 nr.), 
gausime beveik visą “ Draugijos" istor. medžiagą. 

e. Socialinis klausimas. Dar prieš Karolio 
Markso paskelbtą „manifestą (1848 m.) Vokieti- 
joje socialinę akciją darbininkų tarpe pradėjo 
kun. Wilhelmas Ketteleris, vėliau pasižymėjo 
savo socialine veikla būdamas Mainco vysku- 
pu. Antras didelis socialinės veiklos asmuo bu- 
vo Londono kardinolas H.E. Manningas. Su juo- 
dviem socialiniais reikalais tardavęsis net po- 
piežius Leonas XIII. 1891 m. išlesta to paties po- 
piežiaus enciklika “Rerum Novarum“ partizani- 
nę katalikų socialinę veiklą padarė pastovia Ka- 
talikų Bažnyčios programa. Katalikų akcija so- 
cialinėje srityje pradėjo reikštis ne tik Vokie- 
tijoje ir Anglijoje, ji perėjo ir į kitus kraštus: 
Prancūziją, Olandiją, Šveicariją, Italiją, Ispa- 
niją, pagaliau į Lenkiją ir Lietuvą. Buvo orga- 
nizuojami socialiniai kursai, steigiamos krikš- 
čionių darbininkų sąjungos, jieškoma būdų ir 
kelių socialinei neteisybei pašalinti. 

Lietuvoje iki 1905 m. Rusijos caro valdžios 
buvo griežtai uždraustas bet koks organizacinis 
veikimas, neleista prie parapijų steigti net elge- 


Prel. A. Dambrauskas-Adomas 
Jakštas Kauno Kunigų Semi- 
narijos sode 


tynų, tad bet koks darbininkų organizavimas ir 
rūpinimasis jų socialiniais reikalais buvo neį- 
manomas. 1905-1906 m. revoliucinio sąjūdžio 
metu revoliucionieriai darbininkų padėtį sten- 
gėsi pagerinti streikais, vietomis priėjusiais prie 
kruvinų susidūrimų darbininkų su turto savi- 
ninkų iškviesta kariuomene, būta net ir aukų. 
Daugelyje vietų darbininkai laimėjo, jų atlygi- 
nimas buvo šiek tiek pagerintas. Kova už bū- 
vio pagerinimą buvo sunki, pagrįsta klasių ko- 


va, neapykanta, kuri gimdo irgi neapykantą iš 
priešingos pusės. Tuo duonos kąsnio laimėjimu 
nebuvo išspręstas visas socialinis darbininkų 
klausimas. Reikėjo alkaną minią ne tik paso- 
tinti, bet ją ir šviesti, moraliai pakelti. Pradė- 
ta organizuoti lietuvių katalikai darbininkai. 
Pirmasis to darbo ėmėsi Karmelitų klebonas 
K. Olšauskis, Šančiuose suorganizavęs šv. Juoza- 
po Draugiją su pusantro tūkstančio narių. 
Draugijos veiklai išplėsti daug prisidėjo kun. 

Pr. Turauskas. Kun. J. Jarašūnas ir kun. P. Do- 
gelis Kaune suorganizavo moterų darbininkių 
šv. Zitos Draugiją. Šiauliuose katalikus darbi- 
ninkus organizavo kunigai J. Macijauskas su 
Didžiulių, Tauragėje kun. Kemėšis (berods kan. 
F. Kemėšio dėdė), Panevėžyje kun. Kartanas, 
Sūduvoje kun. J. Staugaitis (vėliau vyskupas) 
su kitais kunigais. 


Lietuvos socialinis klausimas plačiai buvo 
svarstomas ir “Draugijoje". Lietuvių pirmieji 
sociologai savo studijoms šiame laikraštyje ra- 
do labai palankią užuovėją. 1909 m. sausio 2- 
5 d. Kaune surengtų socialinių kursų svarbes- 
nės paskaitos buvo atspausdintos laikraščio 31- 
32 nr. Tai kun. Pr. Būčio (vėliau vyskupo) 
“Bažnyčia ir sociologija", kan. dr. J. Maciulevi- 
čius (Maironio) “Krikščioniškasis socialinės 
tvarkos mokslas pagal Leono XIII enciklikas“, 
kun. Justino Staugaičio (vėliau vysk.) “ Visuo- 
menės  labdarybės sutvarkymas“, Patrimpo 
(kun. Antano Kaupo) “Lietuvių išeivystė Ame- 


rikon", kun. Jurgio Matulevičiaus- Matulai- 
čio (vėliau arkivyskupo) “Trumpas išaiškini- 
mas šių dienų socialinio klausimo“, “Bažnyčia 


ir nuosavybė" ir “Miestų ir apskritai pramoni- 
jos darbininkų klausimas". Iš viso “ Draugija" 
yra davusi gana daug rimtų studijų ir straips- 
nių socialiniais bei labdarybės klausimais: Pa- 
trimpo “Evoliucija, ne revoliucija“ (2-12 nr.), 
“Sociologija? (17 nr.) ir “Eugenika" (18 nr.), 
kun. K. Šaulio “Apskritasis socialinio klausimo 
supratimas'' (42-44 nr.), kun. dr. S. Šultės “Baž- 
nyčia ir įvairios politiškosios ekonomijos teori- 
jos" (2,4,9,10,11, ir 14 nr.), D. Dumbrės (kun. 
Bikino) “Dora visuomenės klausime“ (7 nr.), 
Antano Medekšos apie įvairias kooperacines 
susišelpimo draugijas “Savišalpa" (14-17 nr.), 
kun. Kaz. Paltaroko (vėliau vysk. plati studi- 
ja “Socialis klausimas'“ (81-96 nr.) ir “Labda- 
rybės tvarkymas kitur ir Lietuvoje“ (109-110 
nr.), kun. Pr. Turausko verstas iš vokiečių kal- 
bos (kun. Reiterio) “Viešoji vargšų globa Vo- 
kietijoje" (15 ir 18 nr.), kun. V. Jurgučio “Socia- 
lizmas ir krikščionybė" (107-108 nr.), Jono Go- 
bio “Plačių minių būvio pagerinimo klausimas 
ir socializmas“? (111-112 nr.), kun. dr. A. Ma- 
liauskio daugiau istorinės studijos “Bolševiz- 
mas" (133-142 nr.) ir “Bolševizmas Lietuvo- 
je" (145-146 nr.). 


Didelis blaivybės apaštalas kun. Kaz. Mar- 
ma yra rašęs blaivybės klausimu“ Abstinencijos 
idėja kaip kovos įrankis prieš alkoholizmą“ 
(1 nr.), kviesdamas kunigus stoti į kunigų abs- 
tinentų draugiją ir skleisti blaivybę žmonių 
tarpe. Blaivybės klausimu dar yra rašęs kun. 
F. Kemėšis. 

f. Tikėjimo reikalai ir filosofija. Apie šį 
skyrių kalbama beveik paskutinėje vietoje, lai- 
kantis "Draugijos" redaktoriaus paskelbto pir- 
mame numeryje plano. Lietuvos kaimas buvo 
ir paliko giliai religingas, bet iš jo išėję pasau- 
liečių inteligentų daugumas pamynė po kojomis 
tėvų tikėjimą. Net ir kai kurie tikintieji inte- 
ligentai turėjo labai liberališką katalikų tiky- 
bos mokslo supratimą, ką rodo “Draugijos" po- 
lemika su “Viltimi" (77-78 nr.). 

Iš kitos pusės ir kunigų, ypač senosios kar- 
tos, tarpe buvo tam tikro sustingimo, apkerpė- 
jimo rūpintis giliau pažinti katalikų tikėjimo 
tiesas ir jas aiškiau suprantamu būdu žmonėms 
nušviesti. Kiekvieną naujovę aiškino bedievy- 
be ir nesigailėjo tuščių skambių žodžių jai pa- 
smerkti. 

“Draugija" su visu atsidėjimu sprendė gy- 
venimo iškeltus tikėjimo bei Bažnyčios reika- 
lus. Aiškino katalikų tikėjimo tiesas objektyvio- 
je mokslo šviesoje ir ragino dvasiškius giliau 
pažinti Kristaus mokslą. Katalikų Bažnyčią su- 
prato kaip dinaminių jėgų sistemą. “Krikščio- 
nystė yra atjaučianti naujos gadynės reikalus, 
nesibijanti reformų, nesitenkinanti vien seno- 
ve, bet mokanti sujungti krikščioniškoje sinte- 
zėjeę nova et vetera" (4 nr. 433 p.). Dinamiš- 
kas Bažnyčios mokslas yra priešingas “ultra- 
konservatistams, kurie į Bažnyčią žiūri kaip į 
uolą, amžinai ant vietos stovinčią, nesiplėtojan- 
čią, prisilaikančią rusų sentikių principo: jei 
taip yra nustatyta, lai taip bus per amžių am- 
žius. Tas tai ultrakonservativizmas užslopina 
savo rutina ne vieną iniciatyvą, tramdo naudin- 


gus sumanymus, trukdo neretai švenčiausius 
darbus" (Ten pat). 
Kun. A. Dambrauskas dalį atsakomybės 


dėl bedievybės priskiria ir saviesiems, “Drau- 
gijos" 20 nr. taip rašydamas: “Čia dalį kaltės 
reiktų prisiimti ir mūsų visuomenei, o ypač 
kunigijai: ji kalta tame, kad joje kol kas nėra 
beveik visai gyvos religinės minties . . . Jos nė- 
ra visuomenėje, jos nėra ir mūsų jaunuomenė- 
je. Vietoj gyvos religinės minties — dygsta, 
lyg kukalis, negudri, stačiai vaikiška bedievys- 
tė. Ką mes darome jai pašalinti? Mes mokame 
tik rūgoti. Bet vienais rūgojimais net ir mū- 
siškės, nerimtos bedievystės nesustabdysime“ 
(411 p.). 

Katalikų spaudos pareiga rašyti dau- 
giau apologetinio' turinio knygelių, straips- 
nių. Ir “Draugija" tuo reikalu yra rašiusi ir vi- 
suomenę raginusi savo straipsniais: kun. Pr. 
Būčio “Tiesos jieškojimas" (3 nr), kun. A. Dam- 
brausko “Šalin siauraprotystė" (9 nr.) ir “An- 
tropologiškasis klausimas šviesoje proto ir ti- 
kėjimo“ (13 nr.). 


Be A. Jakšto vertingų poleminių straipsnių 
su "Viltimi",naudingų kiekvienam katalikui in- 
teligentui pasiskaityti. “Šis tas apie katalikų 
veikimo principus“ (75 nr.), “Subiektyvizmas 
katalikiškoje publicistikoje" (76 nr.) ir “Prin- 
cipų klausimas" (77-78 nr.), tenka dar paminė- 
Uu: prof. M. Staszewskio “Ateities religija“ (2, 
4 ir 6 nr.). kan. J. Maciulevičiaus “Istoriškoji 
moralinės teologijos apžvalga“ (14, 18, 19 ir 
26 nr.), kun. J. Geručio “Dėl ko aš esu kata- 
likas" (15 nr.) ir “Garbenio nuomonės" (34 ir 
toliau), kun. A. Dambrausko “Liuosybė ir reli- 
gija" (35 nr.), kun. M. Vaitkaus “Dievo bu- 
vimo prirodymai" (39 nr. ir toliau), Pr. Dovy- 
daičio “Problema apie Kristų" (42, 50, 53 ir 
61 nr.) ir “Biblija ir Babelis" (44-48 nr.), Br. 
Bumšo “Be bažnyčios nėra išganymo“ (73 ir 
74 nr), kun. K. Čibiro “Doros obiektyvumas" 
(99-100 nr), kun. S. Šultės “Tikyba ir moks- 
las" (147-148 nr.), Stasio Šalkauskio “Bažny- 
čia bei kultūra" (86, 87-88 nr). 


Įvairiais filosofiniais klausimais yra daug 
rašęs kun. dr. S. Šultė. Svarbesni jo straips- 
niai yra: “Teosofų pasaulėžiūra“ (70, 71, ir 72 
nr.), “Dabartinis mokslo stovis evoliucijos klau- 
sime" (40 ir 41 nr.), “Mistika ir asketizmas“ 
(143-144 nr.). Dar yra kun. J. Lomano “Kantiz- 
mas ir moderninė pasaulėžiūra“ (137-140 nr.), 
“Gamta ir žmogus“ (97 nr.), “Evoliucijos ke- 
liai ir revoliucijos dėsniai" (98-99 nr.), Patrim- 
po “Visuomenės psichologija“ (25 ir 52 nr.), 
A. Jakšto “Logikos evoliucija" (105-106), kun. 
A. Dambrausko “J.M. Hoene— Wronskis ir jo 
mesianizmas" (45, 46 ir 47 nr.) ir kiti. 


f. Politikos klausimu redakcijos žodyje sa- 
koma, kad ji neims “pavyzdžio iš tų dabartinių 
politiškų vaikėjų, kurie valstybės išganymą ma- 
to arba vien parlamentarizme, arba sename ab- 
soliutiškame monarchizme, o taipgi ir iš tų, 
kurie pagirtinai užsiėmę darbininkų ir beže- 
mių reikalais, jokių kitų reikalų nemato ir jo- 
kių kitų luomų nepripažįsta“. Tikras visuomenės 
politinio klausimo išsprendimas priklauso “nuo 
augštesnės įvairių politinių principų sintezės ir 
nuo bendro ir teisingo visų luomų veiklumo.“ 
(1 nr. 5 p.). Smerkė absoliutizmą: “Nėra ko ir 
kalbėti apie valstijas, kur absoliutizmo forma 
tebeviešpatauja: ten visos socialinės piliečių tei- 
sės yra baisiai suvaržytos, O visuomenės gy- 
venimas, jo ekonomija negali plėstis, nes yra 
uždrausti savarankūs darbai, kaip priešingi cen- 
tralizacijos režimui“ 62 Air. 435/1p')ė Neviliojo 
jos ir antikatalikiškai nusistačiusi Prancūzijos 
respublika, kur “tariamoji demokratija savo val- 
džią ne sykį piktam paverčia" (Ten pat). jų 

“Draugijos" dėmesį traukė krikščioniškoji 


demokratija, pagrįsta teisinga socialine santvar- 
ka. Besireiškiančią demokratiją laikė įvykusiu 
faktu ir skatino su įvykiu skaitytis. “Naujoji 
gadynė padarė demokratiją. Demokratija yra 
faktas; ji yra ir bus. Ji turėjo teisę užgimti, ji 
turi teisę gyvuoti ir plėstis. Neatsilikime nuo 
jos darbų . . . Krikščionims išpultų prie to dar- 
bo savo dalimi prisidėti" ( nr. 39 p.). 


Pirmame laikraščio nr. paskelbtas kunigų J. 
Maciulevičiaus, A. Dambrausko ir Pr. Būčio 
parengtas lietuvių krikščionių demokratų susi- 
vienijimo programos projektas, toliau sekė kun. 
K. Šaulio “Demokratija ir krikščionys demo- 
kratai enciklikų prasmėje“ (1-3 nr.) ir kun. J. 
Tumo “Lietuvių krikščionių demokratų veiks- 
mas" (3 nr.). Iš šių pirmųjų straipsnių atrody- 
tų, kad 'Draugija" buvo besiorganizuojančios 
krikščionių demokratų partijos organas, tačiau 
kai vienas lenkų laikraštis užsipuolė, tai re- 
daktorius tokį priekaištą griežtai paneigė: “Drau- 
gija" esanti tik kultūros žurnalas, kuriame 
bendradarbiauja įvairių politinių pažiūrų as- 
menys. 


Draugija savo skiltyse, ypač polemikoje 
su lenkais, kurie siūlė Lietuvos, sujungtos su 
Gudija, autonomiją, ne kartą griežtai pasisakė 
už etnografinės Lietuvos autonomiją. Šiuo klau- 
simu buvo net specialus A. Voldemaro straips- 
nis “Mintys apie Lietuvos autonomiją“ (25 nr.). 


Politiniais klausimais svarbesni šie straips- 
niai: kun. A. Dambrausko “Kas tai yra politi- 
ka" (7 nr.), “Dar prie politikos klausimo“ (14 
nr.), “Faktai ir principai" (49 ir 50 nr.), “Kas 
tai yra teokratija" (70 nr.) ir “Lietuva ir Tau- 
tų Sąjunga" (97 nr.), kun. dr. A. Maliauskio 
“Demokratija ir kunigija" (74 nr.) ir “Demo- 
kratija" (119-122 nr.), kun. dr. S. šultės “Žmo- 
gaus ir piliečio teisių pareiškimas“ (131-132nr.). 


Atsikuriant Lietuvos nepriklausomai vals- 
tybei, žemės reformos klausimu rašė kan. J. 
Maciulevičius ir kun. dr. S. Šultė (100-102 ir 
113-116 nr), A. Jakštas apie Steigiamojo Seimo 
pareigas (113-114 nr.), J. Gabrys apie Tautų 
Sąjungą (121-122 nr.). Kun. P. Malakauskis yra 
rašęs tarptautinės teisės klausimais, kaip ''Tai- 
kos klausimais (103-108 nr.), “Tarptautinės 
teisės" (111-114 nr.), “Prigimties įstatymas“ 
(115-120 nr.) ir “Apie konkordatus" (147-148). 


Jei šiandien didžiuojamės 1922 m. Lietu- 
vos Steigiamojo Seimo išleista demokratine 
konstitucija, tai prie šio pagrindinio Lietuvos 
įstatymo savo grašį yra pridėjusi ir “Draugi- 
ja". Joje buvo paskelbtas kun. dr. A. Maliaus- 
kio parengtas Lietuvos konstitucijos projektas 
(117-118 nr.). Jis gerokai skiriasi nuo pačios 

konstitucijos, bet daugeliu pagrindinių klausi- 
mų pasinaudota. 

h. Apžvalgos. “Draugijoje? yra beveik 
kiekviena naujai pasirodžiusi lietuviška knyga 
kritiškai įvertinta. Jei nespėta ją įvertinti, tai 
bent trumpai paminėta. Svarbesnės knygos ir 
svetimomis kalbomis yra taip pat įvertintos ar 
paminėtos. Nepaprastai svarbus skyrius “Lietu- 
vių spaudos turinys", kuriame visų svarbesnių- 
jų lietuviškų laikraščių, ėjusių Lietuvoje ir net 
užsienyje, paduotas turinys, svarbesnių strai- 
psnių paduotos ir pagrindinės mintys. Skaity- 
dami tą skyrių, gaunam aiškų ano meto lietu- 
vių kultūrinio ir politinio gyvenimo vaizdą. Čia 
paduotas 1907-1914 m. ėjusių “Vilniaus Žinių", 
“Lietuvos Žinių“, “Vilties", “Šaltinio", “Nedėl- 
dienio Skaitymo", “Vienybės", “Lietuvos Ūki- 
ninko", “Skardo", “Kataliko", “Žvaigždės", “Ko- 
vos", “Draugo" “Vadovo", “Rygos Garso“ ir ki- 
tų laikraščių turinys. Šalia to yra lenkų, pran- 
cūzų ir vokiečių kalbomis leistų žurnalų apžval- 
gos. Laikraštis stengėsi suregistruoti ir visą li- 
tuanistiką, t.y. knygas ar straipsnius apie Lie- 
tuvą svetimomis kalbomis. 


Daug medžiagos Lietuvos kultūros istori- 
jai yra “Mūsų socialinio gyvenimo kronikose“, 
kur visi kultūrinio gyvenimo įvykiai gana tiks- 
liai suregistruoti. Tos kronikos buvo deda- 
mos vieną ar du kartu metuose. Duotos ir į- 
vykusių meno parodų apžvalgos. Žodžiu, “Drau- 
gijoje" atsispindėjo visi lietuviškojo gyvenimo 
įvykiai. 

Knygų kritikos skyriuje dalyvavo gausus 
bendradarbių skaičius: K. Jazdauskas, A. Jau- 
nutis, B. Sužiedėlis, J. Galdikas, M. Bugenis, 
Kl. Jurgelionis, Br. Penkauskas, S. Griauža, VI. 


Toločka, D. Pocius; K: Čiurlionis, A. Voldema-- 


ras, A. Smetona, P. Micevičius, B. Čėsnys, M. 
Reinys, dr. J. Matulaitis, Pr. Būčys ir daugelis 
kitų, kurių pavardžių iš padėtų inicialų neįma- 
noma atpažinti. 


i. Lenkų ir rusų spauda apie Lietuvą. Kiek- 
viename “Draugijos? nr. yra atskiras gana pla- 
tus (8-12 puslapių) paties redaktoriaus A. Jakš- 
to redaguotas Lietuvos ir Lenkijos lenkų bei 
rusų leidžiamų laikraščių straipsnių, liečiančių 
Lietuvos ar lietuvių reikalus, apžvalgos skyrius. 
Čia iškelti visi lenkų pasikėsinimai Lietuvą ko- 
lonizuoti, prijungti prie Lenkijos, lietuvius nu- 
tautinti per bažnyčias, mokyklas ir organizaci- 
jas, lenkų šmeižtai, intrygos, nežiūrint kartais 
net asmenų, užimančių garbingas vietas. Tai 
gana įdomi ir gausi dokumentinė medžiaga nu- 
šviesti lenkų santykiams su lietuviais. 

"Draugijos" buvo aiškus lietuviškas nusi- 
statymas: Lietuva lietuviams. Lietuvoje gali 

gyventi ir kitos tautybės ir lenkai, bet jie pri- 
valo gerbti lietuvių šeimininkų teises. Kai 1909 
m. Čekiškės bajorai pradėjo žmones agituoti 
reikalauti bažnyčioje lenkiškų pamaldų, A. 
Jakštas griežtu ilgu straipsniu “Teisybė ir kal- 
bų klausimas Lietuvos bažnyčiose“ (33 nr), 
atsakė. Pagrindinė jo mintis: “Lietuva nėra 
Lenkija, nė Lenkijos dalis, 2. Lietuvos bažny- 
čiose viešpataujanti kalba privalo būti vien lie- 
tuviška, kaip Lenkijoje — lenkiška, 3. reikalau- 
jantieji lenkiškos kalbos Lietuvos bažnyčiose, 
ypač ten, kur jos niekad nebuvo, yra ne dūšios 
išganymo jieškotojai, bet vien lenkystės kul- 
turtregeriai, 4. lenkų ir lietuvių teisės bažny- 
tiniame kalbų klausime Lietuvoje toli ne ly- 
gios .. . . nes lietuvių padėjimas Vilniaus Vys- 
kupijoje toli ne identiškas su lenkų padėjimuų 
Žemaičių vyskupijoje“ (39-40 p.). Lietuvos po- 
nai, jei nori save laikyti lietuviais, privalo savo 
darbą, gabumus ir kapitalą skirti lietuvių švie- 
timo, kultūros ir ekonominės gerovės reika- 
lams, o ne Lenkijai. Reikia dar paminėti A. 
Jakšto programinį straipsnį, liečiantį Lietuvių 
ir lenkų santykius “Faktai ir principai" (49 ir 
50 nr.) bei jo papildymą — “Sena klaida ir nau- 
jos jos pasekmės" (53 nr). Lenkybės klausimu 
Lietuvoje rašė A. Kurietis (kitas kun. A. Dam- 
brausko slapyvardis) “Kokia kultūra Lietuvo- 
je: Europos ar lenkų" (9 nr.) ir “Lenkų politi- 
ka bažnyčioje“ (109-110 nr.). : 


3. Skirtingos nuomonės 


Iki šiol “Draugija" dar nėra reikiamai kri- 
tiškai įvertinta, o lietuvių literatūros istorija 
beveik ignoravo ją, jos nagrinėjimui ir verti- 
nimui skirdama vos keletą ar keliolika eilučių, 
ir tai dažniausiai tik prikergtų prie A. Jakšto 
kūrybos. Šiek tiek plačiau apie “Draugiją"' yra 
rašę A. Merkelis (N. Romuva, 1932 m. 51-52 nr.) 
ir Vl. Kulbokas (L.K.M.Ak. Suvažiavimo Dar- 
bai III 1939 m.). Šių eilučių autoriaus tikslas 
buvo šiek tiek arčiau skaitytoją supažindinti 
bent su "Draugijos" turiniu ir prabėgomis stab- 
telėti ties svarbesniais žurnalo iškeltais klausi- 
mais bei viena kita tuo klausimu pareikšta min- 
timi. Nei vieta nei laikas neleido kiek nuosekliau 
ir tiksliau panagrinėti “Draugijos" svarstytų 
klausimų ir nušviesti jų įtaką visam vėlesniam 
lietuvių religiniam, socialiniam, politiniam bei 
kultūriniam gyvenimui. 


"Draugija" ne vienodai ir vertinama. Mi- 
nėti A. Merkelis ir Vl. Kulbokas ją labai augš- 
tai iškelia, o prof. M. Biržiška tiesiog kaltina, 
kad “Draugijai" trūko bet kurios istorinės nuo- 
vokos, ji išugdžiusi kunigijoje siaurą parapinį 
istorijos mokslo supratimą (žiūr. Baras, 1925 . 


1 kn. 63 p.). Tačiau kiek rodo paduotas žurna- 
lo turinys, M. Biržiškos įvertinimas reikalin- 
gas tam tikros korektūros. 

"Draugija" plačiu mastu apėmė visus to 
meto aktualius Lietuvos klausimus. Ji puoselė- 
jo jauną lietuvių literatūrą, ypač poeziją, ir 
gausia kritika jąją brandino, ugdė lietuvių kal- 
bą, gilino lietuvių literatūros ir istorijos stu- 
dijas, sprendė Lietuvos socialinius ir politinius 
klausimus, kiek tai buvo galima anose autokra- 
tinės Rusijos caro valdžios replėse, Lietuvos in- 
teligentiją sąmonino religiškai ir tautiškai, at- 
kakliai kovojo su lenkų vedama Lietuvoje nu- 
tautinimo politika per bažnyčias, mokyklas, 
draugijas ir t.t.; savo apžvalgose registravo vi- 
sus Lietuvos įvykius. 

"Draugijos" supratimu, revoliucija buvo 
pragaištinga lietuvių tautai. Laisvės reikia siek- 
ti evoliucijos keliu, kultūriniu tautos bran- 
dinimu. Ir visus Lietuvos klausimus svarstė ka- 
talikiškai lietuviškoje dvasioje. Kėlė aikštėn kai 
kurių ateistų bei liberalų skelbiamas klaidas 
apie Katalikų tikėjimą. “Draugija" stiprino tuos 
religinius pagrindus, kuriais rėmėsi tautos kul- 
tūra, moralė ir tautinis atsparumas prieš ru- 
sifikaciją. 

“Draugija" buvo katalikų inteligentų žur- 
nalas, bet kultūriniais ir moksliniais klausi- 
mais jo skiltys buvo atviros visiems bendradar- 
biams. Neskyrė “nei vienos literatūros veikalų 
rūšies, nei vienos mokslo šakos, nei vieno svar- 
besnio Bažnyčios, visuomenės bei politikos klau- 
simo". Netilpo tik tai, kas buvo “priešinga 
krikščionystės principams, katalikų religijai ir 
Lietuvos labui“ (97 nr. 4 p.). Dar prieš pirmą 
pasaulio karą “Draugija buvo sutraukusi apie 


150 bendradarbių, po karo atsirado visa eilė 
naujų. “Draugijoj' bendradarbiavo kai ku- 
rie nekatalikai ar kitų pažiūrų inteligentai. Prieš 
pirmą pasaulinį karą tai buvo vienintelis to- 
kios plačios apimties ir augšto mokslo lygio lie- 
tuvių kultūros žurnalas. 


"Draugija" laužė senas sustingusias aristo- 
kratines tradicijas, socialinėje srityje skelbė de- 
mokratiją, visuomeninę veiklą, švietimo lauke 
kovojo su žmonių siauraprotyste, lėkštumu, ra- 
gino lavintis, šviestis, labiau pažinti absoliučią 
nekintamą tiesą. 

Kun. A. Dambrauskas— A. Jakštas su savo 
“Draugijos? žurnalu išėjo plačių Lietuvos plėši- 
nių purenti, ir jau vien tik juo sau pasistatė 
nemirštamą Lietuvių kultūros istorijoje pa- 
minklą. Kaip “Aušra“, “Varpas", “Apžvalga" 
ir “Tėvynės Sargas“ atliko didelį lietuvių tau- 
tinio susipratimo, sąmonėjimo uždavinį, taip 
"Draugija" kultūriškai subrandino lietuvių tau- 
tą. Todėl ji nė kiek nemažiau turėtų būti verti- 
nama, kaip anie pirmieji mūsų laikraščiai. Tad 
lietuvių istorikai privalėtų žymiai daugiau at- 
kreipti dėmesio į “ Draugijos"? vertinimą. 


"Draugijos" pradėtą darbą toliau tęsė 1925 
m. pradėtas leisti jos auklėtinių ateitininkų li- 
teratūros, mokslo, visuomenės ir akademiškojo 
gyvenimo žurnalas “Židinys", kuriam taip pat 
iš lietuvių tos srities laikraščių lygaus nebuvo. 
Į jį panašus buvo J. Keliuočio redaguojamas 
“Naujosios Romuvos“ žurnalas, sutelkęs apie sa- 
ve gražų lietuvių kultūrininkų būrį, sudariusį 
ir romuviečių sąjūdį, kuris savo susirinkimuo- 
se aktyviai svarstė aktualius Lietuvos klausi- 


mus. 

MALDA JUNIKAICZIO. 


Dėku Tau Dieve, Gerybe augszcziausioja, 
Už visas dovanas szito gyvenimo: 

Už dailų kuną, už dvasią gražiausiają, 

Už jautrią szirdį ir szviesų numanymą! 


Tu visus reikalus mano aprupini: 

Tai siunti ukaną, tai saulės szilimą, 

Tai laszą vandenio, tai duonos trupinį, 
Tai laimės valandą prie draugo mylimo. 


Tu davei tėvus man, brolį ir seserį, 

Ir kudikystės malonų vidudienį; 
Suteikei giedrą jaunystės pavasarį, — 
Duok ir senatvės tykiausiajį rudenį! ... 


(Iš “Dainų Skrynelės“, 1894 m.) 


PRANAŠAS 


(Iš “Parodijų??) 


Man atsivėrė pranašo akys. 

Žemė, pelėsiai, vilkas ar tekis. .. 
Ūžia ir dunda nežinia kas ... 

Kipše, kam plunksna gundai rankas? 


Man atsivėrė pranašo ausys: 
Kriuksmo, žviegimo gan prisiklausęs, 
Drimbu į karstą, žiūriu — dangus! 
Sarge Sparnuotas, kas gi čia bus? ... 


Gi štai man Saulė dainą dainuoja, 
Mėnuo pritardams jai trimituoja, 
Mano aidiją garbin kartu ... 
Gulbe Baltoji, klektelk ir tu!... 

Man atsivėrė pranašo lupos: 

Žodžiai tik byra stambūs kaip pupos. 
Klausos jų uolos, Gandas patsai ... 
Mūsų Olimpo, ko tu šypsai? 


(Iš rinkinio “Rudens Aidai/' 1920 m.) 


PALANGOS JŪRA 


Jūra motinėlė 

Tur dukrelių būrį; 
Vėjui tėvui liepiant 
Visos šokti turi. 


Lyg skara kutuota 
Ant žalsvos jupelės, 
Puta pasipuošę, 
Puldinėja, kelias. 


Tai lenktynių eina, 
Tai prie kranto plakas, 
Tai atgal atšokę, 
Glebesčiuojas, šnekas. 


Visados kaip deivės 
Šaunios ir linksmutės; 
Tik pravirkst, išvydę 
Tėviškę Birutės. 


Laš jų ašarėlės 
Gelsvu gintarėliu, — 
Mat, ir joms pagailo 
Brolių žemaitėlių. 


PASKUTINIS LAPAS 


Ruduo, artistas be širdies, 
Išmargino girias. 

Jo spalvos nuodų bei mirties — 
Ir puošia mirčiai jas. 


Kur rausvu nutepė dažų, 

Ar tėškė geltonai, — 

Vos spėjai tart: O, kaip garžu! 
Ir nieko nematai. 


Tik likęs lapas ant šakos, 
Lyg be matušės vaiks, 
Tau apie saulę pasakos 
Raudodamas: “Lik sveiks! 


Lik sveiks ir pilnas būk vilties, 
Ir lauk laikų brangių! 

Nevisa nuveikta mirties, — 
Va, želmenys rugių! ... 


Te šaltis pyškina tvoras 
Visomis jėgomis. — 
Jie šiltą patalą sau ras 
Po sniego duknomis. 


Ir pailsėję lig įgrys, 

Iš miego vėl atbus; 

Ir iš po duknų greit išlįs, 
Igys naujus rūbus. 


Ir dangun varpomis žiūrės, 
Giedra ar apsiniauk', 

Ir tyliai ginčysis, šlamės: 
Aš augsiu! Tu neauk! ... 


VARNA 


Žiema. Ant beržo baltai apšarmojusio 
Nutūpė varna sena. 

Kraipo ji galvą ir susidūmojusi 
Kvarksi sau vargšė viena. 


Kvar-kvar! Man liūdna. Kaimynai arčiausieji — 
Kregždė, gegutė, garnys, 

Sniego pabūgę, į kraštą toliausiąjį 

Išlėkė sau visi trys. 


Kažkur dabar ilgakojis braidydamas 
Gaudo varliūkštes jaunas; 

Kregždė, gegutė vabzdžius bevaikydamos 
Kažkam begieda dainas. sb“ 


Jiems ne galvoje šis kraštas nuvargintas, 
Sniegu apkloti laukai. 

Rupi jiems pievos žiedais vien išmargintos, 
Vasaros meilūs rytai. 


Na, tu esybę man rask nedėkingąją, 
Kaip tie poetai žmonių! ... 

Kregždei ir garniui ir gegei vylingajai 
Jie nesigaili eilių. 


Aš tik viena štai sparnuotųjų minioje 
Neapdainuota likau! 

Kvar-kvar! Matyti, poetų krūtinėje 
Šišo nebėra daugiau. 


Jie nesuprant, jog manyje nebagėje 
Plaka taipogi širdis, 

Jog toj juodgalvėje, juodauodegėje 
Meilės gal būti už tris... 


Kvar-kvar! Matyt, mano baigias gyvenimas, 
Bet taip toliau nebebus! 

Rasis poezijos naujas numanymas, 

Aukštas, gilesnis svarbus. 


Dainiai supras, jog aš varna badaujanti 
Žiemą dienas ir naktis — 

Himno vertesnė už garnį keliaujantį 

Į svetimas šalis!. .. 

ADOMAS ĮJAKŠTAS -- PUBLICISTAS 


L. DAMBRIŪNAS 


1. Publicisto reikšmė 


Kalbant apie Adomą Dambrauską - Jakštą, 
nelengva pasakyti, kuriuo atžvilgiu jis buvo 
reikšmingesnis. Dažniausiai apie jį kalbama 
kaip apie mokslininką — teologą, filosofą, ma- 
tematiką, literatūros kritiką. Šie jo nuopelnai 
buvo atžymėti ir Lietuvos universiteto Gamtos 
- Matematikos bei Humanitarinių Mokslų fa- 
kultetų, suteikiant garbės daktaro laipsnius. 
Tačiau yra dar viena jo darbo sritis, kuri re- 
čiau minima ir mažiau vertinama, bet kuri yra 
ne mažiau svarbi nei pirmosios. Tai publicisti- 
ka. Nors gera, principinė publicistika nenusto- 
ja vertės ir įdomumo bet kuriuo metu, vis dėl- 
to svarbiausią vaidmenį ji suvaidina tik savo 
metu, t.y. tada, kai ji yra aktuali. 

Nėra reikalo įrodinėti, kad atgimstančios 
Lietuvos dvasią daugiausia formavo spauda, t. 
y. jos vadovai publicistai, ir dėl to jie faktiš- 
kai buvo visuomenės bei tautos vadai. Ne Ba- 
sanavičius buvo pirmas, kuris savo raštuose kė- 
lė tautinio susipratimo reikalą, bet jis tai darė 
pirmas kaip publicistas, ir dėl to, o ne dėl 
savo mokslinių ar tautosakinių darbų įsigijo 
tautos patriarcho vardą. Kudirka į tautos va- 
dus išėjo ne per literatūrą ar kuriuo kitu ke- 
liu, o per publicistiką. Nėra abejonės, kad prieš- 
nepriklausomybiniais laikais A. Dambrauskas - 
Jakštas ir Tumas - Vaižgantas buvo žymiausi 
katalikų spaudos publicistai, o dėl to ir žymiau- 
si katalikiškos visuomenės pažiūrų formuotojai, 
jos kelio ateitin grindėjai. Tumas-Vaižgantas 
buvo jaunesnis bei judresnis visuomenininkas 
veikėjas—buvo gyvas kunigo patrioto pavyzdys 
praktiniame darbe, o Jakštas galbūt pranašes- 
nis savo erudicija bei sugebėjimu klausimus 
formuluoti bei pagrįsti ir dėl to pasidarė žy- 
miausiu autoritetu jaunai, patriotiškai nusitei- 
kusiai dvasiškijos kartai, kaip lygiai ir visai 
katalikų inteligentijai bei visuomenei. 

Spaudos darbe Jakštas dalyvavo nuo pat 
“Aušros? laikų, tačiau kaip publicistas dau- 
giausia jis pasireiškė pirmame šio amžiaus dvi- 
dešimtmety, ypač “Draugijoje". 


2. Publicistika prieš laisvės atgavimą 


a. Santykiai su lenkais 


Kiekvienas laikotarpis turi savo pagrindi- 
nių problemų, kurias tenka spręsti pajėgiau- 

siems bei šviesiausiems to meto protams. Vie- 
na iš svarbiausių atgimimo laikotarpio proble- 
mų lietuviams buvo savo tautybės identitikavi- 
mas, jos atribojimas nuo bet kurios kitos tau- 
tybės ir savo tautos istorinio kelio, jos pašau- 
kimo formulavimas. Šiandien tai nebėra pro- 
blema, bet anuomet ji buvo labai aktuali, nes 
nemaža tautos šviesuomenės dalis buvo pra- 
radusi lietuviškos tautybės sąmonę. Pagal 19-0 
amžiaus Lietuvos bajorų formulę — gente li- 
tuanus, natione polonus, daugelis lietuvių švie- 
suolių, ypač iš bajorijos tarpo, jau laikė save 
lenkais. Ir tokių sulenkėjusių lietuvių buvo ne- 
maža: kai kuriose Lietuvos srityse sulenkėjusių 
skaičius sudarė daugumą, o sulenkėję dvarinin- 
kai sudarė ekonomiškai pajėgiausią visuomenės 
dalį. Sąmoningi lietuviai su tokia pajėga nesi- 
skaityti negalėjo. Sulenkėję gi lietuviai bei len- 
kai matė atgimstančią, kultūriškai kylančią 
naują Lietuvą, vadovaujamą jau nebe į Len- 
kiją besiorientuojančių, iš kaimo kilusių inteli- 
gentų. Tad abiem pusėm buvo svarbus klau- 
simas, kaip abiejų šių Lietuvos visuomenės da- 
lių santykiai vystysis toliau. 

Pirmieji norėjo palaikyti senas unijines 
tradicijas su Lenkija ir dėl to Lietuvą laikė 
Lenkijos dalimi, o save tik “lietuviškos gen- 
ties bet lenkų tautybės“ žmonėmis. Lietuvių gi 
šviesuomenei savo skirtingos tautybės klausi- 
mas jau buvo gana aiškus, ir dėl to dirbtinę 
lietuvio-lenko tautybę ji laikė nesąmone. Ir lie- 
tuvių to paties Jakšto žodžiais buvo tai aiškiai 
pasakyta: uniri possumus, unum effici non pos- 
sumus. Antra vertus, ir uniją su Lenkija lie- 
tuviai laikė istorinių sąlygų padiktuotu reikalu 
ir dėl to, sąlygoms pasikeitus, nebetekusiu pras- 
mės. Buvo aišku, kad šios dvi politinės ideolo- 
gijos yra nesuderinamos, ir taip pat buvo aiš- 
ku, kad šio fakto akivaizdoje likti pasyviems 
negalima. Todėl dėl šių ideologijų pergalės na- 
tūraliai vyko kova bei lenktyniavimas — baž- 
nyčiose, ekonominėje bei kultūrinėje srityje. 

Jakštas buvo kaip tiktai vienas iš pirmųjų 
lietuviškojo kelio bei lietuviškos ideologijos for- 
muluotojų. Dar 1902 metais jis parašė lenkiš- 
kai brošiūrą (Glos litvinow . . .) atsišaukimą 
į “Jaunąją Lietuvos didikų, dvarininkų ir ba- 
jorų kartą", energingai kviesdamas juos už- 
miršti savo tėvų protėvių svajones apie uniją 
su Lenkija ir dėtis į bendrą su lietuviais dar- 


bą savo bei atgimstančios savo tėvynės Lietu- 
vos labui. Atsakymas į tai buvo “Niekados". 
Lietuvos “lenkai? prikaišiojo lietuviams sepa- 
ratizmą. Tada Jakštas parašė kitą brošiūrą, pa- 
vadintą “Vienybė ar separatizmas“ (Jednošė 
czy separatyzm), įrodinėdamas, kad ne lietuviai 
yra separatistai, bet sulenkėję mūsų bajorai, 
nes jie juk atskilo nuo savo tautos ir nuėjo tar- 
nauti kitai tautai. Šitą polemiką su lenkais 
Jakštas vedė vėliau savo “Draugijoje? iki pat 
pirmojo didžiojo karo lenkų bei rusų spaudos 
apžvalgose. 

Vienas iš svarbiausių pasisakymų tuo klau- 
simu yra išdėstytas jo ilgokame straipsny, pa- 
vadintame “Faktai ir principai“. Pirmoje 
straipsnio dalyje autorius apžvelgia faktus, tai 
yra išeitą lietuvių tautos kelią nuo pat ce- 
novės iki kalbamojo momento. Antroje dalyje 
jis atskirai dėsto Lietuvos “lenkų" ir atskirai 
lietuvių “tautystės principus“. Jie yra įdomūs 
ir šiandien, nes aiškiai parodo, kaip galvota 
ir už ką kovota prieš 50 metų. Todėl pateikia- 
me ilgesnių to straipsnio ištraukų pavaizduoti 
Jakšto publicistiniam stiliui bei jo pažiūroms į 
lietuvių tautos kelią bei pašaukimą. Pirmiau- 
sia jis pažymi, kad tauta ir valstybė yra vi- 
sai skirtingi dalykai, kad tauta gali turėti “sa- 
vąją valstybę, perpus savąją ir visai jos ne- 
turėti". Lietuvių tauta, anot Jakšto, perėjo vi- 
sas tas tris fazes ir dabar “gyvuoja didžiame 
Rusijos valstijos rūmeė (t.y. Rusijos valstybėje 
L. D.) šalip rusų, lenkų ir kitų 124 tautų“. To- 
liau jis rašo: k 

“Mūsų kaimynai lenkai — yra tokie pat Rusijos 
rūme “liokatoriai" kaip ir mes. Skirtumas tik tame, 
kad jų butas bent kiek didesnis ir augštesnis už mū- 
“ sųjį. Jie gyvena savame bute, mes savame. Mes ne- 
turim teisės šeimininkauti pas juos, jie — pas mus. 
Kaipo liokatorių ne mums priderančiame rūme, jų 
ir mūsų teisės yra lygios. Ir lenkai ir lietuviai — mes 
esame kaimynai — daugiau nieko. Kaipo kaimynai 
— mes beabejo kits kitam artimi, nes perdalinti tik 
siena. Bet griauti tą sieną ir iš dviejų atskirų butų 
daryti vieną bendrąjį mes neturim teisės, 0 kas 
svarbiau — nematom tame net jokios sau naudos. 

Daug painesnis dalykas su mūsų įnamiais, Lietu- 
vos lenkais. Jie gyvena viename bute su mumis, bet 
šnairuoja į mus ir nenori su mumis mūsiškai kal- 
bėtis. Mat jiems meilesnė gyvenanti kitam bute už 
sienos lenkų tauta, negu mes. Išmesti iš savo buto 
mes jų negalim, nes jie visgi savo krauju ir būdu = 
yra mūsiškiai, o perkalbėti jų neįstengiam. Kas gi 
daryti? ' > 

Su tokiais įnamiais, ypač iš ponų ir bajorų, rel- 
kia apsieiti kaip su ligoniais. Jų lenkystė = tai sunki 
pavojinga proto liga, artima manijai. Vienus iš jų 
ji laiko stipriau suėmus, kitus silpniau. Vieni tad gali 
pagyti, kiti ne. Bet kadangi ir vieni ir kiti yra ne- 
sveiki, tad ir elgtis privalom su jais kaip su „palie- 
gėliais — kantriai, ramiai, atsargiai, su krikščioniš- 
ka meile, ypač su pradėjusiais iš tos ligos keltis ir 
laimingai perleidusiais jos krizį. Geriausieji toje ligo- 


je vaistai — natūrališki: Lietuvos oras, Lietuvos dai- 
lė, Lietuvos kultūra, Lietuvos judėjimas ir tt. Išmin- 
tingai pritaikinti tie vaistai gydo gana pasekmingai 
kiekvieną, kurio akys dar bent kiek mato prade- 
dančius jau žaliuoti Lietuvos laukus, o ne visiškai 
sukietėjusi širdis atjaučia vargingą lietuvių padėji- 
ina 


Toliau straipsnio autorius pažymi, kad ta 
lenkomanijos liga yra pavojinga ir nurodo 
priemones nuo tos ligos apsisaugoti: 


“Tamsesniems broliams nuo lenkystės apsaugo- 
ti neužtenka draudimo laikyti lenkiškas mokyklas, 
prieglaudas, skaityti lenkiškas knygas ir laikraščius, 
vartoti lenkišką kalbą kasdieniniame gyvenime, bet 
reikia steigti savas mokyklas ir prieglaudas, leisti ir 
platinti savas knygas ir laikraščius, viešai visur pa- 
tiems vartot savąją kalbą — susrinkimuose, teat- 
ruose, vagone, tramvajuje, gatvėje ir t.t. Tiktai kel- 
dami savają kultūrą mes galėsime tikėtis beatrem- 
sią lenkiškos kultūros įtekmę. Be to — visi mūsų 
rugojimai pasiliks bergždi. Ne svetimos kultūros ir 
kalbos neapkentimas gali mus tautiškai pakelti ir su- 
stiprinti, bet savo kultūros ir kalbos mylėjimas ir 
plėtojimas. 


Į tą lietuviškos kultūros kėlimo darbą, kur gali- 
ma, reikia stengtis pritraukti ir vietinę dvarponiją, 
tarnaujant jai savo informacijomis apie lietuvių įstai- 
gas, draugijas, mokyklas, prieglaudas, kviečiant juos 
į lietuvių susirinkimus, vakarus, susivažiavimus, pa- 
dedant jiems lietuviškos kalbos išmokti, paskaitas 
prirengti, su liaudžia artyn susieiti ir t.t. Mūsų prie- 
dermė — kiekvieną naują pozityvišką spėką sunaudo- 
ti, kiekvieną gerų norų žmogų branginti, kiekvieną 
patogią aplinkybę mūsų kultūros naudai apversti ... 


Todėl vyriausias mūsų politikos tikslas privalo bū- 
ti ne kova su lenkais, rusais ar kitais svetimtau- 
čiais, bet ramus savos kultūros kėlimas, pasigaunant 
Dievo duotos mums tvėrimo galės. Tą gi tvėrimo ga- 
lę mes privalom kuo pilniausiai išnaudoti kiekvienoje 
valandoje, kiekvienoje vietoje, visose krikščioniškos 
kultūros srityse — moksle, poezijoje, dailėje, filoso- 
fijoje, technikoje, pramonėje, ūkyje, socialiniame vei- 
kime ir t.t. Sunaudodami pilnai tą tvėrimo galę sa- 
vos kultūros kėlimui, mes greičiausiai atgaivinsime 
savąją tautą, įvesime ją kultūrinių Europos tautų 
ratan ir tuo būdu tikrai palengvinsime jai išpildymą 
istoriškojo jos pašaukimo — tarti žmonijai savo Žo- 
di, atvaidinti ant istoriškos scenos savąją, kaipo at- 
skiros tautos, rolę . 


Koks bus tas žodis — mes šiandien dar gerai ne- 
žinom, nei suformuluoti jo aiškiai negalim. Tiek tik 
kol kas mums aiškų, jog jo pasakymas — tai ne 
mūsų užgaidas, bet tikra istoriška mūsų priedermė. 
Dievas, kurs mūsų tautą sutvėrė ir ikšiolei išlaikė, 
padės savo laike ir tą priedermę mums išpildyti, jei 
tik nuo Jo neatsitrauksime ir savo istoriškam pa- 
šaukimui pasiliksim ištikimi. 

Pripažindami tą istoriškąjį lietuvių tautos pa- 
šaukimą ir išplaukiančią iš jo tikrą istorišką mūsų 
priedermę — tarti žmonijai savo žodį, mes visai ne- 
manome skelbti čia tulą lietuvišką mesianizmą, nei 
kelti savo tautą augščiau už kitas. Mes tik tvirtinam, 
jog kaip kitos tautos: rusai, lenkai, vokiečiai ar pran- 
cūzai — turi savas istoriškas priedermes — taip pat 
savą istoriškąją priedermę turime ir mes lietuviai. 
Yra tai mūsų istoriškas uždavinys. Jis turi savotišką 
charakterį, savo ypatybes ir todėl nėra identiškas 

istoriškiems kitų tautų uždaviniams. Nes jei mūsų is- 
toriškas uždavinys nieku nesiskirtų nuo uždavinio 
kitos kokios tautos, pav. lenkų, tai lietuvių tauta jau 
būtų praradus savo istoriškąjį raison d'etre ir būtų 
nuėjus nuo istorijos scenos, kaipo neturinti ten ką 
beveikti. O kadangi mes lietuviai dar tebegyvuojam, 
tai aiškų, jog mes toli neviską dar nuveikėm ir toli 


neviską žmonijai pasakėm. . * (Draugija 1911 m. Nr. 


50, 174). 

Toliau straipsnio autorius ragina lietuvius 
būti “sau žmonėmis“, nemėgdžioti kitų ir negar- 
binti svetimų stabukų, kaip “rusų nihilizmas 
lenkų valenrodizmas, vokiečių hakatizmas, pran- 
cūzų antiklerikalizmas, tarptautinis socializmas 
ar net ir patsai universališkiausias šiandien ma- 
terializmas". Vienintelis autoriui priimtinas 
izmas yra christianizmas ir dėl to jis siūlė: 
“priešais lenkų principą polonizatio Lithuaniae 


statykim savo principą — christianizatio Lithu- 
anorum ir priešais jų obalsį: daugiau neapy- 
kantos — skleiskim savąjį: daugiau meilės''. 


(Ibid. 175) 

Reikia pasakyti, kad ir šiandien prie tos 
"programos" ne ką daugiau begalėtume pridė- 
ti. Pažymėtinas teisingas ano meto lietuvių pa- 
triotų nusistatymas nieko iš savo tarpo neišskir- 
ti, bet visus sluoksnius, luomus bei klases jung- 
ti, burti bendram lietuvių tautos ekonominiam 
bei kultūriniam kėlimui. Nebuvo išskiriami net 
ir tie, kurie jau lietuviškai nemokėjo ar nekal- 
bėjo, kaip sulenkėję dvarininkai ir bajorai. Į 
juos savo atsišaukimais kreipėsi ir į bendrą 
darbą kvietė ne vien Jakštas. Tokį pat mūsų 
bajorų bendradarbiavimo pageidaujamumą 
skelbė ir geriausi ano meto rašytojai, kaip 
Maironis “Jaunojoje Lietuvoje", Vaižgantas 
“Pragiedruliuose" ir kiti. Šios pastangos ne- 
buvo labai sėkmingos, bet nebuvo ir visai be 

Adomas Jakštas su brolio Antano vai- 
kais — Elena, Leonardu ir Stase 


vaisių. Ne vienas svyruojantis ar net priešin- 
gos stovyklos lietuvis vėliau tapo tikru lietu- 
viu patriotu. Antras šioje programoje stipriai 
akcentuotas dalykas tai kūrybingumo reikalin- 
gumas, kuris esąs geriausias kelias tautai at- 
gaivinti ir jai įvesti “kultūrinių Europos tau- 
tų ratan". Pagaliau ir kultūra nėra pats augš- 
čiausias tikslas. Ji tėra kelias į svarbiausią 
tikslą — į lietuvių tautos pašaukimo įvykdy- 
mą. Koks tas pašaukimas, Jakštas tada sakėsi 
negalis aiškiai formuluoti. Jį vėliau stengėsi 
konkretizuoti mūsų filosofai Stasys Šalkauskis, 
Antanas Maceina ir kit. 


b. Santykiai su rusais 


Gal tik vieną dalyką galima būtų Jakštui 
prikišti — tai faktą, kad minėtame straipsny 
jis pasisakė esąs skeptikas politinės nepriklau- 
somybės klausimu, pareikšdamas, kad “poli- 
tiškoji prigulmybė tautoms, turinčioms tikrą 
istorišką misiją, nekliudo pasakyti žmonijai 
savo žodį. Tai parodanti kad ir žydų tauta, ku- 
ri “visų augščiausią savo žodį pasakė žmoni- 
jai ne Dovydui bei Saliamonui viešpataujant, 
bet šv. apaštalų Petro ir Povilo gadynėje, kuo- 
met žydai buvo praradę savo politiškąją ne- 
prigulmybę". Vis dėlto šitas žydų tautos pa- 
vyzdys nepaneigia fakto, kad politinė nepriklau- 
somybė sudaro nepalyginti geresnes sąlygas 
tautos kultūrai kilti, o tuo pačiu ir savam žo- 
džiui pasakyti. Kiek politinė priklausomybė iš 
tikrųjų kliudo tautai reikštis savarankiškai, aiš- 
kiai parodo kad ir dabartinė Lietuvos padėtis. 

Kyla klausimas, kodėl Jakštas šiame 
straipsny nepasisakė už nepriklausomybę, o pa- 
sitenkino tik konstatavimu fakto, kad lietuviai, 


kaip ir lenkai, tėra “Rusijos rūmų liokato- 
riai", t.y. gyvena Rusijos valstybėje, ir užtat 
turi pildyti uždedamas prievoles. M. Biržiška 
aiškina, kad šitaip Jakštas pasisakęs “Kauno 
teismo prokuroro ar viceprokuroro maskoliaus 
įtikintas“, nes “kauniškėse činauninkų ir mies- 
tinių davatkų nuotaikose nekartą ir jis nusi- 
leido ligi tolimų vakariečiams pasisakymų" 
(Lietuvių tautos kelias II, 68,146). Aiškinimas 
keistas, nes tas pats Biržiška Jakštą vadina 
susipratusiu lietuviu, kuris drauge su kitais ku- 
nigais dar “Žemaičių ir Lietuvos Apžvalgai“ 
nustatęs “smarkiai  priešmaskolišką kryptį“ 
(ibid. 66). Aišku, nėra jokio pagrindo abejoti, 
kad Jakštui būtų nesuprantamas nepriklausomo 
gyvenimo naudingumas, nes tai yra per daug 
aiškus dalykas. Ir dėl to jo nekalbėjimą apie 
politinę nepriklausomybę minėtame straipsny 
tenka aiškinti tuometinėmis aplinkybėmis. Kaip 
žinoma, rusų valdžia redaktoriams tuomet bu- 
vo griežta ir bausdavo už visai menkus daly- 
kus. Tas pats Jakštas neseniai turėjo sumokėti 
300 rublių pabaudos už straipsnį “Draugijoj" 
apie Vilniaus stačiatikių archiriejo kelionę po 
Lietuvą, o Dowojna-Sivestravičius taip pat vi- 
sai neseniai buvo nubaustas trim mėnesiais ka- 
lėjimo už savo straipsnį Vilniaus lenkų laikraš- 
ty už tai, kad įrodinėjo, jog reikia apsaugoti 
Lietuvą nuo nihilistinės rytų įtakos. Tokiomis 
aplinkybėmis aiškus pasisakymas už politinę 
Lietuvos nepriklausomybę vargu buvo įmano- 
mas. Aplamai Jakštas, kaip ir pačioj “Draugi- 
joj' buvo rašoma, buvo ne revoliucijos, bet 
evoliucijos šalininkas, ir dėl to kitame “Draugi- 
jos" numery sakėsi permainų Lietuvoje norįs 
pasiekti “palengvėl, organišku darbu, keliant 
tarp lietuvių apšvietą, tautišką ir religišką su- 
sipratimą, prisidedant prie medžiaginio jų bū- 
vio pagerinimo per tam tikras legalizuotas or- 
ganizacijas, draugijas, ratelius sąjungas, bend- 
roves“, o ne griežtu revoliuciniu keliu, 'ne- 
žiūrint nei į pinigiškas bausmes, nei į kalėji- 
mą, nei į laikraščio uždarymą, nei į administra- 
tyvišką ištrėmimą“. Kad Lietuvos buvimas ru- 
sų valdžioj Jakštui nebuvo malonus dalykas, 
matyti ir tame pačiame “Faktų ir principų" 
straipsnyje. Ten jis kalba apie derybas su ru- 
sais, tik leidžia suprasti, kad tokioms derybo- 
ms reikia tinkamesnio laiko. Jis rašė: “Kiekvie- 
nas darbas tur savo laiką. Nelaiku pradėjęs, 
nieko nepeši. Jei ateis kita gadynė, bus ir ki- 
tos tarybos". 


Pagaliau jo nusistatymą tuo klausimu rO- 
do keliais mėnesiais anksčiau parašytas polemi- 
nis straipsnis, atsakant į vieno lenko priekaištus, 
kodėl lietuviai nesibijo savo ginčus su lenkais 


svarstyti viešai net ir vakarų Europos spaudoj 
(Toks vienas straipsnis buvo neseniai paskelb- 
tas prancūzų laikrašty). Į lenko kvietimą gin- 
čus aiškintis tarpusavy Jakštas atsakė šitaip: 

“Su mielu noru tarsimės su jais, tik ne slapčia, 
bet viešai, tegu ir svetimtaučiai girdi tas mūsų dery- 
bas. Mes viešumo nesibijom. Jei mes klystam kame, 
tegu tas mūsų klaidas mato ne vien lenkai, bet ir 
rusai, ir visa Europa. Mes Europos tauta, todėl ir ne- 
privalo mus “Kurjer Litewski" kaltinti dėl “apeliaci- 
jos į Europą“. Bereikalingai p. W.B. stengiasi mums 
Europos duris užstoti. Gana jau mus Lenkija dangs- 
tė savo “prieteliškais" sparnais. Ačiū Dievui, žymiai 
paūgėję, tolesnės lenkų globos nebereikalaujame. Ar 
tai patinka p. W.B., ar ne, mes šiandien, gerai ap- 
sidairę, patys apsirinkom naują politiškai-visuome- 
nišką kursą — nuo Lenkijos į Europą — ir mainyti 
jo nemanom, nežiūrint į visokius lenkų bandymus 
ir priekabes. Gali p. W.B. net patį to kurso buvimą 
neguoti, bet de facto jis yra, nors gal kai kam ir 
neaiškus. Jame visi lietuviai solidarizuojasi: ar kas 
katalikas, ar liberalas, ar socialistas — visi mes žiū- 
rime šiandieną ne į Lenkiją, bet į Europą, visi mes, 
be partijų skirtumo, jieškom savo veikimui pavyz- 
džių ne pas lenkus, bet pas kultūringas vakarų 
Europos tautas ..." (“Draugija" 1910 m., Nr. 45, 
86 p.) 


Tai rodo, kad Jakšto akys buvo nukreip- 
tos ne į Lenkiją ar Rusiją, bet į vakarų Euro- 
pą. Teisingai tad prof. K. Pakštas paskutinėj 
savo kalboj At-kų kongrese Čikagoj pasakė, kad 
ateitininkai norėjo Lietuvą perkelti iš Azijos į 
Europą. Tokį “perkėlimą"“, kaip matome, jau 
buvo užsibrėžęs pirmas “Ateities? redaktorius 
Dambrauskas-Jakštas. Ir kai iš praeities persi- 
keliame į dabartį, matome, kad ji daug kuo 
panaši į tą tolimąją praeitį. Skirtumas tik toks, 
kad anuomet apie uniją mums kalbėjo lenkai, o 
šiandien kalba rusai. Ir dar vienas skirtumas — 
lenkai neturėjo fizinės jėgos mus prievarta pa- 
daryti savo “broliais", o rusai fizinę jėgą turi 
ir dėl to, užėmę mūsų kraštą bei pasivadinę 
“vyresniais broliais“, gali Sniečkaus lūpomis 
šaukti “amžiams su rusų tauta“. Nusikratę vie- 
nos, susilaukėm kitos, daug žalingesnės prievar- 
tinės unijos. Bet kas gi šios prievartos nemato 
ir kas gi nežino, kad ir ji negali būti amžina? 


3. Publicistika laisvoje Lietuvoje. 


Nepriklausomoje Lietuvoje Jakštas, būda- 
mas jau nebe jaunas žmogus, publicistikos dar- 
bą turėjo užleisti jaunesniesiems, tačiau ir 
tuo metu pasisakydavo nevienu svarbiu die- 
nos klausimu. Dalis šio meto jo publicistinių 
straipsnių vėliau išleista atskira knyga “Ką yra 
pasakęs A. Jakštas?" (Kaunas, 1930). Čia jis 
rašė apie konkordatą, apie naują konstituciją, 
ūkininkų reikalus, emigraciją, miesto bei kai- 
mo santykius, mokyklas, spaudos cenzūrą ir 

kitką. Štai pora to meto publicistikos pavyzdžių. 
Nepriklausomybės dešimtmečio sukakties pro- 
ga jis rašė'; 

“Lietuvos nepriklausomybės 10-ies metų šventė 
praėjo ramiai, dailiai ir paliko didelio įspūdžio ne tik 
lietuviams, bet ir svetimšaliams, turėjusiems progos 
savo akimis pamatyti mūsų valstybės susitvarkymą 
ir žymią pažangą pirmyn. Tie, kurie yra buvę Kau- 
ne ir Lietuvoj prieš 1915 m. ir atsilankė dabar, ga- 
lėjo įsitikinti, jog Lietuvos valdžia per 10 metų yra 
padarius savo kraštui daug daugiau, negu rusų — per 
120 metų savo valdymo. Tai yra faktas, pirštu pri- 
kišamai parodąs, kad lietuvių tauta pati viena pui- 
kiai gali valdytis ir be jokios svetimos globos“. 


Spaudos laisvės atgavimo 25-ių metų su- 
kakties proga Kaune buvo didelės iškilmės. Bu- 
vo, žinoma, daug kalbų. Žurnalistų sąjungos 
pirmininkas dr. J. Purickis, sveikindamas spau- 
dos veteranus, pareiškė, kad žurnalistas turi 
ne tik toleruoti svetimas nuomones, bet ir jas 
gerbti. Jakštas, aprašydamas tas iškilmes, ši- 
taip pasisakė dėl dr. J. Purickio patarimo: 


“Mano išmanymu, gerb. daktaras reikalauja čia 
tiesiog negalimų dalykų, Nes gerbti tegalima vien tai, 
kas yra pagarbos verta. Bet ar visa, kas žodžiais ar 
spaudoj reiškiama, yra iš tikrųjų gerbtina? Ne ir ne! 
Nes vienam posaky gali glūdėti augščiausia išmintis, 
kitam didžiausia kvailystė, vienas laikraštis gali mo- 
kyti tobuliausios doros, pasišventimo, kitas — visiš- 
ko ištvirkimo ir net žmonių žudymo tad gerbti 
lygiai visas svetimas nuomones aš galėčiau nebent 


tuomet, kai aš pats neturėčiau jokios savos nuomo- 
nės. 

Dėl buvimo yra pas mus žmonių, jokių savų nuo- 
monių neturinčių, bent politikoj. Dėlėi to jie kurį lai- 
ką yra buvę krikščionys demokratai, vėliau virto liau- 
dininkais, dabar yra tautininkai. Kuo išaiškinti šitas 
jų nuomonių taip greitas keitimas? Gi greičiausia 
tuo, kad jie visas politiškas nuomones yra lygiai ger- 
be. Vadinas, jie yra pasielgę visai taip, kaip dr. Pu- 
rickis spaudos atstovams siūlė. Bet abejotina, ar jis 
pats tuos žmones gali gerbti. 

Iš kitos šalies yra faktas, kad pasauly vis dėlto 
yra labai dauz įvairių nuomonių. Jeigu visų gerbti 
negalima, kas gi daryti? Ar mes jas turim pašiepti, 
niekinti, su ginklu rankoj jas naikinti? Ne! To ne- 
reikia. Užtenka atskirti pačios nuomonės nuo jų reiš- 
kėjų. Reiškėjus, kaip mūs artimus, mes turim krikš- 
čioniškai mylėti, o jų nuomones galim pakęsti, tole- 
ruoti, bet visai neturim pareigos jas gerbti. Anaiptol, 
turim pareigos stoti su jomis spaudoj į energingiau- 
sią kovą. Tai rodo sveikas protas, kuris mums duotas 
tiesai pažinti, o su juo ir pareiga tiesos ieškoti. Ge- 
riausia tam priemonė tai spauda" (127 p.). 

Reikia pažymėti, kad Jakštas šio nusistaty- 
mo griežtai ir laikėsi, polemizuodamas tiek su 
priešingos ideologijos žmonėmis, tiek ir su ka- 
talikais ar net kunigais. Polemizuodamas nieko 
į vatą nevyniodavo, dažnai primindamas doros 
publicistikos principus šiais lotyniškais žodžiais: 
Plato amicus, sed magis amica veritas arba in 
necessariis unitas, in dubiis libertas, in omni- 
bus charitas. Ir tai iš tikrųjų juk tinka visiems 
publicistams ir visiems laikams. 


Kauno katedros 

prieangis 


A. JAKŠTAS DABARTIES LIETUVOJE 


Na BALTA RA GIS 


Atsivertę šių metų Literatūros ir meno met- 
raštį' — jo kalendorių bei “Žmonės ir datos" 
skyrių, kur nurodoma ir paminima įvairių mMū- 
sų iškilesnių asmenų sukaktys, veltui jieškotu- 
me A. Jakšto. Nors ten sužymėta net eilinės su- 
kaktys ir šiaip paskirų asmenų gimimo ar mir- 
ties „datos apskritos 100 metų Jakšto sukakties 
paminėjimo ten nerasime. Yra, pavyzdžiui, Ro- 
jus Mizara, M. Eglinis (Mejeris Elinas) — kelių 
propagandinių brošiūrėlių autorius, yra kiti pa- 
našūs vardai, tačiau Jakšto — nėra. 


Aišku, būtų naivu tikėtis jį ten rasti. Sovie- 
tiniame gyvenime kultūrinis palikimas ideolo- 
giškai atseikėjamas, pasveriamas ir atitinkamai 
suskirstomas į priimtiną,  pakenčiamą  (ko- 
mentarais palydint) ir atmestiną. Tai apspren- 
džia ir paskiro asmens nueito kelio bei jo įnašo 
likimą. 

Paliekant šiuo atveju nuošalyje mokslinį 
Jakšto darbą, jo veiklą galima skirstyti į dvi 
stambias grupes: visuomeninę - ideologinę ir 
literatūrinę. Kaip visuomenininkas, jis buvo 
ypač iškilus katalikų autoritetas, M. Biržiškos 
žodžiais tariant, “vienas iš pačių didžiųjų pova- 
lančinių katalikiškų Lietuvos stulpų-veikėjų'.ž 
Sovietinėje terminologijoje tai paprastai reiš- 
kia: “klerikalinis, reakcinis, buržuazinis ideolo- 
gas“. Tokį toną jau anksčiau, be kitų, yra da- 
vęs pats V. Kapsukas-Mickevičius> jo griežtai 
laikomasi ir šiandien. Ir toks sprendimas, žino- 
ma, reiškia visuomeninės ir ideologinės Jakšto 
veiklos pasmerkimą ir atmetimą. Padėties be- 
veik visai nepakeičia ir literatūriniai jo dar- 
bai, nes jie, apskritai tariant, turi mažesnės 
reikšmės už jo visuomeninę - ideologinę veik- 
lą. Ir čia kaip tik ir glūdi Jakšto sovietinio ver- 
tinimo pagrindinė priežastis. Jeigu jo literatū- 
rinis palikimas būtų žymiai augštesnio lygio, 
tada ir jo įnašui būtų skiriama tikrovę kiek 
daugiau atliepianti vieta mūsų literatūros rai- 
doje, ir Jakšto vardas dažniau ir kiek teigia- 
mesne prasme pasirodytų spaudoje. Panašiai, 
kaip elgiamasi su jo vienalaikiais ir bendramin- 
čiais Maironiu ir Vaižgantu: nors labai atrinkti 
ir išcenzūruoti, jų raštai vis dėlto spausdina- 
mi; nors ir tendencingai, tačiau apie juos rašo- 
ma. Tuo tarpu Jakštas rašytojas, deja, nepri- 
lygsta, toli gražu, nei Maironiui, nei Vaižgantui. 


Todėl jo kūryba lengva ranka ir nurašoma: 
specialiai pabrėžiama formalinis jos ribotumas, 
o šiaip prie jos, remiantis Jakšto visuomenine 
veikla, prieinama iš ideologinio taško, šiuo pa- 
grindu ji sukritikuojama ir suplakama su ki- 
tais to meto (ypač XIXa. pabaigos), net menkes- 
niais, autoriais: 


[14 


buržuazinės ir savo esme reakcinės 
tendencijos ypač pasireiškė eilės poetų-kunigų 
i apskritai klerikalinei ideologijai pasidavusių 
poetų raštuose. Rašinių, šmeižiančių kitas 
tautas, sėjančių šovinistinę tautų neapykantą 
arba propaguojančių religinę ideologiją bei 
prietarus, nemaža šiuo laikotarpiu yra prigami- 
nę kunigai (S. Gimžauskas, A. Burba, A. Damb- 
rauskas-Jakštas) ar pasidavę tai religinei nacio- 
nalistinei įtakai pasauliečiai (M. Slančauskas, 
Aug. Baranauskas, iš dalies taip pat J. Miliaus- 
kas, T. Žičkus ir kt.). Berods, toji jų “kūryba"* 
apskritai yra ištisai tendencinga, kaltinė, neturi 
poezijos požymių ir stovi už jos ribų. Kai ku- 
rios meninės reikšmės jų kūryboje teturi tik 
tie kūriniai, kuriuose jie daugiau ar mažiau su- 
gebėjo vystyti bendrus nacionalinio išsivadavi- 
mo motyvus, piešti peizažinius kaimo buities 
vaizdus ir pan.??* 

Tokiu būdu nėra ko stebėtis, jeigu per iš- 
tisą 1944-1958 metų laikotarpį, sprendžiant iš 
bibliografinių duomenų, tėra pasirodęs tik vie- 
nui vienas straipsnelis, specialiai skirtas Jakš- 
tui. Nestebina ir to rašinio antraštė — “Tamsy- 
bės apaštalas A. Dambrauskas-Jakštas“ (Tiesa, 
1948 vasario 20 d.; autorius — B. Pranskus).5 

Kadangi čia daugiau rūpi Jakšto literatūri- 
nio darbo vertinimas, tai prie šios srities kiek 
plačiau ir apsistosime. 

Nors ideologiškai pasmerktas ir atmestas, 
Jakštas nėra visai nutylimas bent stambesniuo- 
siuose literatūros mokslo darbuose. Jo vaidmens 
mūsų literatūriniame ir, apskritai, kultūrinia- 
me gyvenime būta perdaug ryškaus, kad būtų 
galima jį išbraukti visiškai be jokio pėdsako. 
Tad surandama kompromisas: pateikiama iš- 
kreiptas ir sumenkintas jo vaidmuo bei reikš- 
mė. Oficialųjį žodį taria Mokslų akademijos 
Lietuvių kalbos ir literatūros instituto paruoš- 
ta Lietuvių literatūros istorija. Šalia keliolikos 
pavienių faktinių paminėjimų,“ nurodančių 

Jakšto ryšius su spauda, santykius su kitais ra- 
šytojais bei jų kūryba ir pan., specialiai jam 
paskirta viena pastraipa (su nuotrauka), kurią 
čia ištisai cituojame: 

“Vienas ryškiausių klerikalinės srovės at- 
stovų buvo Aleksandras Dambrauskas - Ado- 
mas Jakštas (1860-1938), pradėjęs rašyti dar 
XIX a. pabaigoje. Jis redagavo pagrindinį kleri- 
kalinį žurnalą “Draugija, parašė daugybę kri- 
tikos straipsnių bei recenzijų iš lietuvių litera- 


tūros. Literatūros reiškinius Jakštas vertino 
reakcinės klerikalinės pasaulėžiūros požiūriu, 
vadovaudamasis scholastinės estetikos normo- 


mis, atvirai smerkė pažangius, revoliucinės dva- 
sios kūrinius, šališkai šlovino net menkaver- 
čius klerikalinių literatų rašinius. XX a. pra- 
džioje Jakštas išleido du naujus savo eilėraš- 
čių rinkinius, pavadintus “Nakties matymai“ 
(1906) ir “Rudens aidai“ (1911). Šių rinkinių 
pagrindinis bruožas taip pat buvo religinis ten- 
dencingumas, ortodoksinės katalikybės dvasia, 
dalį jų sudarė religinės giesmės. Religinės ideo- 
logijos buvo persunkti ir patriotiniai Jakšto ei- 
lėraščiai. Poetiniu atžvilgiu vertingesni tie jo 
eilėraščiai (“Palangos jūra'',. “Pavasaris, “Pas- 
kutinis lapas? ir kt.), kuriuose apdainuojama 
gamta ir primygtinai nebrukami religiniai į- 
vaizdžiai. Savotiškai įdomi Jakšto satyrinė poe- 
mėlė “Nakties matymai“, iškelianti buržuazinės 
inteligentijos moralines ydas — kortavimą, gir- 
tavimą ir pan. Savo satyroje Jakštas paliečia 
ir kunigus: 
“| Ir sėdžia aplink daktarai, kunigai, 

Tiesos apgynėjai, tautiečių vadai ... 

Nors sieloj kiekviens savo gin idealą, 

"Tačiau, susirinkę prie žaliojo stalo, 

Iš vieno tris priešus visi ima vyt — 

Sveikatą ir turtą, ir laiką žudyt. 


.* Tačiau ir šioje satyroje Jakštas neišvengė 
išpuolių prieš socialistus, religinio moralizavi- 
mo??? 


Tai viskas. Nėra reikalo šios ištraukos na- 
grinėti, nes joje naudojami kriterijai ir meto- 
das yra savaime aiškūs. Toks Jakšto kūrybos in- 
terpretavimas yra standartinis. Galima nebent 
tik pridurti, kad jo kūriniai kartais panaudoja- 
mi ir kaip priemonė ideologiškai priešingų jo 
vienalaikių literatūriniams nuopelnams iškelti. 
Pavyzdžiui, S. Matulaičio kritikos straipsnių tei- 
giamu bruožu laikoma ypač tai, kad “jis drą- 
siai pakėlė kritiko plunksną prieš A. Jakšto kle- 
rikalinę poeziją ir, pagrįstai atskleidęs jos an- 
tiliaudinį pobūdį, atmetė kaip netinkamą darbo 
žmonėms''Š . 

Atskiro dėmesio verta Jakštui Lietuvių li- 

teratūros istorijoje skiriamos vietos apimtis — 
vos viena pastraipa. Žinoma, dėl ribotos jo kū- 
rybos reikšmės, atitinkamai proporcingas to- 
kiame leidinyje turi būti ir pats nagrinėjimas. 
Tačiau, deja, toji tariama proporcija tuoj pat 
tampa grubia disproporcija, kai pamatai, jog to- 
je pačioje knygoje daugiau vietos ir reikšmės, 
negu Jakštui, skiriama, pavyzdžiui, Kostui Stik- 
liui, Juozui Baltrušaičiui:Mėmelei, Vandai Di- 
džiulytei, Jonui Šepečiui ir Vladui Rekašiui? o 
šiaip spaudoje su dideliu rimtumu traktuojama 
tokie vėlesni vardai kaip Arturas Regratis, Alk- 
sas Maginskas, Aleksas Jasutis, Andrius Dabu- 
levičius. Bonaventūras Pauliukevičius ir, paga- 
liau, pats dažno šių autorių atradėjas, propa- 
guotojas ir jų rašinių redaktorius profesorius 
Bronius Pranskus-Žalionis (čia turima galvoje 
jo poezija). Nors visų jų meninis lygis svyruo- 
ja tarp grafomanijos (šis terminas čia vartoja- 
mas apgalvotai, neiš įsibėgėjimo) ir elementa- 
rumo, dažno “kūryba" dedama į antologijas,!? 
leidžiama atskiromis  knygomis,! kartais įtrau- 
kiama net į moksleiviams skirtą “Mokinio bib- 
liotekos"' seriją,'? apie kai kuriuos rimtu veidu 
rašoma studijiniai straipsniai,“ atskiros knyge- 
lės,'* jie paliečiami net konspektyviose ribotos 
apimties literatūros raidos apybraižose.!? Žo- 
džiu, visi jie ryškiai figūruoja sovietiniai su- 
prastoje lietuvių literatūroje, nors jo “ kūryba", 
pasinaudojant anksčiau cituotais B. Pranskaus 
žodžiais, tikrai “yra ištisai tendencinga, kaltinė, 
neturi poezijos požymių“ ir neabejotinai “stovi 
už jos ribų" Šios disproporcijos—t.y. kraštutinio 
nuvertinimo šalia tolygaus pervertinimo—-prie- 
žastys labai aiškios ir paprastos: minėtieji au- 
toriai vieni, sovietine terminologija tariant, yra 
“demokratinės realistinės krypties rašytojai", 
kiti — “revoliuciniai, proletariniai poetai", tre- 
ti-—komunistinio pogrindžio nariai, bandę sa- 
vo plunksną ir literatūrojė, žodžiu, visi — 
"audroms siaučiant“, taikstęsi arba tiesiog sto- 
vėję po “raudonąja vėliava“; tuo tarpu Jakš- 
tas — “nacionalistinės buržuazijos, reakcinio 
klerikalizmo ideologas". Kitaip tariant, tenden- 
cija tendencijai nelygu. 3 

> Didesnio svorio už Jakšto poeziją turi jo 
kritika. Jis buvo vienas ankstyvųjų, produkty- 
viausių mūsų literatūrinio gyvenimo kritikų. 
Turint galvoje, kad kritikai pas mus visada bu- 
vo labai negausūs, Jakštui tenka dar svaresnis 
vaidmuo mūsų literatūrinės kritikos raidoje. V. 
Mykolaičio-Putino žodžiais tariant, Jakštas “per 
visą eilę metų .... buvo vienintelis recenzentas 
ir kritikas sistematiškai ir reguliariai sekęs 
naujus literatūros dalykus ir aiškiai griežtai 
reiškęs apie juos savo nuomonę“.6 Taip, jo 


Kauno Kunigų Seminarija pro pilies griuvėsius 


kritika buvo atvirai ir kraštutiniškai ideologi- 
nė. Tačiau, žiūrint griežtai teoretiškai, kuo to- 
kiu atveju Jakštas skiriasi, sakysim, nuo K. 
Korsako, kurio kritikos pagrindas yra taip 
pat ryškiai ideologinis? Žinoma, sovietinis lite- 
ratūros mokslas šitaip klausimo statyti negali, 
nes Jakšto ideologija ir tuo pačiu estetinė jo 


kritikos samprata yra savaime pasmerkta ir at- 
mesta, o Korsako — priimta. Todėl ir Jakšto 
kritika, nežiūrint didesnio jos svorio už kūry- 
bą, susilaukia beveik tokio pat likimo, kaip ir 
poezija. 

Ką sako apie Jakštą-kritiką Lietuvių lite- 
ratūros istorija, jau matėme. Tą patį ir beveik 

tais pačiais žodžiais pakartoja ir literatūros va- 
dovėlis: 

“Literatūros kritikoje (vad. “reakcijos lai- 
kotarpyje“, t.y. po 1905 m. — A.B.) daugiau- 
sia reiškėsi klerikalinės krypties atstovas A. 
Jakštas-Dambrauskas, kuris savo Tredaguoja- 
mame “Draugijos'? žurnale recenzuodavo naujai 
pasirodžiusias knygas. Recenzijose A. Jakštas 
stengėsi iškelti klerikalinius, dažnai menkaver- 
čius autorius ir visaip niekinti demokratinius, 
pažangiuosius rašytojus.?*17 

Tuo pačiu keliu eina ir esmėje nieko nauja 
neduoda ir specialiai kritikos raidą iki 1917 m. 
nagrinėjančios studijos, iš kurių normaliu atve- 
ju kaip tik reikėtų tikėtis platesnio ir išsames- 
nio žvilgsnio.!* Jose to laikotarpio kritika skirs- 
toma, iš vienos pusės, į realistinę, kurią sudaro 
demokratinė (J. Mačys-Kėkštas, J. Šliupas, V. 
Kudirka, S. Matulaitis, P. Višinskis, J. Biliū- 
nas), ir marksistinę (V. Kapsukas-Mickevičius), 
o iš kitos — į buržuazinę, kuri apima liberali- 
nę (siejama daugiausia su Aušra), modernis- 
tinę-dekadentinę (J.A. Herbačiauskas, S. Ky- 
mantaitė-Čiurlionienė) ir klerikalinę kritiką. 
Pastarajai priklauso Jakštas. Kalbant apie šią 
kryptį iki 1905 m., Jakšto kritika specialiau ne- 
nagrinėjama: šalia pavienių epizodų, ji apiben- 
drinama su kitų tos grupės kritikų (A. Pakal- 
niškio, A. Kaupo, J. Tumo-Vaižganto) darbais: 

“Obskurantiška, dogmatiška, įkūnijusi sa- 
vyje viską, kas nukreipta prieš pažangą, kle- 
rikalinė kritika atstovavo antiliaudinių jėgų 


kultūrai. Ji kartu su liberaline kritika sudarė 
bendrą frontą prieš demokratinę lietuvių lite- 
ratūrą, jos idėjinį kryptingumą, liaudišku- 
MO 


Be to, dar pastebima, jog šios krypties kri- 
tikai 
“savo rėksmingais ir primityviais straipsniais... 
grindė dogmatinį estetizmą, paremtą religinė- 
mis normomis, kurio principus jau vėliau for- 
mulavo A. Jakštas savo “Amžinajame Logo- 
se“ ir vystė kiti kritikai “Draugijoje? bei ki- 
toje klerikalinėje spaudoje.???? 

Ypač našiai, kaip kritikas, Jakštas ėmė 
reikštis pradedant 1907 m. Tačiau ir to laiko- 
tarpio (tikriau, jo dalies — 1905-1917) kritikos 
raidą nagrinėjanti studija, būdingai apribota 
vad. realistine (demokratine ir marksistine) 
kryptimi, išsamesnio Jakšto kritikos įvertinimo 
neduoda. Vienok šiaip labai ribotoje vad. kleri- 
kalinės kritikos apžvalgoje vis dėlto pateikia- 
ma kol kas plačiausias Jakšto vaidmens apta- 
rimas: 

“Vadovaujama vieta klerikalinėje kritiko- 
je tenka pačiam “Draugijos? redaktoriui A. 

Jakštui-Druskiui. Jo, kaip kritiko, didelis pro- 
duktyvumas, aštri plunksna, taiklaus žodžio 
dovana padarė jį ryškia to meto literatūrinio 
gyvenimo figūra. Tiesa, jo vaidmenį lietuvių li- 
teratūroje tenka apibūdinti kaip giliai reakcinį. 
Nemenkas A. Jakšto kritiko talentas, tarnauda- 
mas minties ir formos konservatyvumo gyni- 
mui, nedavė ir negalėjo duoti teigiamų vaisių— 


jo sprendimų, pagrįstų dogmatiška idealisti- 
ne grožio filosofija, neteisingumas pernelyg 
akivaizdus. Teoretiškai realizmo nepuldamas, 


priešingai, tarsi jį dar ir gindamas savo kovoje 


prieš dekadentus, A. Jakštas stovėjo iš esmės 
realizmui svetimose pozicijose; jis pasisakydavo 
prieš socialistinės tikrovės analizę ir kritiką 
prieš esmingiausius progresyvios realistinės li- 
teratūros bruožus. Dar daugiau. Būdamas vie- 
nas iš kovingiausių klerikalinės ideologijos reiš- 
kėjų, jis plačiai propagavo literatūrą, ginančią 
viešpataujančius socialinius santykius, ir nieki- 
no kiekvieną kūrinį, kuriame reiškėsi antikle- 
rikalinės tendencijos arba kuris žadino į kovą 
dėl teisingesnio visuomenės sutvarkymo, skelbė 
socializmo idealus.'?*! 

Įdomu, kad čia užuomina, o kitur konkre- 
čiau,?? kaip teigiamas bruožas, nurodoma Jakš- 
to prieštaravimas “dekadentams"? (t.y. naujo- 
sioms XXa. pradžios mūsų literatūros kryptims), 
nors faktiškai tai kaip tik ir buvo vienas 


"didžiausių jo kritikos trūkumų: būdamas kon- 


servatyvus, Jakštas negalėjo pritarti to meto 
naujiems, ypač eksperimentuojantiems, kūry- 
biniams polėkiams. Tad sovietiniame aptarime 
ir šiuo atveju iškreipiama jo kritikos reikšmė. 

Kadangi trečiasis Lietuvių literatūros is- 
torijos tomas, kuris apims nepriklausomybės 
metus, dar nepasirodė, tad nėra ir oficialaus to 
laikotarpio kritikos, taigi ir Jakšto, aptarimo. 
Tačiau tai tik akademiškas trūkumas, nes (1) 
žvelgiant teoretiškai, savaime aišku, jog bus ati- | 
tinkamai pratęstas ankstesnės Jakšto kritikos 
interpretavimas bei vertinimas, o (2) tam jau 
yra konkrečių duomenų, kuriuos pateikia paski- 
ros, kitus literatūrinius klausimus nagrinėjan- 
čios, studijos. Kaip ir reikėjo laukti, daugiausia 
Jakštas puolamas už jo griežtą opoziciją Tre- 
čiam Frontui, už jo kvietimą “organizuoti “bol- 
ševizmo agentų" poezijoje izoliavimą"'.23 


Susumuojant galima tarti, jog Jakšto kū- 
ryba, daugiausia dėl ideologinių priežasčių, at- 
metama, nežymiai išskiriant kai kuriuos gam- 
tą apdainuojančius eilėraščius ir, iš dalies, sa- 
tyrinę poemą “Nakties matymai". Nors kiek 


daugiau dėmesio susilaukia kritiniai darbai, 
nors pripažįstama jam vadovaujama vieta 
vadinamoje klerikalinėje kritikoje, nors jis 


laikomas ryškia, aštrios plunksnos ir  di- 
delio produktyvumo figūra savo meto literatū- 
riniame gyvenime, tačiau jo vaidmuo aptaria- 
mas kaip giliai reakcinis, kiek teigiamiau at- 
siliepiant apie jo nepritarimą XXa. pradžios nau- 
josioms  (“dekadentinėms"') mūsų literatūros 
kryptims. Šiaip visą Jakšto literatūrinį darbą 
nusako aptarimas, kurį tikrai suprasti ir skonį 
pajusti reikia orientuotis sovietinėje terminolo- 
gijoje, “jėzuitiškas literatas" 24 

Turint galvoje šitokį Jakšto vertinimą, rei- 
kėtų laukti, jog jo kūryba Lietuvoje nespausdi- 
nama. Taip ir yra. Tačiau išskirtina štai koks 
atvejis. 

Paskutiniojo karo metu, propagandiniais 
tikslais ir sovietų armijoje buvusių lietuvių ka- 
rių “moralei pakelti“, buvo išleista keletas lie- 
tuvių literatūros rinkinėlių. Be grynai sovieti- 
nio turinio knygelių būta ir tokių, kurias suda- 
rė tautiškai lietuviško, net patriotiško, dažniau- 
siai antivokiško pobūdžio įvairių autorių  li- 
teratūriniai dalykėliai, neišskiriant ir “Lietu- 
viais esame mes gimę“! Ten, šalia K. Done- 
laičio, M. Valančiaus, S. Daukanto, J. Jonilos- 
Žiliaus, Maironio, Vydūno, net F. Kiršos ir ki- 
tų, randame ir Jakšto kūrybos pavyzdžių. O 
vieno tokio rinkinio bio-bibliografinėse pastabo- 
se K. Korsakas apie patį Jakštą štai kaip rašo: 


“Jakštas Adomas (tikroji pavardė Dam- 
brauskas, Aleksandras, 1861 (t.y. 1861—A.B.) 
— 1938). Poetas ir kritikas, katalikų dvasinės 
akademijos profesorius, kunigas, prelatas. Re- 
dagavo žurnalą “ Draugija". 

Jo kritiniai raštai surinkti knygose “Nau- 
joji lietuvių literatūra;* t. 1-2 (t.y. “Mūsų nau- 
joji — literatūra“ — A.B.). “Užgesę žiburiai“, 
“Meno ir literatūros problemos“ (t.y. “Meno 
kūrybos problemos? — A.B.) ir kt. Jakšto eilė- 
raščiai pasirodė jo rinktinėje “ Lyrika". Jakštas 
daug rašė publicistinėmis temomis, taip pat ma- 
tematikos, kalbotyros ir religijos  klausi- 
mais.'*29 

Taigi, rašoma faktiškai, nors ir ne be klai- 
dų, ramiai, lyg tai būtų ne tas pats “jėzuitiš- 
kas literatas". Žodžiu, kai Sovietų Sąjunga bu- 
vo priremta prie sienos, prireikė ir Jakšto. 


1 Literatūros ir meno metraštis 1960 (Vilnius, 


1930). 

5 Lietuvių Enciklopedija, IV, p. 259. . 

3 V. Kapsukas, Pirmoji Lietuvos proletarinė revo- 
liucija ir Tarybų valdžia. 2-sis leidimas (Vilnius, 1958), 
2 „. B. Pranskus, “Devynioliktojo amžiaus lietuvių po- 
ezija", antologijoje Lietuvių poezija: XX amžiaus (VIl- 
nius, 1955), p. 19. 


5 Tarybinis lietuvių literatūros mokslas ir kritika 
apie literatūrinį palikimą (1944-1958). Bibliografinė ro- 
dyklė. Paruošė E. Stanevičienė (Vilnius, 1959), p. 21. 
Plg. taip pat Lietuvos TSR žurnalų ir laikraščių straips- 
niai 1948. Valstybinė bibliografija (Vilnius, 1954), 
p. 124. — šis straipsnis, deja, buvo neprieinamas, tačiau 
jo antraštė, tikriausiai, atliepia ir turinį. Įdomu dar 
pastebėti, kad, sprendžiant iš paskelbimo datos, tas 
straipsnis buvo išspausdintas Jakšto 10 m. mirties su- 
kakties proga. Matyt, 1948 m. toks “paminėjimas" dar 
buvo reikalingas. Tačiau 1958 m., jeigu anksčiau nurody- 
toji bibliografija yra ištiesų pilna, jau nebuvo jokio 
straipsnio. Pagal 1959 m. ir 1960 m. pirmojo pusmečio 
bibliografinius duomenis, atrodo, kad ir tuo laikotarpiu 
specialiai apie Jakštą niekur spaudoje nebuvo rašyta. 

6 Lietuvių literatūros istorija, t. 2: Kapitalizmo epo- 
cha (1861-1917). Redagavo K. Korsakas (Vilnius, 1958), 
p.-87, 88, 109, 125, 203, 242, 287, 292, 314, 343, 417, 477. 

“T Ten pat, p. 344-345. 

8 A. Sprindis, “S. Matulaitis", Stasio Matulaičio 
knygoje Atsiminimai ir kiti kūriniai (Vilnius, 1957), p. 
0. Vienok čia pastebėtina, kad ir šis S. Matulaičio krt- 
kos bruožas, kaip jį čia formuluoja A. Sprindis, yra 
nuspalvintas dabartine societine terminologija. Kaip ma- 
tyti iš pačios čia liečiamos S. Matulaičio recenzijos 
("Dainų skrynelė", toje pačioje knygoje, p. 333-337), 
nors jis ir pasisako griežtai prieš religinius Jakšto po- 
ezijos bruožus, tačiau “antiliaudinio pobūdžio atskleidi- 
mais“ bei “netinkamumu darbo žmonėms" nesišvaisto. 
žodžių, Jakštui kliūva ir aplinkiniais keliais, per jį iš- 
krep'amas ir kito asmens literatūrinis darbas. 

9 Lietuvių literatūros istorija, t. 2, p. 533-542. 

10 Audroms siaučiant. Sudarė, pratarmę ir pastabas 
paruošė B. Pranskus (Vilnius, 1955); Po raudonąja 
vėliava. Sudarė B. Pranskus (Vilnius, 1956). 

11 A. Jasutis, Rinktinė (Vilnius, 1954) ir Interna- 
cionalas karceryje (Vilnius, 1958); A. Regratis, Rinktinė 
(Vilnius 1949); A. Maginskas, Rinktinė (Vilnius, 1950); 
A. Dabulevičius, Mano tėvynė (Vilnius, 1960); B. Pau- 
liukevičius, Berno vargai(Vilnius, 1960); B. Pranskus- 
Žalionis, Į ateitį šviesią. Eilėraščiai (Vilnius, 1959). 

12 A. Regratis ir A. Maginskas, Eilėraščiai ir apsa- 
kymai (Kaunas, 1956). 

13 B. Pranskus, Lietuvių litaratūros gretose. Straips- 
nių rinkinys (Vilnius, 1959), p. 374-382, 503-532; P. 
Užkalnis. Majakovskis ir lietuvių literatūra (Vilnius, 
1955), p. 61-66. šitokio lygio poetų nagrinėjimų ypač 
apstu V. Kubiliaus studijoje (disertacijoje) Revoliucinė 
lietuvių poezija 1890-1907 metais, išsp. knygoje Litera- 
tūra ir kalba, III (1958), p. 111-300. Plg. dar įvadus, 
dažniausiai B. Pranskaus, augščiau minėtiems (išnašoje 
11) leidiniams; be to, žr. bibliografinius duomenis kny- 
goje Tarybinis lietuvių literatūros mokslas ir kritika 
apie literatūrinį palikimą, p. 37-38, 51-52. 

14 Vytautas Svetulaitis, Arturas Regratis (Vilnius, 
1958). 

15 Tarybinės lietuvių literatūros istorijos apybraiža 
(Vilnius, 1956), p. 24, 30. Plg. dar K. Korsakas, “Lietu- 
vių literatūros tyrinėjimas tarybiniais metais", Litera- 
tūra ir kalba, III (1958), p. 19-20. 

16 Lietuvių Enciklopedija, IV, p. 260. 

17 J. Būtėnas, Lietuvių literatūros vadovėčiis, II da- 
lis. 3-sis leidimas (Kaunas, 1960), p. 129. 

18 A. Sprindis, Lietuvių literatūrinė kritika 1861- 
1905 (Vilnius, 1957); V. Zaborskaitė, Realizmo klausi- 


mai 1905-1917 metų lietuvių literatūros kritikoje (Vil- 
nius, 1957). 

19 A. Sprindis, Lietuvių literatūrinė kritika 1861- 
1905, p. 134. 


20 Ten pat, p. 134. 

LITERATŪRA 


KŪRYBOS PASAULY 


ir “Kryžiai" yra pirmosios sovieti- 
nės okupacijos Lietuvoje įspūdžių 
pažadinti kūriniai. Tuo tarpu pats 
rašytojas tvirtina, kad ne tos oku- 
pacijos sukelto sukrėtimo pavaizda- 
vimas buvo svarbiausias jo kūrybi- 


VINCO RAMONO "MIGLOTAS RYTAS“ 


Vincas Ramonas — vienas tų lie- 
tuvių rašytojų, kuris su savo Nnau- 
jais raštais retai tepasirodo viešu- 
moje. Sunku atspėti tų jo ilgų tylų 
visas priežastis. Bet viena jų tik- 
riausiai bus jo baimė pasikartoti sa- 
vo kūriniuose, ko neišvengia tie ra- 
šytojai, kurie arba stengiasi pasiek- 
ti skaitytojuose tokio populiarumo, 
kad apie juos nuolat kalbėtų, arba 
kurie nori pragyventi iš savo talento. 
V. Ramonas nei vieno, nei antro ne- 
siekia ir, atrodo, terašo tada, kai 
pajunta vidinį reikalą ką nors nau- 
jo ir įdomaus pasakyti. Tai paliudi- 
ja pats rašytojas savo pasikalbėji- 
me su “Draugo" redaktorium dr. 
kun. J. Prunskiu 1950. VIII. 1. Tada 
apie savo “Kryžių" romano kūrybinį 
procesą rašytojas šitaip pasisakė: 
“Parašiau per tris mėnesius. Tada 
buvau gimnazijos mokytojas ir ra- 
šiau romaną, taigi dirbdavau po 12- 
14 valandų per dieną. Kada turėjau 
idėją, vaizdą ir gyvus Žmonės prieš 


neveikiau", tik vaikštinėjau po mies- 
to sodną ir galvojau. Tas “nieko ne- 
veikimas" iš tikrųjų tai buvo roma- 
no sukūrimas". 

šis pasisakymas nurodo, kad V. 
Ramonas rašo greit ir intensyviai, 
bet tik tada, kai jo įspūdžiai bei 
mintys yra iš anksto taip susikris- 
talizavę, kad rašytojas pajunta vidi- 
nį reikalą jiems duoti dailią žodinę 
išraišką. Tai reiškia, kad V. Ramo- 
nas nesirikiuoja į gretas tų rašyto- 
jų, kurie turi tik gana miglotą vaiz- 
dą apie savo kūrinį, prieš jį rašyda- 
mi. Ilgas atostogavimas bei lauki- 
mas, kol įspūdžiai ir mintys iš pa- 
sąmonio  susikristalizuos sąmonėje, 
nurodo, kad V. Ramono kūriniai 
yra susiję su jo asmens giliosiomis 
aspiracijomis, 0 ne su progomis bei 
visuomeninio gyvenimo  aktualijo- 
mis, nors rašytojas pats liudija, kad 
medžiagą savo svarbiesiems perso- 
nažams jis paima iš gyvenimo. 

Sakysim, daug kam lietuvių skai- 


nis uždavinys, bet noras parodyti 
keletą lietuvių gyvenime pastebėtų 
charakterių, kurie romanuose gavo 
Norkaičio, Kreivėno ir Grušto var- 
dus, o sovietinės okupacijos istorinis 
fonas bei aplinkybės romanams bu- 
vo rašytojo pasirinktos todėl, kad 
anuo laiku (1942 m.) niekas kitas 
apie aną kruviną mūsų istorijos 1a- 
pą nerašė. 

Kad ne visuomeninės aplinkybės, 
o žmonės bei jų vidinis gyvenimas 
yra V. Ramono pagrindinis kūrybi- 
nis uždavinys, tai atskleidžia ir jo 
naujausioji knyga 'Miglotas rytas". 
Čia yra sudėti trys apsakymai arba 
novelės, kurių veiksmas išsiskleidžia 
skirtingose istorinėse aplinkybėse, 
tačiau joms autorius tiek mažai te- 
skiria dėmesio, kad vieno tų apsa- 
kymų — Migloto ryto — laiko ap- 
linkybės visai neaiškos. Galima ma- 
nyti, kad ten vaizduojamas Rukšie- 
nės ir Varnagirio susitikimas, meilė 
ir persiskyrimas vyko prieš pirmą 
pasaulinį karą, bet tai galėjo būti 


akis, tada reikėjo sėdėti ir rašyti. 


Prieš rašydamas dvi savaiti “nieko nai 


21 V. Zaborskaitė, Realizmo klausimai 
p. 47-48. 

22 Ten pat, p. 51. 

23 P. Užkalnis, Majakovskis ir lietuvių literatūra, 
p. 106. Plg. dar D. Sauka, Salomėjos Nėries kūryba 
1921-1940 (Vilnius, 1957), p. 58. — šia proga verta 
prisiminti, kad to meto lietuviškoji komunistinė spauda, 
ypač V. Kapsukas-Mickevičius Maskvoje leidžiamame 
ir redaguojamame Priekalo žurnale, ir pati partija rodė 
Trečiam Frontui didelį nepasitikėjimą, aštriai jį kriti- 
kavo, apkaltino “pakeleiviškumu" ir pan. žodžiu, šį 
kartą Jakštas ir amžinieji jo oponentai atsidūrė toje pa- 
čioje pusėje. Tik, žinoma, pirmasis dėl to, kad Trečias 
Frontas jam buvo raudonas, o antrieji — kad nepatiki. 
mas t.y. neužtektinai raudonas. Plg. V. Galinis, Petro 
Cvirkos apsakymai (Vilnius, 1954), p. 69-70; P. Užkal- 
nis, Majakovskis ir lietuvių literatūra, p. 103-104; 
Tarybinės lietuvių literatūros istorijos apybraiža, p 25- 
26; I. Lempertas, “Revoliucines jėgos ir proletariato są- 


1905-1917..., 

tytojų atrodo, kad V. Ramono roma- 
“Dulkės raudoname saulėleidy" 


taip pat po jo. Tačiau socialinė aplin- 
ka ir socialinė veikėjų kilmė V. Ra- 
mono romanuose ir *Migloto ryto" 


jungininkai Lietuvoje fašistinės diktatūros laikotarpiu 
(1926-1940)", Vilniaus Valst. V. Kapsuko vardo uni- 


versiteto Mokslo darbai, XXX: Istorija, II (1960), p. 
43-46. 

241 P. Užkalnis, Majakovskis ir lietuvių literatūra, 
p. 94. 

25 Dainų rinkinys (Balachna, 1942); Didysis lietu- 


vių tautos priešas. Lietuvos rašytojai apie mūsų tautos 
ilgaamžę kovą su vokiškaisiais grobikais (Brooklyn, 
1942) — nors išleista Brooklyne, tačiau paruošta sovie- 
tinių lietuvių rašytojų; Amžinoji neapykanta. Lietuviai 
rašytojai prieš vokiškuosius grobikus. Paruošė K. Kor- 
sakas (Maskva, 1942) ir kiek sutrumpintas pastarojo 
rinkinio rusiškas leidimas Vekovaja nenavist (Moskva, 
1943). Plg. taip pat Didžiojo Tėvynės karo laikotarpio 
Lietuvos TSR spauda 1941-1944 (Iki Lietuvos TSR iš- 
vadavimo). Valstybinė bibliografija (Vilnius, 1955), p. 
23-24, 26-27, 31. 
26 Vekovaja nenavist, p. 48. 


apsakymuose labai aiški, nes ji žŽmMo- 
nių psichei daug svarbesnė negu is- 
torinis momentas. Bet ir šitų socia- 
linės aplinkos momentų rašytojas 
specialiai neaprašinėja ir jais veikė- 
jų psichikos negrindžia, kaip tai da- 
ro natūralistai ir socialistinio realiz- 
mo adeptai. V. Ramonui socialiniai 
momentai svarbūs tiek, kiek jie ;- 
žiebia jausmų konfliktus arba pa- 
tarnauja jų įtampai palaikyti. Kad 
socialiniai personažų skirtumai nčra 
esminiai arba būtini žmonių konflik- 
tuose, geriausiai paliudija V. Rainc- 
no “Raudonos skarelės'' apsakymas, 
Ten atvaizduota meilė tarp Agotos 
ir Miko baigiasi kruvinu persisky- 
rimu visai ne dėl socialinių skirtu- 
mų (abu partneriai yra vieno ūki- 
ninko samdiniai), bet dėl apgavys- 
tės ir neištikimybės, kurios pasiu- 
mia Agotą į kruviną kerštą. Taigi 
iš to apsakymo ryškiausiai matyti, 
kad V. Ramono kūrybinis dėmėsys 
telkiasi ne aplink socialinį žmogu, 
bet iš esmės apie jo psichiką — jos 
emccijų bei aistrų konfliktus. Asme- 
nis, kurie neturi augštesnių kuliūri- 
nių bei religinių tikslų, prie tų kon- 
filiktų dažniausiai priveda seksuali- 
nė jų prigimtis bei materialinių ge- 
rybių geismas. 

Kadangi V. Ramonas dažnai savo 
herojais pasirenka Lietuvos kaimo 
ar nedidelių miestų gyventojus, ne- 
augštos kultūros žmones, todėl jo 
vaizduojamus konfliktus dažnai su- 
mezga bei atmezga vyro-moters mei- 
lė ir ocportunistiniai naudos interesai, 
nors jie ir nėra lemiantieji. 

Tai matyti visuose trijuose “Mig- 
loto ryto" apsakymuose. Jų visų 
pagrindinė tema yra meilė, tačiau 
kaip įvairiai ji skamba kiekviena- 
me kūriny! Pirmojoj “Migloto ry- 
to" istorijoj, kurios vardu pavadinta 
visa knyga, V. Ramonas pasakoja 
vidurinio amžiaus (pagyvenusių) 
kaimiečių meilę. Todėl ji atvaizduo- 
ta be staigių aštrių susikirtimų, bet 
sumišusi su garbės bei naudos iš- 
skaičiavimais, kurie turi didelės 
reikšmės partnerių  persiskyrimui. 
Tuo tarpu “Raudonoj skarelėj" jau- 
nų dviejų samdinių, tarnaitės Ago- 
tos ir berno Miko, meilė prieina prie 
bendro nuopulio ir baigiasi kruvina 
mirtimi. Čia oportunistinė neištiki- 
mybė meilę pražudo nepataisomai. 
Trečiojoj, “šaltų vandenų", didžiau- 
sioje rinkinio istorijoj, kurią čia va- 
dinsime apysaka, V. Ramonas vaiz- 
duoja jaunos ūkininko tarnaitės Ur- 
šulės Trečiokaitės ir jos šeimininkų 
Vaičių sūnaus, puskarininkio Anta- 
no meilę. Ji atrodo net stipresnė ir 
gaivalingesnė negu “Raudonoje ska- 
relėšje", bet baigiasi rezignacija ir 
persiskyrimu dėl partnerių nevieno- 
dų dorovinių pažiūrų į meilę bei 


Šeimą. Tą iširimą nulemia ne so- 
vialiniai skirtumai ir ne naudos in- 
leresai, bet psichiškai moraliniai 
skirtumai. Šitokia antinatūralistinė 
pabaiga jau sugestionuoja, kad “šal. 
tų vandenų" apysaka nėra eilinė. 
Arčiau prisižiūrėję, prieiname išva- 
dą, kad tai geriausias kūrinys “Mig- 
loto ryto" rinkiny. 

"šaltuose vandenyse" iš tikrųjų 
sutinkame  nevieną charakteringa 
bruožą V. Ramono kūrybai. Pir- 
miausia čia susiduriame su inten- 
syviais jausmais, kuriuos veikėjai 
vengia parodyti, slėpdami juos savo 
gelmėse, bet apie kuriuos jie mąsto, 
nors galutinai jų paslėpti nepavyks- 
ta. Juos dažniausiai atskleidžia im- 
pulsyvūs gestai ir veiksmai, tylos 
momentai ir replikų nebaigti saki- 
niai bei autoriaus psichologiškai 
taiklūs arba vaizdingi posakiai. ši- 
tą augštą užuominų meną “Ššaltuo- 
se vandenyse" padaro prasmingesnį 
negu kitur du moteriški personažai 
— tarnaitė Uršulė ir padienė darbi- 
ninkė, apysenė davatka Darata. Psi- 
chologiniu ir meniniu atžvilgiu nie- 
ko negalima prikišti nė trečiam 
svarbiam apysakos veikėjui Antanui 
Vaičiui. Jis tik gal neatrodo toks 
originalus, kaip anos dvi moteriš- 
kės, nes savo laikysena jis iš da- 
lies primena studentą Žolyną iš 
“Dulkių raudoname saulėleidy". Tuo 
tarpu Uršulė ir Darata ne tik nie- 
ko neprimena iš ankstybesnių Ramo- 
no veikėjų, bet jos dar yra atvaiz- 
duotos ypatingai ryškiai bei gyvai ir 
drauge pakeltos į augštesnį morali- 
nės kultūros lygį, kokiame rašyto- 
jai (ne tik mūsiškiai, bet ir kitų 
literatūrų autoriai) nėra linkę vaiz- 
duoti nei kaimo jaunų tarnaičių, nei 
senmergių arba davatkų. Jei jau jie 
pasirinkdavo (arba pasirenka) jas 
savo pasakojimų herojėmis, tai, kaip 
taisyklė, jie tas moteriškes vaizduo- 
davo pagal natūralistinį šabloną de- 
graduotas ir suštampuotas kokia 
nors yda. Ypač nemėgstama ir štam- 
puota, lyg nežmogus, o savotiška ra. 
gana, iš rašytojų plunksnos išeidavo 
senmergė arba davatka. 

Su “šaltų vandenų" Darata V. 
Ramonas pasirodo ne tik išsivada- 
vęs iš natūralistiško šablono, bet aiš- 
kiai jį atmetęs. Tiesa, jo Darata nė- 
ra kokia nors šventoji. Ji jaunystė- 
je kadaise turėjo nelaimę su- 
silaukti nelegalaus kūdikio, kuris 
mirė mažas. Todėl senatvėje ji pik- 
tai nudžiunga, kai kokia nors mer- 
gina pasirodo savo rūtų vainikėlį 
suščrusi žirgeliui. Darata ir jaunų 
merginų nemėgsta, bet nevisų, nes 
ji nuoširdžiai myli Uršulę, stengda- 
mosi ją įvairiai globoti, kad ši jau- 
na ir graži mergina nesukluptų mei- 
lėje nepataisomai. Bet Darata vyro- 


moters meilės neniekina. Priešingai. 
"Tai geriausias daiktas iš visų daik- 
tų, kuriuos Viešpats Dievas munis 
davė. Ugnelė ta . . . Tik reikia, kad 
nepurkštelėtų, kaip parakas. Reikia, 
kad degtų lėtai, ilgai, kaip didelė 
didelė žvakė. Neišsisuksi, kad ir 
kaip norėsi. Nuo meilės nepabėgsi, 
kaip nuo mirties", sako Darata. 
Stengdamasi, kad meilė ilgai ir 
skaisčiai šildytų neprityrusią mielą 
Uršulę, Darata tam sunaudoja visą 
iš gyvenimo pasisemtų žinių enciklo- 
pediją ir visą savo judrią bei iš- 
kalbią diplomatiją. Ji nėra tokia 
švelni, kaip A. Vaičiulaičio seserys 
Morta ir Ona, nes ji turi aštrų lie- 
žuvį, moka taikliomis replikomis nu- 
ginkluoti kitus, bet ji mėgsta vaiz- 
dingus sąmojingus posakius ir humo- 
rą, nurodantį, kad jos širdies gel- 
mėje glūdi meilė, kuri išvirsta ener- 
ginga globa kenčiančiai ir su meile 
bekovojančiai Uršulei. Tai leidžia 
nujausti, kad gyvenimo kartūs pa- 
tyrimai ir bažnyčioj girdėti krikš- 
čioniški pamokymai Daratoje neli- 
ko bergždi, bet tapo jos moralinės 
asmenybės dalimi. Darata — ne su- 
akmenėjęs, primityvus gamtos pada- 
ras, kaip Žemaitės kaimo tamsuo- 
liai, bet jau krikščioniškos kultūros 
apdailinta būtybė. Tai neabejotinas 
V. Ramono kūrybinis laimėjimas. 

Jis dar ryškiau atsiskleidžia Ur- 
šulės "Trečiokaitės, kaimo tarnaitės, 
personaže, t.y. tokiame personaže, 
kuris nuo A. Vienuolio Veronikos 
“Paskenduolėj" neturėjo gero vardo 
beveik taip pat, kaip davatka. Ir 
Alė Rūta savo '“"Trumpoj dienoj,“ 
pasakodama Bronės trumpo gyveni- 
mo  ilgoką biografiją, neišvengė 
tos simpatingos tarnaitės pažemini- 
mo, padarydama ją nėsčią, tartum 
nuodėmingi lytiniai santykiai būtų 
kaimo tarnaitės esminis bruožas. 
Gal nepastoviame ir sunkiame tar- 
naičių gyvenime anos rūšies nelai- 
mių joms pasitaikydavo dažniu ne- 
gu ūkininkų dukroms, kurios būda- 
vo labiau globojamos ir ginamos, ta- 
čiau tai nepateisina rašytojų nuėji- 
mo į šabloną. “Migloto ryto“ apsa- 
kymuose V. Ramonas pasirodo to 
šablono priešininkas. “Raudonoj ska- 
relėj' pavaizdavęs Agotą, kuri, ber- 
no Miko apgauta, jam kruvinai at- 
keršija, “šaltuose vandenyse" jis su- 
kūrė skaidrią ir nepaprastai gyvą 
tarnaitę Uršulę. 

Ji morališkai skaisti išėjo ne to- 
dėl, kad būtų buvusi nejautri vyriš- 
kio meilei. Priešingai, šituo atžvil- 
giu ji atvaizduota labai moteriška. 
Šitas instinktas joje pradėjo pabusti, 
dar tebebūnant piemenaite. Bet ši- 
tam eroso pabudimui atskleisti rašy- 
tojas pavartoja švarius dažus. Pvz., 
jis primena, kad piemenaitė Uršulė 

“imdavo po kelis kartus per dieną 
upely mazgotis rankas ir kojas, kad 
vis būtų baltos. Po kelis kartus per 
diėną ji išsipindavo ir vėl susipinda- 
vo kasas. Pindavo ir šypsodavosi: 
tokių sunkių, tankių kasų neturėjo 
net nė vyresnės už ją merginos“. 
Rašytojas taip pat primena, kaip 
Uršuliukė iš bandos išsirinkdavo vie- 
ną avytę, kurios akys buvo gražes- 
nės, vilnos švelnesnės, baltesnės ir 
švaresnės negu kitų. Ji tai avytei 
duodavo plutų, papuošdavo gėlių vai- 
niku ir glostydavo. Vieną kartą be- 
glostant avytę, jai kilo klausimas: 
ar ir Igno plaukai tokie švelnūs? 
Dėl to nuraudus, Uršuliukė tuoj sa- 
vo avytę pavarė — jai duonos plu- 
tų daugiau nebeduodavo ir nebeglos- 
tydavo. Mergaitė pajuto, kad per tą 
avytę ateina pagunda. Jos mergaitė 
vengia, nes pavyzdinga motina ją 
buvo išauklėjusi krikščioniškai. To- 
dėl nenuostabu, kad suaugusi į mer- 
gina, sulaukusi 19 metų, Uršulė be- 
veik instinktyviai juto, iš kur gre- 
sia pavojus jos mergystei. Supažin- 
dindamas su ja skaitytoją, apysa- 
kos pradžioje V. Ramonas rašo: “Gy- 
va ji buvo, sveika, kaip rojinis obuo- 
liukas. Negąsdino jos nė darbas, nė 
šaltis, nė tamsios naktys, tik vienas 
dalykas — ji labai bijojo girtų“. 
šis merginos charakterio dvilypu- 
mas įdomus tuo, kad jis atrodo 1a- 
bai natūralus, lyg įgimtas, nors iš 
tikrųjų girtų vyriškių baimė drauge 


su baime nusidėti skaistybei yra 
motinos auklėjimo ir katalikiškos 
praktikos vaisius. ši krikščioniškos 


kultūros įtaka ir sukelia dramatinę 
įtampą Uršulės sieloj, kai ją užpuo- 
la meilė iš pirmo žvilgsnio. Staigiai 
palinkusi į Antaną ir jo pagundo- 
ma, toji jauna ir graži mergina į- 
vairiai kovoja, kad malonios silp- 
nybės valandą nenupultų. Dėl to vėlų 
rudenį net persišaldo ir suserga 
plačių uždegimu. ši liga tik išryš- 
kina Antano apsisprendimą vesti 
Uršulę. Bet jos globėja Darata dip- 
lomatiškai sužino, kad Antanas 
mieste turėjo siuvėją, kuri susilaukė 
iš jo sūnaus. Ta žinia — skaudus 
smūgis Uršulės meilei ir nauja prie- 
žastis vidiniams svyravimams, ar 
tekėti už Antano. šiam pasipiršus, 
Uršulė vis delto pajėgia v»asakyti 
"ne", kad paskiau per gyvenimą ne- 
reiktų galvoti apie vaikutį, iš kurio 
ji paveržė tėvą. Bet, kad ir atsisa- 
kiusi už Antano tekėti, ji nenusto- 
ja jo mylėti. 

Pabaigęs skaityti “šaltų vande- 
nų" apysaką, tiesiog stebiesi, kad be 
jokios kriminalinės intrygos rašyto- 
jas taip sudomina jaunos tarnaitės 
svyravimais ir vidine kova tarp 
instinktyvios meilės ir moralinių 
motyvų, lyg kalba eitų apie labai 

artimo ir mielo žmogaus likimą. Tai 
sako, kad V. Ramonas sukūrė labai 
gyvą ir įdomų Uršulės personažą, 
juo rehabilituodamas kaimo tarnai- 
tę ir drauge parodydamas savo 
augštą meną, nes sukurti pozityvų 
charakterį ir jame atskleisti mora- 
linių vertyvių reikšmę kiekvienam 
rašytojui daug sunkiau negu pavaiz- 
duoti natūralius polinkius ir asmens 
smukimą. Tas menas atrodo nuosta- 
bus tuo, kad moralinius motyvus, 
dėl kurių susidaro “šaltų vandenų“ 
drama, rašytojas teprimena nepaste- 
bimai, kartais tik dviprasmiško- 
mis užuominomis. Sakysim, dar gal- 


vodama ištekėti už Antano, apie 
kurio nelegalų sūnelį ką tik suži- 
nojo, Uršulė prisitaiko žodį 'kar- 


ve". Bet vos tik ji tą žodį ištaria, 
skaitytojui aišku, kad jis turi mer- 
giną sukrėsti, kad karve niekada ne- 
bus toji, kuri dar piemenaitė po 
kelis kartus per dieną plovėsi ko- 
jas ir rankas, kad būtų baltos. Nors 
ir parodydamas, kuo Uršulė neturi 
tapti, tas žodis "karvė" vis dėlto yra 
skaudus smūgis merginos širdžiai ir 
jos ateities svajonėms. Todėl tuoj po 
to žodžio V. Ramonas rašo: “Nesu- 
laikomas garsus verksmas pasigir- 
do iš Uršulės lovos. Trečiokienė (mo- 
tina) pašoko iš lovos, uždegė lempą 
ir atsisėdo ant Uršulės lovos. Pagal- 
vė buvo šlapia nuo ašarų“. 

Šitokiu svyravimų ir vidinės ko- 
vos vaizdavimu bei viso veiksmo pa- 


sakojimu be jokios retorikos, tik 
trumpais priminimais, simboliniais 
posakiais, nebaigtais sakiniais V. 


Ramonas pasiekia nemažos drama- 
tinės įtampos, nors jo pasirinktas 
Uršulės jauno gyvenimo epizodas 
yra paprastas, beveik kasdieninis. 
Tai reiškia, kad rašytojas su didele 
meile yra kūręs tos jautrios mergi- 
nos paveikslą, intuityviai giliai yra 
įžvelgęs į jos sielą, jos virpėjimams 


atskleisti yra suradęs atitinkamų 
sugestyvių išraiškos priemonių. Ga- 
limas dalykas, kad prie atskirų 


vaizdžių žodžių, simbolinių frazių ir 
patarlių rašytojas yra nemažai gal- 
vojęs, bet, kai juos skaitai, atrodo, 
kad kitaip ir negalima. Sakysim, 
susidomėjęs Uršule, Antanas mėgi- 
na apie ją pasiteirauti Daratą: “Sa- 
kyk ar ... Man įdomu, ar Uršulė 
vis tokia pamaldi ir hm 
tokia gera, kaip seniau, kai ji dar 
buvo pusmergė. Tai yra, hm .. . — 
Čia nereikia nė to tavo hm! Ji bal- 
ta, kaip staltiesė ant švento alto- 
riaus. Jeigu ką aš sakau, tai taip 
ir yra", atsako Darata. 

Atrodo, kad šie žodžiai visai pa- 
prasti. Tačiau jie ne tik atskleidžia 
pokalbio dalyvių nuotaikas bei bū- 
do bruožus (Antaną besivaržantį ir 
nerandantį žodžių savo minčiai, — 
Daratą — drąsiai teismuką ir žo- 


džio kišeniuj nejieškančią), bet juo- 
se dar deimančiuku sublizga toks 
simbolinis palyginimas (ji balta, 
kaip staltiesė ant švento altoriaus), 
kuris originaliai charakterizuoja Ur- 
šulę keleriopu atžvilgiu — ir jos ne- 
paliestą mergystę bei religingumą, 
ir jos natūralų tiesumą, ir jos polin- 
kį į fizinę švarą bei grožį. Kad šis 
prasmingas simbolis nėra liaudies 
patarlė, nors jis šitaip atrodo, liudija 
ir kiti panašūs posakiai, kuriuos ra- 
šytojas įdeda į Daratos lūpas. Pvz., 
ji save charakterizuoja: “Panelė 
kaip gėlelė. bet tik tokia, kad nė al- 
toriui puošt, nė karvei suėst"'. Ar- 
ba vėl Darata atsisveikinimui Uršu- 
lei sušnabžda: “Saulelė nusileido, 
mėnulis užtekėjo, Uršuliuk. Klėtelė 
tegul ne bažnyčią, bet vis gi kaip 
šventorius. Kad ir labai ristas būtų 


žirgelis, bet prie šventoriaus vartų 
turi sustoti. Atsimink mane". Kas 
šiais vaizdais norima pasakyti, aiš- 


ku kiekvienam lietuviui, bet gal ne- 
kiekvienas nuvoks, kad liaudies duk- 
ros Daratos vaizdi kalba yra kūry- 
ba rašytojo, kuris gerai pažįsta Lie- 
tuvos žmones, jų tautosaką, pats 
sugeba savo atitinkamus veikėjus 
prakalbinti lietuvių tautosakos sti- 
liumi, bet originaliais  posakiais. 

Kada V. Ramonui priseina pa- 
liesti morališkai opius (seksuališkai 
fiziologinius) atvejus, jiems taip pat 
sukuria simbolinius vaizdus, kaip į- 
prasta lietuvių dainose. Tuos natū- 
ralistinius atvejus jis kartais taip 
supoetina, kad tokiai tiesios sielos 
Uršulei net keista, kai jos pažįstama 
savo nuopolį norėjo papasakoti, bet 


nemokėjo:  “Nušnekėjo kažin ką 
kvailai Girdi — žydėjo sodas. 
žydėjo ir labai kvepėjo. Ir pieva 
kvepėjo, girdi. Mėnesiena buvo, o 


žemė buvo tokia šilta, kad, rodos, 
pasakojo ji man, kad, rodos, riskis 
ta žeme, rauk gėles ir mesk į tą 
mėnulį. Na, ar ne kvaila ji?" 

Sunku ir nėra reikalo čia suminė- 
ti visus originalius vaizdus ir taik- 
lius psichologinius momentus. Jų ap- 
stu visoj “Migloto ryto" knygoje, 
ypač “šaltų vandenų" apysakoj. At- 
sisveikinant su ja, tiesiog gaila, kad 
taip gyvai apibrėžtų savo herojų, 
ypač Uršulės gyvenimo, rašytojas 
nepratęsė, nes šitaip būtų sukurtas 
romanas, kuriame gal būtų atsisklei- 
dusi gilesnė bendrai žmogiškos pbū- 
ties problema. Dabartinėj “šaltų 
vandenų" apimty kaimo tarnaitės 
meilės drama teatrodo daugiau in- 
dividualus atvejis, nors atvaizduo- 
tas su didele meile ir didelių kūry- 
biniu išradingumu. Kas dėmesį krei- 
pia daugiau į vaizdavimo grožį ir 
mažiau į kūrinio probleminį svorį, 
tam “Šalti vandenys" suteiks nema- 
žo estetinio džiaugsmo. Lietuvis pat- 
riotas dar galės pasidžiaugti, kad ne- 

KARNEZAS IR LIETUVOS STATUTAS 


Lietuvių gyvojoje kalboje (ša- 
kių apskr.) kernezu vadina kokių 9- 
14 metų paauglį, bet implikuoja, kad 
jis stengiasi dėtis vyru, atseit, no- 
ri būti savarankiškas, gal būt, ir 
kablus. Neseniai Lietuvoje išleistame 
Balčikonio ir kitų redaguotame “Da- 
bartinės Lietuvių Rašomosios Kalbos 
Žodyne" kernezas apibūdinamas, kaip 
paauglys vyriškosios lyties žmogus 
ar gyvulys. Aiškinimas nori pasaky- 
ti, jog šis terminas pažymi nepilną 
fizinį suaugimą, būtent, tarpinį laips- 
nį tarp kūdikio-jauniklio ir pilnai 
suaugusio individo. 

Bet Lietuvos teisių kodeksas, ofi- 
cialiu istoriniu vardu “Lietuvos Sta- 
tutas", originališkai išleistas senovi- 
ne baltgudžiu kalba, turi terminą 
“knoroz" (be anksčiau buvusios 10- 
tynų raidėmis versijos su lotyniškų 
vertimu, visos 3 Statuto laidos, 1529- 


tų, 1566-tų ir 1588-tų, Rusijos įstai- 
gų originaline kalba perspausdintos 
prieš I pasaulinį karą, o trečioji — 
dar ir prieš II pasaul. karą nepri- 
klausomoje Lietuvoje, J. Lappo re- 
dakcijoje.) Taigi tasai “knoroz" 1529 
m. Statuto laidoje yra XII skyr. 9 
straipsnyje, 1566-tų — XIII skyr., 
8 str. ir 1588-t4ų — Xskyr. 6 str.- 
nyje. Įdomu, jog visos laidos tą žo- 
dį paduoda vienodai, nors kitais at- 
vejais jos nekartą skiriasi, net pasi- 
taiko dalykų, kurie yra nevisose lai- 
dose. 

“Knoroz" įdėtas pastraipoje, kuri 
išskaičiuoja kiaulių kainas. Be to 
“knorozo", paduodama štai kokios 
kiaulių rūšys: kiaulė (svinja), pe- 
nimis meitėlis (veprj kormnyj), šiaip 
meitėlis (v. nekormnyj), pusmeitėlis 
arba prielaidinis (podsvinok) ir par- 
šiukas (porose). Rūšių gradacija ši- 
tokia; 


Statute 1529 m. 


meitėlio (be pažym.) 


“knorozo"' 15 kapos grašių 
kiaulės 15 grašių 
pusmeitėlio 6 grašiai 
paršiuko 3 grašiai 


1; kapos grašių 


1566 m. 1588 m. 
m. penėto 50 gr. 1 kapa graš. 
nepenėto 15 k.gr. 15 V 3 
40" 40 grašių 
ŽŪB 201177 
1052 12 | 
5 K Da 


priklausomos Lietuvos gyvenime ne 
tik stambūs ūkininkai (“buožės''), 
tokie, kaip “Kryžių'  Grušai, ar 
“Dulkių" Gulbinai, buvo morališkai 
šviesūs ir kultūringi, bet kad ir sam- 
dinių luome nestigo jautrių ir pa- 
kilių žmonių, kaip Uršulė Trečiokai- 
tė ir jos motina, ir tokių pozityvių 
senmergių, kaip “šaltų. vandenų“ 
Darata. Patriotas tik galėtų apgai- 
lestauti, kad “šaltų vandenų" ir kiti 
rinkinio apsakymai būtų gal ne- 
lengvai suprantami nepažįstantiems 
Lietuvos kaimo tikrovės, nes jo so- 
cialinius santykius rašytojas tėra 
pažymėjęs labai lakoniškai, kaip la- 
koniškas yra ir visas jo pasakoji- 


mas. Kas pažino Lietuvos kaimą, 
tam ne tik užtenka V. Ramono už- 
uominų, tas net džiaugiasi, kad ra- 
šytojas domisi pirmiausia žmonėmis 
bei jų vidaus gyvenimu. Bet dabar 
nevienam lietuviui komunistų naiki- 
namas Lietuvos kaimas mažai bepa- 
žįstamas. Jam ir svetimtaučiui reik- 
tų kai ką ryškiau pasakyti. Norė- 
tųsi, kad V. Ramonas tai turėtų gal- 
voj, būsimą kūrinį  berašydamas. 
Drauge linkėtina, kad jo nerašytų 
per ilgai, nes V. Ramono apysaka 
ar romanas yra ne tik maloni dova- 
na skaitytojui, bet ir svarus įnašas 
į lietuvių literatūrą. 
J. Grinius 


Aišku, brangiausias yra penimis 
meitėlis. Po jo eina “knorozas" (ka- 
pa gi-—-60 grašių), toliau nepenėčtas 
meitėlis, kiaulė, pusmeitėlis bei prie- 
laidinis, pagaliau, paršiukas. Kitaip 
negali būti — “knorozas" yra kuilys 
arba tekis! Pasirodo, ir baltugudžių 
dabartinė kalba turi tam reikalui 
panašiai skambantį terminą. J.J. No- 
sovičo rimtas žodynas kuiliui turi 
"knur" (Slovarj Biolorusskago Nare- 
čija, S.- Peterburg 1870). Apie 
Minską kilęs baltgudis New Yorko 
Public Library tarnautojas tai iš- 
taria “knyr". O “Rusų Kalbos Žo- 
dynas"“, išleistas dar caro laikų Moks- 
lų Akademijos (1910 m), tą balt- 
gudišką žodį rašo “knoriez". Paga- 
liau, ukrainai savo gyvojoje kalboje 
kuilį vadina “knoros" (pagal ką tik 


minėtąjį ir jųjų dabartinius žody- 
nus). 
Rusų, atseit, didžiarusių rašomo- 


joje ir šnekamoje kalboje, iš visko 
išrodo, “knorozo" ar panašiai skam- 
bančio žodžio nėra. Tiesa, “knur", 
“knoros" turi, prieš kokius 50 metų 
laikytas štandartiniu, Vl. Dalio “Di- 
džiarusių Gyvos Kalbos  Aiškini- 
masis Žodynas" (Tolkovyj Slovarj Ži- 
vogo Velikorusskago Jazyka, S. - Pe- 
terburg 1909). Iš jo tą žodį bus per- 
ėmęs ir jau minėtas Rusijos seno- 
sios akademijos žodynas. Mat, Da- 
lio aiškinimas prieštaringas: “kno- 
ros" galįs reikšti ir išskapytą mei- 
tėlį (kladenyj kaban) ir neišskapytą 
jautį, pagaliau, net patsai čia prideda 
klaustuką. Atrodo, visą painiavą bus 
sukėlusios baltgudžių ir ukrainiečių 
kalbos, kurias caro laikais primyg- 
tinai vadinta rusų kalbos tarmėmis. 
Dabartinės sovietinės Rusų Mokslų 
Akademijos išleistuose rusų kalbos 
žodynuose, atseit, ir ištisiniame ir li- 
teratūrinei kalbai skirtajame, “kno- 
roso" ar tolygaus žodžio nera (Slo- 
varj Russkogo Literaturnogo Jazyka, 
1956 ir Sl. Russkogo Jazyka, 1958). 
Taip pat nėra Sov. Rusijoje išleis- 
tame D.N. Ušakovo “Rusų Kalbos 
Aiškinamajame Žodyne“ (Tolk. Slov. 
Russk. Jazyka, 1935) ir A.G. Pre- 
obrazhenskio  “Etymological Dictio- 
nary of the Russian Language", išl. 
Kolumbijos universiteto. (1951) 


“Knorozo" ar tolygaus žodžio ne- 
turi nei lenkų kalbos žodynai. Sa- 
kysim, keliolikos tomų  Karlowi- 
czaus ir kitų. Nors čia minėtasis pa- 
duoda “kurcz", medžioklinio šuns 
prasme ir jam šaltiniu, tarp kitų, 
cituoja Liet. Statutą (kuris, iš tik- 
rųjų tokiam reikalui negali būti i- 
mamas). Dabartiniai lenkų žodynai 
jau to nedaro. 


Lietuvos Statuto “knorozas" yra 
išlikęs baltgudžių ir ukrainiečių kal- 
bosė, atseit, kalbose tų tautų, ku- 


397 


VISUOMENINIS | 
GYVENIMAS 


LIETUVOS VERGIJOS DVIDEšIMTMETĮ ATŽYMINT 


1. Laisvosios Europos radijas turi 
prabilti į Lietuvą 


Dvidešimt metų sukaktis, kai Lie- 
tuva neteko savo laisvės, turėjo su- 
daryti gerą progą rimtai apsvarsty- 
ti dabartines mūsų pastangas ir pa- 
jieškoti naujų kelių Lietuvai išlais- 
vinti. Tačiau jau praėjo svarbiosios 
Lietuvos pavergimo sukakties datos 
ir įvyko kelių politinių lietuvių gru- 
pių suvažiavimai, bet negirdėti, kad 
būtų kas naujo numatyta ar pasiū- 
lyta. Tiesa, buvo paskelbta įvairių 
asmenų bei organizacijų atsišaukimų 
ir susirinkimų rezoliucijų, tačiau 
jos visos buvo bendro pobūdžio. Be 
to, tai buvo daugiau savitarpinis Lie- 
tuvos pavergimo sukakties atžymėji- 
mas, nes šie atsišaukimai toliau lie- 
tuvių spaudos beveik nesiekė, o su- 
sirinkimus taip pat sudarė tie patys 
lietuviai. 

Kaip žinom, lietuviai pakankamai 
pažįsta sovietų kėslus ir gerai su- 
pranta reikalą išlaisvinti Lietuvą. To- 
dėl nors ir gerai, kad atsišaukimais 
bei susirinkimais buvo pareikštas 
protestas prieš rusišką Lietuvos oku- 
pantą, tačiau tai yra aiškiai per ma- 
žai tai sukakčiai atžymėti. 

Iš tikro, turėjo būti užsibrėžta ir 
pasistengta, kad šios liūdnos sukak- 
ties proga į pavergtą Lietuvą pra- 
biltų bent Laisvosios Europos radi- 
jas (Radio Free Europe), veikiąs Eu- 
ropoje. 

Šis radijas, kaip žinome, priklau- 
so amerikiečių privačiai organizaci- 
jai, vad. Crusade for Freedom, kuris 
taip pat išlaiko Europos Laisvės Ko- 
mitetą su Lietuvos Laisvės Komite- 
tu New Yorke. Jau keleri metai šis 


radijas duoda programas į visas so- 
vietų satelitines šalis, kaip Lenkija, 
Čekoslovakija ir k., bet iki šiol ne- 
rado reikalo kalbėti į Lietuvą ir ki- 
tus Baltijos kraštus. Tai iš dalies ga- 
lėjo būti pateisinama, kada Ameri- 
kos Balsas (Amerikos valdžios radi- 
jas) turėjo savo lietuvišką skyrių Eu- 
ropoje ir davė programas į paverg- 
tą Lietuvą. Bet uždarius šį Ameri- 
kos Balso lietuvių skyrių Europoje, 
aiškiai matyti neteisybė, kurią suda- 
ro lietuvių ir kitų pabaltiečių išsky- 
rimas iš Laisvosois Europos radijo 
transliacijų. Juk Lietuva taip pat 
yra sovietų pavergtoj Europos daly, 
ir jos Žmonėms tiesos žodis iš Va- 
karų yra daug svarbiau, negu ki- 
tiems sovietų satelitiniams kraštams, 
kurie turi daugiau laisvės ir nėra 
taip atskirti nuo laisvojo pasaulio, 
kaip Baltijos valstybės. 


Nuostabu, kad patys lietuviai iki 


šiol apie transliacijų reikalą per Lais- 
vosios Europos radiją labai mažai 
kalba. Daugiau yra užsimenama 


apie Amerikos Balsą ir padejuojama 
dėl jo programos. Tačiau reikia at- 
minti, kad Amerikos Balsas yra val- 
džios radijas ir todėl jis gal turėtų 
būti kiek santūresnis negu Laisvo- 
sios Europos radijas, priklausąs pri- 
vačiai organizacijai. Todėl jei nori- 
me, kad pavergtos Lietuvos žmonės 
girdėtų tokį žodį, kurį perduoda pri- 
vatus amerikiečių radijas, turime pa- 
sirūpinti, kad Laisvosios Europos 
radijas prabiltų lietuviškai. 

Amerikos lietuvių žodis čia turė- 
tų sverti, nes, kaip minėta, tiek 
Laisvosios Europos radijas, tiek ČCru- 
sade for Freedom organizacija yra 


rios šimtus metų išbuvo Lietuvos se- 
nosios valstybės sudėtyje. Statuto 
“doilida. ir “skliut" (plačių ašmenų 
kirvis) yra lietuvių dabartinėje kalbo- 
je. Tad, mums išrodo, spėjimas yra vi- 
siškai logiškas, jog “Kknorozą" gali- 
ma sieti su dabartiniu lietuviškų ker- 
nezu. Antra vertus, kiaulių vyriškoji 
lytis taip anksti subręsta, jog tokį 
individą, lyginant su meitėliu, galima 
pavadinti visišku kernezu. Pagaliau, 
Juškos  žinomasis lietuvių  kal- 

bos žodynas, šalia kitokių kernezo 
reikšmių, paduoda ir šitokią — peš- 
tukas, pramuštgalvis (rusiškai '“za- 
dira", “zabijaka"). čia lietuviškas 
kernezas, atrodo, susisiekia su Lietu- 
vos Statuto “knornozu"'. 

Mūsų samprotavimas, būdamas is- 
toriškai logiškas, šiuo atveju, žino- 
ma, negali eiti galutiniu sprendimu. 
Jį paliekame lietuvių kalbos amato 
kalbininkams. 

J. Matusas 


išlaikoma privačių asmenų bei drau- 
gijų lėšomis. Nėra abejonės, kad ir 
Amerikos lietuviai, kai yra renka- 
mos aukos šiems reikalams, priside- 
da savo įnašu; todėl turėtų būti atsi- 
žvelgta ir į lietuvių norą, kai kal- 
bama apie Laisvosios Europos radi- 
jo transliacijas į Lietuvą. 


Iš tikro, Laisvosios Europos radi- 
jo prabilimas į Lietuvą šios liūdnos 
sukakties proga parodytų paverg- 
tiems lietuviams, kad laisvasis pa- 
saulis, ypač amerikiečiai, jais domi- 
si nemažiau už kitus Rytų Europos 
kraštus. "Tai, be abejo, sudarytų 
jiems didelį pastiprinimą išlaikyti 
laisvos Lietuvos dvasią ir siekimus. 
O kol mes, laisvieji lietuviai, nepa- 
darysim, kad Laisvosios Europos ra- 
dijas kalbėtų lietuviškai, tol mes ne- 
būsim atlikę savo pareigos paverg- 
tai Lietuvai. 


2. Lietuvos klausimą iškelti Jung- 
tinėse Tautose 


Tie, kurie sako, kad dabar be su- 
sirinkimų ir rezoliucijų nieko nega- 
lima daugiau padaryti dėl Lietuvos 
išlaisvinimo, turėtų pažiūrėti, kaip 
Afrikos ir Azijos tautos kovoja dėl 
savo laisvės ir nepriklausomybės. Ži- 
noma, jiems turėtų būti gėda moky- 
tis kovos dėl Lietuvos laisvės iš nie- 
kad nepriklausomybės neturėjusių ir 
mažai pažengusių kraštų. "Tačiau, 
kaip ten bebūtų, Afrikos ir Azijos 
tautų kova dėl išlaisvinimo lietu- 
viams yra ne tiktai pamokinanti, bėt 
sudaro patogų momentą tais pačiais 
keliais pasinaudoti, kovojant dėl Lie- 
tuvos laisvės. 

Vienas iš tokių kelių yra Lietuvos 
ir kitų Baltijos kraštų klausimo iš- 
kėlimas Jungtinėse "Tautose. Nėra 
jokios abejonės, kad tai yra pats 
svarbiausias ir reikšmingiausias dar- 
bas, kuris šiuo metu turėtų būti at- 
liktas. Naujų valstybių Afrikoj kū- 
rimasis sudaro rėkiantį kontrastą 
Lietuvos padėčiai. Mes turim šį mo- 
mentą išnaudoti ir atkreipti pasaulio 
valstybių dėmesį į Lietuvos likimą. 
Tiesa, Vengrijos ir Tibeto pavyzdžiai 
rodo, kad Jungtinės Tautos nepri- 
vers sovietų pasitraukti iš Lietuvos, 
tačiau būtų didelis laimėjimas, jei 
Jungtinės Tautos pasmerktų sovietus 
ir pareikalautų išsinešdinti. Pagaliau 
vieną kartą Lietuvos klausimą Jung- 
tinėse Tautose iškėlus, būtų galima 
stengtis jį laikyti JT darbotvarkėje 
visą laiką, kol sovietai nusileistų JT 
spaudimui. šitokios praktikos laikosi 
Afrikos valstybės, kurios prieš kele- 
rius metus Jungtinėse Tautose iškėč- 
lė Alžerijos klausimą ir dabar vis iš 
naujo jį įtraukia į JT darbotvarkę; 
tuo būdu jie palaiko Alžerijos klau- 
simą pasaulio akyse ir neduoda ra- 


mybės Prancūzijai. Taip pat ir Veng- 
rijos klausimas bene treti metai iš 
eilės yra JT visumos susirinkimo 
darbotvarkėje. 

Nėra abejonės, kad Lietuvos klau- 
simo iškėlimas Jungtinėse Tautose nė. 
ra lengvas. Tačiau nuostabu, kad mes 
patys šio reikalo beveik nesvarstom 
nei spaudoj nei susirinkimuose, o 
kaip atrodo, net neklebenam nė ki- 
tų, kad mums šiuo reikalu padėtų. 
Pvz. nors ir neseniai Paryžiuje įvy- 
kusiame Europos Taryboj neatstovau- 
jamoms valstybėms komisijos posė- 
dy, kaip atrodo, apie tokį dalyką 
nebuvo net užsiminta, bet pasiten- 
kinta paprasta rezoliucija, kurioj pa- 
reiškiamos gražios mintys, bet neuž- 
siangažuojama jokiems darbams 
(Draugas, rugp. 22). 

Toks mūsų pasyvumas dėl Lietu- 
vos klausimo iškėlimo Jungtinėse 
Tautose jokiu būdu nėra pateisina- 
mas. Mes negalim norėti, kad kiti 
tuo pasirūpintų, mūsų net neprašomi. 
Iš kitos pusės, mes neturėtume nu- 
sigąsti ir atsisakyti šio žygio Lietu- 
vos naudai, jei kurios nors valsty- 
bės pareigūnas nepritartų šiam rei- 
kalui. Jei Alžerijos draugai būtų taip 
žiūrėję, tai jos klausimas nebūtų dar 
pasiekęs Jungtinių Tautų, kaip da- 
bar yra Lietuvos atveju. Žinoma, 
kas nenori paremti šio žygio Lietu- 
tuvos reikalui, visada atras visokių 
teisinių ar faktinių kabliukų. Tačiau 
toks pačios Alžerijos ar Tibeto klau- 
simų iškėlimas Jungtinėse "Tautose 
rodo, kad tie kabliukai gali būti ne- 
matomi, kai tikrai norima kokį klau- 
simą iškelti. 

Suprantama, kad Lietuvos klausi- 
mui iškelti Jungtinėse Tautose rei- 
kia nemažo pasiruošimo ir lėšų. To- 
dėl nedelsiant turėtų būti sudarytas 
planas ir imtasi konkrečių žygių. 
Jei VLIKas nesiryžtų tam darbui, rei- 
kėtų sudaryti specialų komitetą, ku- 
ris paruoštų atitinkamą leidinį ir 
pravestų akciją laisvojo pasaulio 
valstybėse paremti Lietuvos klausi- 
mo iškėlimą. Leidinio pagrindą ga- 
lėtų sudaryti anksčiau VLIKo pa- 
rengtas didysis memorandumas dėl 
Lietuvos atstatymo; jis galėtų būti 
papildytas reikšminga medžiaga iš 
Amerikos Kongreso pravesto tyrinė- 
jimo dėl Baltijos valstybių pavergi- 
mo. 

Iš tikro dabar, kai Afrikoj vals- 
tybės dygsta kaip grybai po lietaus, 
negalima pasitenkinti rezoliucijomis, 
atsišaukimais ar manifestais dėl Lie- 
tuvos padėties. Mes turime ką Dita 
daugiau daryti. O visiškas nekalbė- 
jimas apie Lietuvos klausimo iškė- 
limą Jungtinėse Tautose, tuo nesiru- 
pinimas ir nieko šioj srity nebandy- 
mas rodo daugiau negu nedovanotiną 
mūsų apsileidimą. 


3. Sustiprinti Lietuvos 


vadovybę 


laisvinimo 


Pavergtame krašte lietuviai nega- 
li pakelti savo balso ir pareikšti sa- 
vo laisvos valios. Todėl visa kova 
tarptautinėje plotmėje tenka vesti 
laisvėje esantiems lietuviams. šį už- 
davinį jie gali geriau ir veiksmin- 
giau atlikti, tiktai darniai sutardami 
ir glaudžiai bendradarbiaudami. 


Reikia apgailestauti, 
Lietuvos pavergimo dvidešimtmetį, 
laisvieji lietuviai nepasižymi tokiu 
darnumu. Nuo VLIKo ne tik yra at- 
skilusios dvi pajėgios grupės, bet, 
kaip atrodo, mes nebesutariam, koks 
turėtų būti bendrinis Lietuvos vada- 
vimo organas. Atsirado net balsų, 
kurių siūlo panaikinti VLIKą ir jo 
pareigas pavesti Lietuvių  Bendruo- 
menei. Be to, Lietuvių Tautinis Są- 
jūdis (tautininkai), kuris buvo vienas 
iš VLIKo steigėjų okupuotoje Lietu- 
voje, pasidarė “lyg ir įvairių kraštų 
tautinių lietuvių junginių konferen- 
cija" (Dirva, rugp. 17). Tuo būdu 
Lietuvių Tautinis Sąjūdis tapo orga- 
nizacija, kuri nebėra tęsinys ar re- 
prezentantas Lietuvoj veikusios tau- 
tininkų politinės partijos, bet pasida- 
rė grynai lietuvių emigrantų draugi- 
jas apjungiančia organizacija, taigi, 
organizacija, kurios tiesioginės šak- 
nys yra ne Lietuvoje, bet svetimame 
krašte. 


kad minint 


Jei visos VLIKą sudarančios par- 
tinės grupės pasektų šiuo tautininkų 
pavyzdžiu, tai ir jis taptų komitetu, 
atstovaujančių lietuviams emigran- 
tams, daugiausia atsisakiusiems Lie- 
tuvos pilietybės. 


Žinoma, Lietuvai vaduoti gali bū- 
ti įvairaus pobūdžio organizacijų. 
Jas gali sudaryti, pvz., bet kurio 
krašto piliečiai — nelietuviai, arba 
kitų kraštų piliečiai lietuviai emi- 
grantai, kurie savo noru iš Lietuvos 
išvyko ir nemano jon grįžti. Taip 
pat Lietuvos vadavimo organizaciją 
ar komitetą gali sudaryti asmenys, 
dėl politinių priežasčių iš Lietuvos 
pabėgę, jos pilietybės neatsisaką ir 
daugiau ar mažiau atstovaują Lietu- 
voj veikusioms ir todėl dabar poten- 
cialiai esamoms Lietuvos politinėms 
organizacijoms. 


Nėra abejonės, kuri iš šių organi- 
zacijų daugiau gali kalbėti Lietuvos 
žmonių vardu arba kurią iš jų kitų 
kraštų valdžia gali pripažinti labiau 
reprezentuonančia pavergtos Lietu- 
vos gyventojus. Tačiau gal pats svar- 
biausias kriterijus nustatyti, kuris 
komitetas ar organizacija geriausiai 
gali atstovauti pavergtam kraštui, 
yra šio komiteto, nežiūrint kokiu 
vardu ji besivadintų, tinkamumas 
tapti egziline vyriausybe, kurią, rei- 


kalui esant, galėtų pripažinti ir ki- 
ti kraštai. Rodos, dar nėra atsiti- 
kimo, kad egziline vyriausybe buvo 
pripažintas komitetas, sudarytas iš 
svetimo krašto piliečių ar atstovau- 
jąs svetimo krašto organizacijoms. 


Nežinia, kodėl lietuviai vengia net 
kalbėti apie Lietuvos egzilinę vy- 
riausybę. Atrodo, kad VLIKo ar pa- 
našaus organo toks pavadinimas bū- 
tų tarsi kažkoks nusikaltimas, ta- 
čiau, pvz., tokia Alžerija turi svetur 
savo egzilinę vyriausybę, kurią pri- 
pažįsta kai kurios valstybės. Net 
amerikiečių spaudoj ji tiesiog vadi- 
nama Alžerijos nacionalistų egziline 
vyriausybe. 

žinoma, būtų nemažas laimėjimas, 
jei Lietuva šiuo atžvilgiu prilygtų 
Alžerijai ir turėtų savo egzilinę vy- 
riausybę, kurios vardą minėtų nors 
didžioji pasaulio spauda. Tačiau, kaip 
mes galim tokią vyriausybę turėti, 
jei nesugebam net bendro komiteto 
Lietuvos vadavimui sukurti ? 


Kaip dabar atrodo, buvo dvi pro- 
gos Lietuvai turėti savo egzilinę vy- 
riausybę. Pirmiausia, ja galėjo būti 
pasitraukusi užsienin Lietuvos vy- 
riausybė arba jos dalis 1940 metais. 
Tačiau nežiūrint to, kad užsienin pa- 
bėgo prezidentas ir dalis ministerių, 
tokios vyriausybės nebuvo sudaryta 
ir paskelbta. Antrą progą sudarė 
Lietuvos laikinoji vyriausybė, kuri 
buvo sudaryta sukilimo metu 1941 
metais. Tačiau ir ji nesugebėjo išsi- 
laikyti ir pasitraukti užsienin. Vie- 
toj jos vėliau susikūrė VLIKas, ku- 
rio pabėgę nariai jį vėl atkūrė po 
karo Vokietijoj. 

Neišnaudojus šių progų Lietuvos 
egzilinei vyriausybei paskelbti, susi- 
darė gana keista padėtis: turime pri- 
pažįstamas diplomatines atstovybes, 
bet nėra vyriausybės, kuri joms va- 
dovautų; taip pat turime egzily abie- 
jų vyriausybių ministerių, tačiau jie 
nesudaro jokio organo ir nebesijaučia 
turį teisę kalbėti Lietuvos vardu. 
Dėl! viso to šiandien mes neturime 
veiksmingo organo, kuris vadovautų 
Lietuvos išsilaisvinimui. Tačiau tai 
nebūtų pati didžiausia blogybė, jei 
neatsirastų veikėjų, kurie teigia, kad 
bendro organo Lietuvai laisvinti ne- 
reikia, kad šį darbą gali kiekviena 
organizacija dirbti atskirai. Čia ir 
pasirodo didžiausias mūsų nuosmūkis 
kovoje už Lietuvos laisvę: belieka 
dar tik vienas žingsnis — visai at- 
sisakyti šios kovos. O jau pasitaiko 
ir tokių nelaimingų, nors ir retų 
daigų: kai kurie sugriautų visus 
veiksnius; kiti nori ranka numoti į 
partizanų atliktus žygius arba siūlo 
užmiršti tuos, kurie žuvo Sibiro trem- 
tyje; yra tokių, kurie ima kvestijo- 
nuoti Nepriklausomybės laikotarpį; 

kiti vėl, žūtbūt pasišokę bendradar: 
biauti su okupantų, nors tas tokio 
bendradarbiavimo iš tolo: kratosi;. ki- 
ti jau nesivaržo talkinti vietos ko; 
munistams; dar kitį iš didelės  iš- 
minties ima . gėrėtis Lenkijos komu- 
nizmu; pagaliau visus apvainikuoja 
tie, kurie siūlo ranka numoti į visus 
išsilaisvinimus ir orientuotis į chruš- 


čiovinę ateitį. Ir visa tai daroma 
kažkokio “patriotizmo"' labui. 
Akivaizdoje tokio nuosmūkio 


mums būtinai reikia perkratyti savo 
sąžinę ir pajieškoti naujų būdų, kaip 
veiksmingiau  susiorganizuoti kovai 
už Lietuvos laisvę. Per tuos dvide- 
šimt metų nuo Lietuvos pavergimo 
ir penkiolika metų nuo VLIKo at- 
kūrimo Vokietijoje yra daug kas įvy- 
kę ar pasikeitę. Kai kurios tų rezis- 
tencinių grupių, kurios buvo įsistei- 
gę vokiečių okupacijos metu ir įėję 
į VLIKą, gal šiandien nebeturi rei- 
kiamos atramos dabartiniame Lietu- 
vos gyvenime. Gal VLIKo sudarymo 
principai, priimti okupuotame kraš- 
te, nebeatitinka egzily esamas sąly- 
gas. Gal galima surasti būdų, kad 
Lietuvos vadavimo organe daugiau 
atsispindėtų dabartinės rezistencijos 
jėgos pavergtame krašte. 

Apskritai vyriausio Lietuvos va- 
davimo organo sustiprinimas yra 
pagrindinis dalykas už Lietuvos lais- 
vę. Be tokio stipraus organo mes 
nepajėgsim ne tik iškelti Lietuvos 
klausimą Jungtinėse Tautose, bet ir 
apskritai ką nors Žymesnio padary- 
ti Lietuvos vadavimo darbe. "Todėl 
ryšium su Lietuvos vergijos dvide- 
šimtmečių privalome labai rimtai šį 
reikalą apsvarstyti ir nedelsiant im- 
tis atitinkamų žygių. 

A. Plukas 


ATSIŲSTA PAMINĖTI 


Gimtoji kalba, š.m. 2 nr., išeina 4 
kartus per metus. Laikraštis skiria- 
mas lietuvių kalbos reikalams. Reda- 
guoja P. Jonikas. Redakcinėj komisi- 
joj: dr. A. Salys, dr. Pr. Skardžius. 


Mykolas Biržiška: DĖL: MŪSŲ 
SOSTINĖS (Iš Vilniaus darbo atsi- 
minimų). Nidos Knygų Klubo leidi- 
nys Nr. 30, 1960 m., 304 p. 


Lux Christi, 1960 m. Nr. 3(36). Lei- 
džia. ALRK Kunigų Vienybė. Medžia- 
ga pritaikinta dvasininkų reikalams. 
-Pažymėtini straipsniai: Prel. V. Tu- 
; laba — Vysk. V. Padolskis, Stasys 
Yla — Kunigas kontroversijoje, kun. 


VI. Budreckas — Aktyvus privatus ir 


bendruomeninis tikinčiųjų dalyvavi- 
mas skaitytinių mišių metu, kan. V. 
Zakarauskas — Pamokslininkas ir jo 
klausytojai, kun. dr. J. Gutauskas — 
pamokslai apie žmogų, etc. 

E LU ik A I 


* JAV Liet. Bendruomenės Tary- 
bos suvažiavimas įvyko Čikagoje rug- 
sėjo 24 d., o Kanados Liet, Bendruo- 
menės tarybos suvažiavimas — spa- 
lio 8-9 d.d. Tartasi veiklos klausi- 
mais, apžvelgta kliūtys, sudaryti pla- 
nai ateičiai. 

* Lietuvių Kunigų Vienybė visados 
gyvai rūpinosi labdara. Jos pastan- 
gomis yra įsteigta '“Motinėlės" šal- 
pos draugija, parėmusi daug lietuvių 
studentų; suorganizuota Labdaros ko- 
misija Lietuvos bažnyčiom ir dvasi- 
ninkijai šelpti po I pas. karo nuken- 
tėjusioj Lietuvoj. Tuo tikslu surink- 
ta ir išsiųsta gausi pagalba Lietuvon 
ir kitur. 1957 metais išrinkta K. V. 
šalpos Komisija, kad organizuotai ir 
planingai tęstų lietuvių katalikų šel- 
pimą. Po K. V. jubilėjinio seimo Či- 
kagoj 1959 m. šalpos darbas praplės- 
tas, atidaryta šalpos įstaiga. 


Dabar veikianti Kunigų Vienybės 
šalpos komisija vadinas Lietuvių Ka- 
talikų Religinė šalpa, Inc. Jos pirmi- 
ninku yra vysk. V. Brizgys, vicepir- 
mininkais: kun. N. Pakalnis, Brook- 
lyn, N. Y., kun. J. Čepukaitis, Phila- 
delphia, Pa., prel. J. Balkūnas; kun. 
J. Aleksiūnas — iždininkas, kun. V. 
Bartuška — sekretorius. 


Lietuvių Katalikų Religinė šalpa, 
Inc., yra NCWC narys ir Amerikos 
vyskupų globojama bei remiama. Kad 
darbas sėkmingai eitų, Lietuvių Ka- 
talikų Religinė šalpa nuo liepos mėn. 
turi savo įstaigos raštinę — 225 S. 
4th Street, Brooklyn 11, N. Y. Ji yra 
įsikurusi netoli lietuvių katalikų pa- 
rapijų Brooklyne, N. Y. Todėl dabar 
lietuviai katalikai kaip ir kitų tauty- 
bių panašios labdarybės įstaigos rū- 
pinasi lietuvių religine šalpa plačia- 
me pasaulyje. Iš čia turės plaukti ne 
tik šalpa, bet informacija apie lietu- 
vius katalikus ir jų bažnyčias. Čia 
galėtų būti sutelkta lietuvių katalikų 
brangi archyvinė medžiaga, religiniai 
dokumentai, fotografijos Lietuvių 
Katalikų Bažnyčios istorijai. Čia bū- 
tų galima surinkti lietuviškas katali- 
kiškas knygas, žurnalus ir kita, ir 
paskleisti tarp tų lietuvių, kurie pa- 
tys negali spauda apsirūpinti, ypač 
tremtyje. Čia jau atkeltas ir K. V. 
archyvas ir Kunigams šelpti Drau- 
gijos raštinė. 

Brooklyno vysk. B. J. McEntegart 
leido Lietuvių Katalikų Religinei šal- 
pai įsikurti jo vyskupijoj ir pritarė 
LKRš darbams. Jis taip pat priėmė 
kun. Stasį Railą iš Philadelphijos, 
vien tik tam darbui, kuris yra LKRš 
reikalų vedėju nuo spalio 1 d. 


Lietuvių Katalikų Religinės šalpos 
adresas: Lithuanian Catholic Religi- 
ous Aid, Inc., 225 S. 4th St., Brook- 
lyn 11, N.Y. Telef. EVergreen 4-1984. 


* Juozas Lingis, etnografas, gyve- 
nąs Stockholme, rugsėjo 8 sulaukė 50 
metų. Jis yra gimęs Linkuvoje. Moks- 
lus ėjo Lietuvos ir Švedijos universi- 
tetuose; daktaro laipsnį gavo 1955. 
Dabar dėsto lietuvių kalbą Stockhol- 
mo ir Uppsalos universitetuose. Daug 
yra rašęs lietuvių spaudoje skandina- 
vų tautų literatūros klausimais. 


* Vašingtone prez. D. Eisenhowerio 
buvo sukviesta konferencija, kurioje 
dalyvavo didžiųjų labdaros organiza- 
cijų atstovai, valdžios ir visuomenės 
žymūs asmenys. Balfui atstovavo K. 
Škirpa, G. Grinienė ir Jurkuvienė. 

Rugpiūčio 31 d. įvyko pasitarimai 
Baltuose Rūmuose. Ten dalyvavo spe- 
cialiai kviesti asmenys. Į šį pasitari- 
mą buvo pakviesta ir Grinienė, buvu- 
si Balfo direktorė Europoje. 

Popiet konferencija buvo Valstybės 
departamento salėje. Dalyvavo sveti- 
mų valstybių ambasadoriai, kurių 
kraštams teikiama pagalba, JAV pa- 
reigūnai, agentūrų delegatai ir kvies- 
ti asmenys; viso apie 2000 asmenų. 

žemės ūkio sekretorius Bensonas 
aiškino, kad JAV maistas duodamas 
ne todėl, kad turima išteklių. Norima 
suteikti pagalba žmonėms, pasitar- 
nauti taikai ir gerovei. Pažymėjo, 
kad 1953-60 JAV išdalino maisto už 
vieną bilijoną 326 milijonus dol. 

Vyriausybė numato didinti maisto 
produkciją, kad galėtų jį kitiems 
kraštams parduoti arba duoti skolon. 


Maisto paskirstymui veikia 19 šal- 
pos valdžios patvirtintų agentūrų. 
Viena iš jų yra ir Balfas. Nuo 1955 
iki 1960 liepos 1 Balfas gavo iš JAV 
maisto produktų 547,250.00 dol. ver- 
tės (3,908,700 svarų). 


* “Almaus" galerijos paskelbtas 
lietuviškosios grafikos vajus susilau- 
kė atgarsio. Eilė lietuvių šviesuolių 
ir institucijų įsigijo žymiųjų grafikų 
darbus savo meno kolekcijom, bu- 
tams papuošti. Almus galerija ne- 
trukus skelbs tą patį vajų ir anglų 
kalba amerikiečių spaudoj. Galerijo- 
je, be lietuvių — Jonyno, Kasiulio, 
Valiaus, Viesulo — išskirtinų darbų, 
yra dar kūriniai estės Veeber, žino- 
mų grafikų Leiber, Kleinman, Leaf 
ir kitų. Almaus Galerijoje nuo lap- 
kričio 27 iki gruodžio 10 atidaryta 
Adomo Galdiko paroda. 

Adresas: Almus Art Gallery, TT 
Steamboat Rd., Great Neck, N. Y. 


AIDAI SKIRIA PREMIJA UŽ MOKSLO VEIKALĄ 


Kultūros žurnalas “ Aidai", leidžiamas Pranciškonų, skiria premiją už 
lietuvių mokslo veikalą, išspausdintą atskira knyga ar periodinėje 
spaudoje 1958 ir 1959 metais. 


Premija, $500.00 sumoje, skiriama už humanistinių mokslų veikalą 
(teologijos, filosofijos, literatūros mokslų ir meno mokslo, istorijos, 
kalbotyros, geografijos, archeologijos, folkloro, visuomeninių moks- | 
lų ir k.), parašytą lietuvių kalba. 

Premija nebus skaldoma tarp atskirų autorių. 


Autoriai arba leidėjai veikalus komisijai atsiunčia ligi 1961 metų 
kovo 1 dienos “Aidų redakcijos adresu: A. Vaičiulaitis, 4757 
East Ave., S. E., Washington 28, D.C. Pažymėti, kad tai siunčiama 
premijos komisijai. | 

Premijai galima siųsti ir suminėtų mokslų srities rankraščius. 


Jury komisij os sąstatas bus paskelbtas vėliau. 


